
LIETUVOS PREZIDENTŲ KONSTITUCINĖS GALIOS 


DR. KAZYS šIDLAUSKAS 


Įžanginės pastabos 


Visą istorijos eigą lemia amžina kova tarp 
laisvės ir autoriteto, tarp asmeniškos diskreci- 
jos ir jos suvaržymo. Valstybės valdymo idealas 
būtų sunormuoti kiekvieną dalyką įstatymais ir 
taisyklėmis, kad atskiro valdininko nuožiūrai 
neliktų vietos, bet šitoks sutvarkymas praktiko- 
je neįmanomas. Valstybės valdžią visų jos galių 
srityse vykdo patys žmonės, patekę į įstatymų 
leidėjų, valdininkų arba teisėjų kategorijas. Tai- 
gi, piliečių laisvės ir valstybės autoriteto klau- 
simas galutinėje formoje susiveda į atskiro val- 
džios asmens pasielgimą. Todėl visos politinės 
sistemos sutinka, kad tik patys geriausieji pi- 
liečiai turėtų dalyvauti valstybės valdyme. Skir- 
tumas susidaro tik dėl būdų, kuriais tie geriau- 
sieji piliečiai turėtų būti parinkti į valdžią. 

Sakoma, jog geriausias demokratinės siste- 
mos privalumas glūdi kaip tik toje aplinkybėje, 
kad ji pastato valstybės politinių vadovų parin- 
kimą ant paties plačiausio pagrindo, nes išvis 
kovą dėl valdžios paverčia į varžybų objektą. 
Demokratinė sistema duoda garantijų, kad ne- 
tikęs vadas būtų greitai atpažintas ir lengvai 
pašalintas, ko neįmanoma padaryti kitose sis- 
temose be didesnių pačios valstybės sukrėtimų. 


Išeinant iš šių samprotavimų, mes ir pa- 
bandysime pasvarstyti Lietuvos konstitucijų su- 
kurtas politines sistemas, ypačiai kai vėl pra- 


dėta kalbėti apie sukūrimą “savos lietuviškos" 
politinės doktrinos paskutiniais nepriklausomy- 
bės metais. 


Demokratija mums skelbia, kad valdžia, bū- 
dama esmėje neutralus dalykas, turi didelį pikt- 
naudojimo pavojų ir kad atskiras pilietis arba 
jų grupės yra bejėgės, atsidūrę prieš organizuo- 
tą valstybės kolektyvinę jėgą. Kad sumažinus 
tokį valdžios piktnaudojimą, klasinis demokrati- 
jos teoretikas Montesguieu išvystė valdžios galių 
padalinimo principą. Pagal jo teoriją esą nega- 
lima sutelkti visos valstybės valdžios vieno as: 
mens arba vienos žmonių grupės rankose, nes 
tuomet valdžios piktnaudojimas ir piliečių skriau- 
dimas pasidarytų neišvengiamas. Tačiau sukur- 
tos atskiros ir savistovios valdžios galios turėtų 
savaime viena kitą kontroliuoti, ko pasėkoje pi- 
liečių teisės būtų apsaugotos. Montesguieu įžiū- 
rėjo valstybėje tris galias: įstatymų leidimo, ad- 
ministracijos ir teismo galią. Šitokią valstybės 
galių konstrukciją mes randame daugumoje mo- 
derniųjų konstitucijų. Ją buvo priėmę ir pirmo- 
sios Lietuvos valstybės konstitucijos. 


Žvelgiant į valstybės galių padalinimą Lie- 
tuvos konstitucijose, pagrindinis dėmesyss bus 
kreipiamas į respublikos prezidento, kaip admi- 
nistracinės valdžios viršūnės galią, nes kaip tik 
radikalus šios galios ribų keitimas nulėmė visą 
paskutiniųjų Lietuvos nepriklausomybės metų 
režimą. . 

Lietuvos Steigiamojo Seimo kūrinys 


Lietuvos demokratinių laikų konstitucija, 
priimta Lietuvos Steigiamojo Seimo 1922 m. rug- 
pjūčio 1 d., turi perdėm demokratišką veidą ir 
turinį. Ji ne tik perėmė klasikinį galių paskirs- 
tymą, bet dominuojantį vaidmenį valstybės val- 
džioje pavedė seimui, kuris turėjo išeiti iš tik- 
rai demokratiškų rinkinių. Jų dažnumas, kas 
trejetą metų, užtikrino seimo tamprų ryšį su 
tauta, o pati rinkimų tvarka garantavo gal jau 
perdaug smulkų politinių nuomonių susikrista- 
lizavimą. 

O vistik demokratinių laikų režimas susi- 
laukė kartais didžia dalimi pagrįstos kritikos, 
ypačiai dėl perdaug dažnų vyriausybės krizių, 
trukdžiusių pozityvų valdymo darbą. Jei .ban- 
dysime jieškoti tokių negatyvių reiškinių prie- 
žasčių, tai teks pastebėti, kad iš dalies mums 
trūko anų laikų santvarkoje to tvirto ir pasto- 
vaus poliaus, kurį anglų konstitucinėje santvar- 
koje duoda karūna, Jungtinių Amerikos Valsty- 
bių sistemoje senatas, vokiečių Weimaro res- 
publikoje davė Reicho prezidentas, Šveicarijoje 
— Federalinė Taryba ir t.t. Mūsų valstybės san- 
tvarkoje tokį organą galėtų sudaryti respublikos 
prezidentas. Seimas netinka tokiam vaidmeniui 
dėl savo didelio skaičiaus ir nepastovaus cha- 
rakterio. Taigi aptardami respublikos preziden- 
to galias Lietuvos 1922 m. konstitucijoje, turė- 
sime prieš akis šią vedamąją mintį. 

„Beje, šioje vietoje tiktų įterpti vieną mažą 
istorinę pastabą. Keistas dalykas, kad Steigia- 
majam Seimui priimant Lietuvos 1922 m. kons- 
tituciją,. mūsų socialdemokratų partija pasisakė 
prieš: betkokią valstybės prezidento instituciją. 
Be to, esą, prezidentui ši konstitucija suteikė 
tiek daug teisių, kad jų gali pavydėti ne vienas 
karaliukas. Valstiečiai liaudininkai irgi neno- 
rėję atskiros prezidento institucijos (Žiūr. Tėvy- 
nės Sargas Nr. 1(11) 1954 m. p. 98-99). 


“* Reikia manyti, kad šitoks mūsų kairiųjų 
partijų nusistatymas buvo padiktuotas pigios 
partinės demagogijos, o ne gilios valstybinės iš- 
minties, nors šioms grupėms anais laikais netrū- 
ko gerų valstybininkų. Nežiūrint, kad trumpa 
buvo mūsų demokratinių laikų valstybės valdy- 
mo praktika, bet ji spėjo įrodyti ano nusistaty- 
mo klaidingumą. || Še 

Todėl nenuostabu, kad buv. respublikos pre- 
zidentas dr. K. Grinius, pats tiesiogiai kaip mi- 
nisteris pirmininkas ir prezidentas patyręs 1922 
m. konstitucijos veikimą, savo “Lietuvio Demo- 
krato Principuos“ pasisako už visų piliečių ket- 
veriems Metams renkamą prezidentą, atse't. už 
neabejotiną. prezidento padėties sustiprinimą 
(Žiūr. Sėja Nr. 5(13 1954 m. p. 7). 

Prezidento galia pirmoje eilėje priklauso 
nuo jo rinkimų būdo. Tautos mandatą turįs pre- 
zidentas bus visuomet stipresnis už parlamento 
rinktą, nes prezidentas, sudarąs administracinės 
galios viršūnę, kaip tik turi dažnai savo pozici- 
ją ginti prieš kitą valdžios organą — parlamentą. 

Pagal Lietuvos 1922 m. konstituciją respub- 
likos prezidentas buvo seimo renkamas “abso- 
liutine atstovų balsų dauguma“ ($41). Tenka at- 
kreipti dėmesį į šį posakį, kuris gali būti dvejo- 
pai aiškinamas. Rodos, neturėtų būti abejonės, 
kad prezidentas privalėtų gauti absoliutinę visų 
seimo atstovų balsų daugumą, bet konstitucijos 
tekstas šito nepasako. Galima būtų sakyti, kad 
žodžius “absoliutinė atstovų“ dauguma jau su- 
prantama visų seimo atstovų daugumą. Vienok 
kitais atvejais konstitucija kalba apie “absoliu- 
tinę visų atstovų balsų daugumą" (Plg.šš 50 ir 
65). Taigi, išeitų, kad prezidentą gali išrinkti 
absoliutinė visų posėdyje dalyvaujančiųjų at- 
stovų dauguma, kaip mūsų konstitucinėje prak- 
tikoje, berods, yra atsitikę. Bet šitoks nuosta- 
tas reikštų konstitucinę anomaliją, nes vistik tek- 
tų reikalauti, kad renkamasis prezidentas turė- 
tų visų seimo atstovų daugumos pasitikėjimą. 
Kitaip jo padėtis pasidaro tikrai nestipri, nes 
prieš tokį mažumos išrinktą prezidentą nesunku 
būtų suorganizuoti, kaip vėliau pamatysime, 2/3 
visų atstovų balsų daugumą ir jį atstatyti. 

Kitą prezidento galios elementą sudaro jo 
kadencijos ilgumas. Pagal 1922 m. konstituciją 
prezidentas buvo renkamas trejiems metams ir 
galėjo būti perrenkamas paeiliui tik vieną kartą 
(š44). Šis trejų metų kadencijos laikas buvo au- 
tomatiškas rezultatas tokio paties ilgumo seimo 
kadencijos. Reikia pasakyti, kad trejų metų ka- 
dencijos laikotarpis yra trumpas. Deja, šį klau- 
simą sunkų kitaip išspręsti, jei prezidentas yra 
seimo renkamas, nes kiekvienas naujas seimas 
turi rinkti naują respublikos prezidentą. Būtų 
nenuoseklu, pvz. prezidento kadenciją nustatyti 
šešerių metų, kad tik kiekvienas antras seimas 
jį rinktų, nes tuomet susidarytų seimų rūšiavi- 
mas. Kad valstybė išvengtų interregnumo, $44 
p. 2 nustato labai teisingą taisyklę, kad respubli- 
kos prezidentas eina savo pareigas, iki bus iš- 
rinktas kitas. Todėl vėlesniųjų Lietuvos konsti- 
tucijų tendenciją pailginti prezidento kadenciją 


tektų sveikinti, jei tik jos nebūtų perdaug toli 


nuėję, stiprindamos respublikos prezidento galią. 
Paeiliui sekantį prezidento galios bruožą 
tenka paminėti jo dalyvavimą įstatymų leidime 
arba vad. "veto" teisę. Kaip daugumas kitų 
kraštų konstitucijų, taip Lietuvos 1922 m. kons- 
titucija suteikė respublikos prezidentui teisę, 
vietoje paskelbimo, grąžinti seimui su savo pa- 
stabomis sęimo priimtąjį įstatymą antrą „kartą 

persvarstyti (š 50). Atrodo, kad seimas privalė- 
jo grąžintą įstatymą iš naujo apsvarstyti, nors 
konstitucijos tekstas šito įsakmiai neįsako. Šį 
kartą jau reikia absoliutinės visų. seimo atstovų 
balsų daugumos nugalėti prezidento vetavimui. 
Tačiau. kitas to paties straipsnio nuostatas sako, 


kad jei seimas 2/3 visų jo atstovų balsų pripa- 
žįsta įstatymo paskelbimą esant skubotą, tad pre- 
zidentas neturi teisės grąžinti jo seimui antrą 
kartą svarstyti. Logiška išvada būtų, kad ir pre- 
zidento grąžintą įstatymą seimas, užuot per- 
svarstęs, gali tik 2/3 visų seimo atstovų daugu- 

ma pripažinti jo skelbimą esant skubo:ą ir taip 
išvengti pakartotinio įstatymo svarstymo. Šito- 
kią galimybę tektų laikyti nelabai teigiama, nes 
pats vetavimas turi tikslą kaip tik iššaukti pa- 
kartotinį įstatymo apsvarstymą, kad prezidento 
pastabos patektų į seimo debatų medžiagą. Tai- 
gi, nors gana kvalifikuotos seimo daugumos tei- 
sę sutrukdyti tokį įstatymo persvarstymą reikė- 
tų laikyti neigiamu nuostatu, ypačiai valstybė- 
je, turinčioje tik vienų rūmų parlamentą. 


Lietuvos 1922 m. konstitucijos režimą prof. 
M. Romeris buvo pavadinęs “seimokratija", t. y. 
demokratinės valdžios forma, kurioje parlamen- 
tas turi dominuojančią vietą. Šitas bruožas pa- 
sirodo ryškus, pažvelgus į seimo paleidimo su- 
tvarkymą. Konstitucijos $ 52 sako, kad respub- 
likos prezidentas turi teisės paleisti seimą. Bet 
tuoj sekantis sakinys nustato, kad naujam sei- 
mui susirinkus prezidentas perrenkamas. Šioje 
vietoje nesunku įžiūrėti abejotinos vertės teisę, 
nes paleisdamas seimą, respublikos prezidentas 
pasirašo savo paties prezidentavimui mirties 
sprendimą. 

Paprastai seimas yra paleidžiamas, kai kyla 
konfliktas tarp seimo ir vyriausybės, kurios vir- 
šūnę sudaro respublikos prezidentas. Seimo pa- 
leidimo teisė turi tikslo ne tik formaliai, bet ir 
faktiškai įgalinti prezidentą atsistoti viršum vi- 
sų partijų ir kilusi ginčą perduoti išspręsti pa- 
tiems rinkikams. Tiesa, prezidentas yra kilęs iš 
partijos, turinčios seime daugumą Vienok, pa- 
sidaręs prezidentu, jis privalo pirmoje vietoje 
žiūrėti visos valstybės interesų. Prezidento nu- 
sistatymas atskirais klausimais gali nesutapti su 
jo partijos laikysena, kuri gali būti padiktuota 
perdaug siaurų partinių interesų. Prezidentas 
gali sutrukdyti toki siaurą partinį biznį. tik pa- 
leisdamas seimą, dėl ko jis sueina į konfliktą su 
savo partijos vadovybe. Jei rinkimus vėl lai- 
mės jo partija, jis nebus perrinktas, nes jis bu- 
vo pasidaręs savo partijos vadovybės priešas, be 
to, jis ir neturėtų būti perrinktas, nes savo bylą 
prieš tautą būtų pralaimėjęs. Prezidentu bus iš- 
rinktas kitas tos pačios partijos žmogus. Tačiau 
mums tenka nustebti, kad lygiai tokį patį re- 
zultatą gausime, jei prezidento nusistatymas lai- 
mės tautos pritarimą. 

Kadangi ginčas yra kilęs tarp prezidento 
ir jo partijos, turinčios seime daugumą. tai pre- 
zidento laimėjimas turi reikšti jo partijos pra- 
laimėjimą. Bet opozicijai laimėjus ri“kimus. 
aiškiai senasis prezidentas nebus perrinkt-s, o 
prezidentu bus išrinktas rinkimus laimėjusios 
"partijos žmogus. Mes matome, kad prezidento 
atžvilgiu šitoks naujų rinkimų rezultatas yra 
neteisingas. Būtų nuoseklu, kad prezidentas, ga- 
vęs savo nusistatymui tautos pritarimą, neturš- 

tų būti perrenkamas. Negalima norėti, kad pre- 
zidentas turėtų savo atskirą nusistatymą ir jį 
išdristų ginti prieš seimą, jei nežiūrint, kaip tau- 
ta išspręs tokį ginčą, prezidentas vistiek kiek- 
vienu atveju netenka savo vietos. 

Lietuvos konstitucinėje praktikoje yra bu- 
vęs seimas paleistas, bet toks paleidimas buvo 
pačios daugumos partijos pageidaujamas, taigi 
įvyko ne tokiu atveju, kokiam šis seimo palei- 
dimas turėtų tarnauti. Deja, šį dalyką sunku 
kitaip sutvarkyti, kol turime jau minėtą konsti- 
tucinės struktūros būtinybę: respublikos prezi- 
dentą renka seimas, vadinasi, kiekvienas naujas 
seimas turi rinkti naują prezidentą. 

Reikia pripažinti, kad labai tiksliai šios 
konstitucijos yra sutvarkytas respublikos prezi- 
dento pavadavimas. Jį pavaduoja seimo pirmi- 
ninkas (š 45), kuris yra tikrai pagal savo oru- 
mą sekantis po prezidento politinis pareigūnas, 
išėjęs iš tautos ir paties seimo rinkimų. Tačiau, 
prezidentui atsistatydinus, jį atstačius arba jam 
mirus yra renkamas kitas tam laikui, kuris liko 
senojo prezidento neatprezidentautas. Čia su- 
tinkame tą nenugalimą prezidento kadencij:s su- 
rišimą su seimo kadencija. 

Atrodo, truputį nenuoseklu, jei tą pačią rin- 
kiminę procedūrą tenka panaudoti rinkti prezi- 
dentui, kad jis atprezidentautų tik labai trumpą, 
pvz. mirusio prezidento likusią kelių mėnesių 
kadencijos dali. Nesunku įsižiūrėti, kad šitoks 
nuostatas turi tendenciją tik silpninti respub!i- 
kos prezidento konstitucinę padėti. Čia nėra 
koks nors konstitucinis nenormalumas, bet vis- 
tiek tenka pripažinti, kad toks nuostatas gali tik 
neigiamai veikti jo padėtį, nes mažina preziden- 
to rinkimų orumą. | 

Pagal Lietuvos 1922 m. konstituciją, respub- 
likos prezidentas turi gana didelę ministerių ka- 
bineto kontrolę. Jis kviečia ministerį pirminin- 
ką, tvirtina sudarytą ministerių kabinetą ir pri- 
ima jo atsistatydinimą ($ 47). Respublikos pre- 
zidentas turi teisę dalyvauti ministerių kabine- 
to posėdžiuose, juose pirmininkauti ir reikalau- 
ti iš atskirų ministerių pranešimų raštu apie jų 
darbą (š 54). Ministeriai privalo turėti seimo 
pasitikėjimą. Juos atleidžia respublikos prezi- 
dentas (š 57). Išeitų, kad prezidentas gali at- 
leisti kiekvieną ministerį, nors jis ir turėtų sei- 
mo pasitikėjimą. Tačiau prezidentas negali to- 
kiais atvejais sauvaliauti, nes jis turi gauti to- 
kiems savo aktams ministerio pirmininko p3ra- 
šą. tad ir jo sutikimą. Visas ministerių kabine- 
tas gali tik atsistatydinti, jis negali būti vieno 
prezidento valia paleidžiamas. 

Be šių dalykų, respublikos prezidentas at- 
lieka įprastas valstvbės reprezentacijos funkcijes, 
turi valstybės valdininkų skyrimo bei atleidimo 

teisę ir bausmių dovanojimo arba amnestijos 
galią. 

Kaip buvo minėta, prezidentą galėjo seimas 
atstatyti 2/3 visų seimo atstovų balsų dauguma 
($š 44). Šį straipsnį tenka pastatyti šalia kito 
analogiško šios konstitucijos straipsnio ($ 63), 
kuris kalba apie baudžiamosios bylos iškėlimą 
respublikos prezidentui dėl jo tarnybos nusikal- 
timų. Nesuprantama, kodėl bylai iškelti užten- 
ka tik absoliutinės visų atstovų balsų daugumos. 
Juk baudžiamosios bylos iškėlimas prezidentui 
yra nė kiek nemenkesnės, jei tik nedidesnės 
reikšmės dalykas, už prezidento atstatymą. 

Reikalinga pažymėti, kad Lietuvos 1922 m. 
konstitucija turi ir vadinamąjį “diktatūros 
straipsnį", nors labai silpną. Konstitucijos $ 32 
sako, kad kilus karui, ginkluotam sukilimui ar 
kitokiems pavojingiems neramumams valstybė- 
je, ministerių kabinetui pasiūlius, respublikos 
prezidentas gali įvesti velstybėje karo arba kitą 
kurią nepaprastą padėtį, laikinai sustabdyti 


konstitucines piliečių teisių garantijas ir imtis 
priemonių pavojui pašalinti, vartojant ir gink- 
luotą jėgą. Vienok paskutinis žodis ir šioje pa- 
dėtyje paliktas seimui, nes prezidentas “tuo pat 
metu apie visa tai turi pranešti seimui, kuris 
tą vyriausybės žingsnį tvirtina arba atmeta". 


Lietuvos 1928 m. konstitucijos provizoriumas 


Lietuvos 1928 m. konstitucija yra tipiškas 
vad. “oktrojuotos", t. y. tautai primestos konsti- 
tucijos pavyzdys. Jos įžangoje tiesiog pasakyta: 
“Respublikos Prezidentas, pritariamas viso Mi- 
nisterių Kabineto (kuris išvardintas) ... susirin- 
kusio iškilmingan posėdin kariuomenės šventės 
dieną, 1928 m. gegužės mėn. 15 d.... nusprendė 
paskelbti šitokią Lietuvos Valstybės Konstituci- 
ją''. Tiesa, $ 106 buvo numatęs šios konstituci- 
jos patikrinimą ne vėliau kaip per dešimtį me- 
tų tautos atsiklausimo keliu, bet toks atsiklau- 
simas niekados nebuvo įvykdytas. i 

Konstitucijos padalinimas skyriais yra tiks- 
liai perimtas iš 1922 m. konstitucijos ir net 
skyrių antraštės paliktos tos pačios. Netgi abie- 
jų konstitucijų straipsnių skaičius beveik toks 
pats, nes 1922 m. konstitucija turėjo 108 straips- 
nius, o 1928 m. konstitucija yra tik vienu 
straipsniu trumpesnė. Daugumas šių straipsnių 
yra pažodžiui nurašyta iš 1922 m. konstitucijos. 
Todėl gali kilti klausimas, kiek rimta kalbėti 
apie konstitucijos primetimą. Deja, tuoj mes 
prieisime prie tų nedaugelio, bet esminių pakei- 
timų, kurių užteko, kad po tariama demokrati- 
jos priedanga būtų Lietuvoje įvestas visai kito- 
kio žanro režimas. Pačių pagrindinių pakeiti- 
mų kaip tik buvo padaryta III Seimo ir IV Vy- 
riausybės skyriuose, iš esmės pakeitusių res- 
publikos prezidento galias. 


Pagal 1928 m. konstituciją seimas renka- 
mas penkeriems metams (š 27), ką reikėtų lai- 
kyti tikslesniu sprendimu, negu 1922 m. konsti- 
tucijos trejų Metų seimo kadenciją, nes atsto- 
vas, vos spėjęs išmokti įstatymdavystės darbo, 
jau turi galvoti apie naujus rinkimus, kuriuos 
pralaimėjus, jo visas mokslas gali likti nepa- 
naudotas. Proporcinė rinkimų sistema Lietuvo- 
je užtikrino didesnės dalies tų pačių, bent par- 
tijos svarbiausių asmenų perrinkimą. Jei norė- 
tume įsivesti mažoritarinę rinkimų sistemą, toks 
atstovų atšaukimo ir keitimo pavojų per kiek- 
vienus rinkimus padidėtų, nes šioje sistemoje 
partijos mažiau gali užtikrinti atskirų savo at- 
stovų išrinkimą. 

Sekantis konstitucijos straipsnis ($ 28) nu- 
stato, kad pasibaigus laikui, kuriam seimas buvo 
išrinktas arba jį paleidus, naujojo seimo rinki- 
mai turi įvykti ne vėliau, kaip per šešis mėne- 
sius. Svarbu atkreipti dėmesį į šį ilgą pusės me- 
tų be seimo valdymo laikotarpį. Pagal 1922 m. 
konstituciją ($ 52) seimą paleidus, naujojo sei- 
mo rinkimai turėjo įvykti ne vėliau, kaip po 60 
dienų nuo seimo paleidimo dienos. Tačiau pats 
įdomiausias yra sekantis $ 28 sakinys, kuris ši- 
taip skamba: “Šis pusės metų laikotarpis netai- 
komas pirmajam Seimui rinkti". Taigi, šio vieno 
sakinio užteko paversti visą 1928 m. konstituci- 
jos demokratiją į tikrą farsą, nes jis legalizavo 
valstybės valdymą visą dešimtį metų be jokio 
seimo. Mat, ne vėliau kaip per dešimtį metų ši 
konstitucija turėjo būti patikrinta tautos atsi- 
klausimo keliu ir todėl toks konstitucinis be sei- 
mo valdymo laikas turėjo vienaip ar kitaip pa- 
sibaigti. Kaip žinome, seimas pagal šią konsti- 
tuciją tebuvo išrinktas tik to dešimtmečio pabai- 
goje. 

Pažymėtinas paskutinis šio straipsnio saki- 
nys, apribojąs paprastosios seimo sesijos laiką iki 
trijų mėnesių, o kadangi seimas susirenka kas- 

met dviems paprastoms sesijoms, todėl ir seimui 
esant, jis normaliai tegali per metus posėdžiauti 
ne ilgiau kaip šešetą mėnesių. 

Neturėtų būti nukrypimas nuo temos, stab- 
telėjant kiek ilgiau prie seimo galios, nes kaip 
pamatysime, kas buvo atimta iš seimo, tas ati- 
duota respublikos prezidentui. Taigi, konstitu- 
cijos $ 53 skaitome, kad “seimo nesant arba 
seimo sesijų tarpe, Respublikos Prezidentas gali 
leisti įstatymus, turinčius galios, ligi seimas 
juos pakeis". Vadinas, pagal šį nuostatą, respub- 
likos prezidentas įgyja ne tik konkurencinę su 
seimu, bet pirmojo seimo atžvilgiu (iki jis bus 
išrinktas) ir ekskliuzyvinę įstatymų leidimo ga- 
lią, nes tenka atkreipti dėmesį į paskutiniąją 
cituoto straipsnio frazę, kad prezidento išleisti 
įstatymai turi galios, “ligi seimas juos pakeis“. 
Taigi, ir seimui susirinkus, jis neperžiūri respub- 
likos prezidento išleistų įstatymų ir jie nereika- 
lingi jokio seimo patvirtinimo, o juos seimas tik 
gali pakeisti bendra tvarka, kaip ir kiekvieną 
savo paties išleistą įstatymą. 

Toliau seimo skyriuje randame, kad taria- 
masis diktatūros straipsnis iš 1922 m. konstitu- 
cijos yra pavirtęs į tikrą diktatūros paragrafą, 
nes pavojingų neramumų valstybėje atvejais res- 
publikos prezidentas gali įvesti valstybėje karo 
padėtį, sustabdyti konstitucines piliečių teisių 
garantijas bei naudoti ginkluotą pajėgą pavojui 
pašalinti, bet visos šitos priemonės jau buvo iš- 
imtos iš bet kokios seimo kontrolės. 

Vyriausybės skyriaus $ 43 nustato septyne- 
rių metų respublikos prezidento kadenciją. Jis 
renkamas ypatingų tautos atstovų, o rinkimų bū- 
dą ir tvarką nustato įstatymas. Nedaug ką gali- 
ma būtų pasakyti dėl šios ilgos septynerių metų 
kadencijos, nebent tik tiek, kad tuomet ne kiek- 
vienas daug nusipelnęs Lietuvos valstybės vy- 
ras turėtų progos patekti į respublikos preziden- 
to kėdę. Tačiau prezidento rinkimų būdas turėtų 
būti pačios konstitucijos aiškiai nustatytas. Šio- 
je 1928 m. konstitucijoje šis punktas sudaro jau 
perdaug didelę parodiją, nes prezidentas leidžia 
istatymus, taigi jis gali išleisti ir prezidento rin- 
kimų įstatymą, aiškus dalykas, tokį, kad jam 
nebeliktų daug rizikos rinkimus pralaimėti. Ne- 
tenka aiškinti, kodėl pagal $ 46 p. 2. “tas pats 
asmuo gali būti perrenkamas prezidentu? neri- 
botą skaičių kartų. Respublikos prezidentą, nega- 
oi eiti pareigų, pavaduoja ministeris pirminin- 

as. 

Pagal 1928 m. konstituciją respublikos pre- 
zidentas ne kviečia, bet skiria ministerį pirmi- 
ninką ir valstybės kontrolierių, ir paleidžia tiek 
visą ministerių kabinetą, tiek atskirus jo narius 
($ 49). Ministerių kabinetui paleisti nereikia 
kontrasignacijos, o užtenka tik vieno prezidento 


parašo, todėl kabineto likimas pavestas preziden- 
to asmeniškai, jokių teisinių normų nevaržomai 
diskrecijai ($ 57). Kiek liečia seimo kontrolę 
ministerių kabinetui, tai šį kartą visas ministerių 
kabinetas ir kiekvienas ministeris skyrium pri- 
valo tik tuomet atsistatydinti, kai seimas išreiš- 
kia jiems nepasitikėjimą ne mažiau kaip trimis 
penktadaliais visų seimo narių dauguma ($ 60). 
Reikia pripažinti, kad šitoks nuostatas rodo tei- 
singą tendenciją, siekiant padaryti tvirtesnę par- 
lamentarinę vyriausybę, kad išvengus perdaug 
dažnų ir bereikalingų vyriausybės krizių. Bet 
tokios kvalifikuotos trijų penktadalių visų sei- 
mo narių daugumos reikalavimas gal kiek nede- 
mokratiškas nuostatas. 


Įdomu atkreipti dėmesį į gana nežymų $ 50, 
kuris suteikia prezidentui šiaipjau įprastą galią 
skirti ir paleisti augštesniuosius respublikos val- 
dininkus. Charakteringa, kad karininkų kadras 
paties konstitucijos teksto išskiriamas iš respub- 
likos valdininkų sąvokos ir visų laispnių kari- 
ninkų skyrimas ir atleidimas įsakmiai pavestas 
respublikos prezidentui, kas turėtų reikšti ne ką 
kita, o tik režimo ramsčio privilegijuotos padė- 
ties užfiksavimą pačioje konstitucijoje. 

Visas užsienių reikalų tvarkymas yra pa- 
vestas prezidentui, nes Šš 48 nustato, kad prezi- 
dentas ratifikuoja visas su kitomis valstybėmis 
sudaromas sutartis. 


Konstitucijos š 51 yra perėmęs iš 1922 m. 
konstitucijos prezidento suspensyvinę veto teisę. 
Prezidentas gali kiekvieną įstatymą grąžinti 
seimui persvarstyti, bet privalo jį paskelbti, jei 
seimas po antro svarstymo priima tą patį įsta- 
tymą ne mažiau kaip 2/3 visų seimo narių dau- 
guma. Turint galvoje prezidento įstatymų lei- 
dimų galią, šis prezidento veto nugalėjimas pa- 
virsta į problematišką teisę, nors būtų ginčy- 
tina, ar prežidentas galėtų tokį 2/3 balsų dau- 
guma priimtą įstatymą vėliau pakeisti, nėsant 
seimo, vykdydamas savo įstatymų leidimo galią. 


Straipsnio 53 paskutinės dalies tekstas ši- 
toks: “Seimo nesant arba negalint sušaukti ne- 
paprastos sesijos, Respublikos Prezidentas vyk- 
do Seimo teises; numatytas $$ 31, 32 ir 64". Pa- 
žvelgę į šiuos straipsnius matome, kad jais su- 
teikiama prezidentui teisė tvirtinti valstybės 
biudžetą ir. jo išpildymą (Šš 31), ratifikuoti tarp- 
tautines sutartis, kurioms ratifikuoti būtų rei- 
kalinga seimo sutikimas (š 32), ir iškelti minis- 
teriui pirmininkui ar kitiems ministeriams bau- 
džiamąją - bylą dėl jų tarnybos nusikaltimų 
($ 64).: Pažymėtina, kad šitokią bylą ministe- 
riams seimas galėjo iškelti tik trijų penktada- 
lių visų seimo narių dauguma. Kyla klausimas, 
koki tikslą turėtų pavedimas prezidentui teisės 


kelti ministeriams baudžiamąsias bylas be sei- 
mo nutarimo, reikalingo tokios kvalifikuotos 
daugumos. Reikia spėti, kad šitoks pavedimas 
turėjo dvejopą tikslą: 1) padidinti prezidento 
kontrolę iki visiškos priklausomybės esamiems 
ministerių kabineto nariams ir 2) suvesti senas 
sąskaitas su buvusių demokratinių seimų laikų 
ministeriais. 

Pagaliau tenka atkreipti dėmesį į 1928 m. 
konstitucijos $ 65, pagal kurį iškelti respublikos 
prezidentui bylą dėl jo tarnybos nusikaltimų ar 
dėl valstybės išdavimo gali seimas tik 3/4 visų 
seimo narių dauguma. Taigi, matome, kad šioje 
vietoje nuo 1922 m. konstitucijos reikalautos 
absoliutinės visų atstovų daugumos iki šios 3/4 
daugumos vėl buvo padarytos didokas šuolis. 


Lietuvos 1938 m. konstitucijos sistema 


Paskutinė Lietuvos 1938 m. konstitucija 
savo išorine forma nedaug panaši į ankstybes- 
niąsias Lietuvos konstitucijas, nes yra visais še- 
šiais skyriais ilgesnė ir turi apie pusantro karto 
tiek straipsnių, kiek jų buvo kiekvienoje anų 
konstitucijų. | 


Iš 1938 m. konstitucijos įžanginės dalies 
(preambulės) nematyti, kaip ši konstitucija yra 
atsiradus, kas ją tautai yra davęs. Paskutinis 
šios įžanginės dalies sakinys toks: “Lietuvių 
tautos patyrimu, kurį jai yra davę jos senovė ir 
valstybinė praeitis, jos atgimimas ir kovos dėl 
nepriklausomybės, prisikėlusios Lietuvos gyve- 
nimas ir Tautinės valstybės kūrimas, nustatoma 
Lietuvai ši konstitucija". Atkreiptinas dėmesys į 
frazę, kad ši konstitucija “nustatoma Lietuvai?! 
tautos patyrimu, kurį, be kitų veiksnių, jai yra 
davęs ir “Tautinės valstybės. kūrimas". 


“ Pirmasis konstitucijos straipsnis sako, kad 
“Lietuvos Valstybė yra nepriklausoma suvere: 
ninė. Jos suverenumas priklauso Tautai“. Ta- 
čiau žodžiai: “demokratinė respublika" yra pra- 
dingę iš šio straipsnio, šiaip visose mūsų kons- 
titucijose aptariančio valstybės pobūdį. Toliau 
skaitome, kad “Lietuvos Valstybė yra respubli- 
ka. Jos priešakyje yra Respublikos Prezidentas. 
Jis vadovauja Valstybei". (Str. 3). Taigi, šiame 
straipsnyje žodis “ demokratinė" irgi nepavarto- 
tas, todėl tenka daryti išvadą, kad šio žodžio 
pašalinimas iš konstitucijos teksto reiškė forma- 
lų atsisakymą nuo demokratinės valdžios for- 
mos. “ 

Ketvirtas straipsnis įneša kitą naują daly- 
ką, nustatydamas ne tris, bet keturias atskiras 
valdžios galias, nes jis sako, kad valstybės val- 
džią “vykdo Respublikos Prezidentas, Seimas, 
Vyriausybė ir Teismas“. i 

Lietuvos 1938 m. konstitucija pasižymi dau- 
gybe deklaratyvinių posakių, kurie nesudaro be- 
tarpiškai veikiančios teisės, bet turi tikslą nuro- 
dyti vedamąsias idėjas tvarkyti tą arba kitą 
valstybinio gyvenimo sritį. Tokiais deklaraci- 
niais posakiais pasižymėjo vokiečių Weimaro 
konstitucijos skyrius apie piliečių teises ir parei- 
gas. Pirmuose Lietuvos 1938 m. konstitucijos 
skyriuose mes randame šitokius gana skambius 
pareiškimus: “Piliečiui valstybė yra jo paties bu- 
vimo pagrindas“ (str. 16). “Tvirta šeima yra 
Valstybės stiprumo pamatas“ (str. 34). “Auklė- 
jimo ir švietimo pamatiniai židiniai yra šeima ir 
mokykla" (str. 36). “Valstybę laiko nepaliauja- 
mas darbas" (str. 44 p. 2). Po šių deklaracinių 
pareiškimų sekantys straipsniai jau daugiau iš- 
ryškina ir konkretizuoja valstybės tikslus ir“ pi- 
liečių teises bei pareigas. Taip, pvz. VII skyriu- 
je, pavadintame “Darbas" toliau skaitome, kad 
“Piliečio darbo galia yra kartu ir Valstybės tur- 
tas" (str. 44 p. 3). Po šitokios piliečio darbo 
galios aptarties pasidaro suprantama valstybės 
teisė rikiuoti darbą (str. 47). O toliau visai 
nuosekliai, tik šį kartą jau su visomis realiomis 
pasekmėmis, iškyla kitas šio skyriaus sakinys, 
kad “Vengiančius darbo Valstybė gali priversti 
dirbti" (str. 46 p. 2). 


Padarę šias įžangines pastabas, pereikime 
prie konstitucijos X skyriaus, pavadinto “Res- 
publikos Prezidentas“. Šio skyriaus pats pirma- 
sis straipsnis (str. 61) jau sudaro keblumą. Jis 
nustato, kad šalia išvardintų valstybės reprezen- 
tacinių pareigų, prezidentas “daro kita, kas Kons- 
titucija ir įstatymais jam pavesta“. Kyla neaiš- 
kumas, kokia prasme šiame sakinyje yra pavar- 
totas žodis “įstatymais"', nes jis pastatytas šalia 
žodžio “Konstitucija", kuriuos jungia žodis “ir", 
taigi abu žodžiai gali reikšti lygiavertes sąvokas. 
Žinoma, galima sakyti, kad žodis “įstatymais"' 
reiškia ne ką kita, o tik einant šia konstitucija 
išleistus įstatymus, bet tuomet užteko pasakyti, 
kad prezidentas atlieka visa kita, kas jam pa- 
vesta konstitucijos, kuri yra visų įstatymų pa- 
grindas. Šitoks neaiškumas negalėtų kilti siste- 
moje, turinčioje įstatymų konstitucingumo tik- 
rinimą, ir tuomet šis aiškinimas nebūtų tikslus, 
bet mes Lietuvoje niekuomet nesame turėję šios 
institucijos, o 1938 m. konstitucijos sukurtoje 
sistemoje prezidentas pats leidžia įstatymus. To- 
dėl jis gali paprastu įstatymu pavesti sau atlikti 
bet kokį delyką, ir viskas bus konstituciniu at- 
žvilgiu teisėta, nes prezidentas daro visa, kas 
jam įstatymais pavedama atlikti. Tiesa, straips- 
nis 106 nustato, kad “Įstatymai, kurie yra prie- 
šingi Konstitucijai, neturi galios“, bet šitas 
straipsnis neturi praktiškos vertės, nes konstitu- 
cija nenumato jokios įstatymų tikrinimo proce- 

dūros, ir joks organas valstybėje neturėjo tei- 
sės tikrinti, ar įstatymas nėra priešingas konsti- 
tucijai. 

Galimas dalykas, kad str. 61 tekstas yra tik 
atsitiktinis juridinis netikslumas, bet jis lygiai 
gali reikšti spragą, pro kurią prezidentas gali 
legalizuoti kiekvieną savo aktą. Paprastas įsta- 
tymas, pvz. gali pavesti prezidentui padaryti 
konstitucijos pakeitimą, nesilaikant nustatytos 
konstitucijai keisti tvarkos, ir einant tuo įstaty- 
mu atliktas prezidento aktas bus teisėtas. 


Pagal str. 62 “Respublikos Prezidentas ren- 
kamas septyneriems metams. Jis gali būti per- 
renkamas“. Toliau nustatoma (str. 64), kad pre- 
zidentą renka tautos atstovai. “Kas gali būti ren- 
kamas Tautos Atstovu, kaip Tautos Atstovai ren- 
kami ir kaip jie renka Respublikos Prezidentą, 
nustatoma įstatymu". Šią prezidento rinkimų 
instituciją 1938 m. konstitucija yra perėmus iš 
1928 m. konstitucijos. Kaip buvo minėta, iš to- 
kių rinkimų gauname tik parodiją, nes preziden- 
tas pats gali išleisti įstatymą, pagal kurį būtų 
renkamas naujas prezidentas. Tad nereikia daug 
įrodinėti, kodėl prezidento rinkimų tvarka visa- 
dos privalo būti pačios konstitucijos tiksliai nu- 
statyta. 


Charakteringą dalyką 1938 m. konstituci- 
joje sudaro nuostatai apie prezidento pavadavi- 
mą. Juos randame patalpintus str. 71 ir 72. ku- 
riuos čia tenka pacituoti. Straipsnio 71 tekstas 
šitaip skamba: “Respublikos Prezidentui sergant 
arba esant užsienyje, jį pavaduoja Ministras 
Pirmininkas. Pavaduodamas Ministras Pirminin- 
kas atlieka už Respublikos Prezidentą jo galios 
veiksmus". Straipsnio 72 tekstas toks: “Respub- 
likos Prezidentui mirus arba atsistačius, ligi bus 
išrinktas Respublikos Prezidentas ir ligi jis per- 
ims Valstybės vadovavimą, Valstybei vadovauja 
Ministras Pirmininkas. Vadovaudamas Valsty- 
bei, Ministras Pirmininkas turi visą Respublikos 
Prezidento galią". 


Iš paduotų citatų matyti, kad 1938 m. kons- 
titucija daro skirtumą tarp prezidento “pavadavi- 
mo", jam sergant arba esant užsienyje, ir tarp 
“valstybei vadovavimo", prezidentui mirus arba 
atsistatydinus. Pats konstitucijos tekstas jau ro- 
do, kad šios prezidento pavadavimo ir valstybei 
vadovavimo sąvokos yra aiškiai atskirtos, nes 
patalpintos į atskirus straipsnius. Apie šį išsky- 
rimą nelieka jokių abejonių, pažvelgus į str. 
102. kuris tą išskyrimą pakartoja. Šis straips- 
nis sako, kad “kai Ministras Pirmininkas pava- 
duoja Respublikos Prezidentą arba kai, Respub- 
likos Prezidentui mirus arba atsistačius, vado- 
vauja Valstybei, jis Ministro Pirmininko parei- 
gų neina. Šitas pareigas tuo laiku eina Min'stro 


ROMAS VIESULAS 
PONTIUS PILATUS 


Pirmininko Pavaduotojas“. Taigi, tik perėmęs 
valstybės vadovavimą ministeris pirmininkas tu- 
ri visą prezidento galią, o jį pavaduodamas jis 
tik “atlieka už Respublikos Prezidentą jo galios 
veiksmus''. 

Sunku būtų išvesti liniją, kuri atidalintų 
tuos prezidento galios veiksmus, kuriuos ministe- 
ris pirmininkas gali atlikti, pavaduodamas pre- 
zidentą, nuo prezidento galios visumos, nes šių 


terminų konstitucijoje 
Šioms sąvokoms išaiškinti tenka griebtis bendro- 
sios juridinės interpretacijos. 

Atrodo, kad pavaduodamas prezidentą mi- 
nisteris pirmininkas veikia kaip prezidento įga- 
liotinis, nes pagal konstitucijos tekstą tik atlie- 


daugiau nesutinkame. 


“ 


ka veiksmus “už'' prezidentą, bet perėmęs vals- 
tybės vadovavimą jis pats atsistoja prezidento 
vietoje, nes senasis prezidentas nustoja egzista- 

vęs. Veikdamas kaip įgaliotinis, ministeris pir- 
mininkas turi tik prezidento mandatą, taigi jis 
tegali veikti tik tokio mandato ribose ir negali 
atlikti bent tų veiksmų, kurie paliestų paties 
mandato davėjo konstitucinę padėtį. Vadinasi, 
pavaduodamas susirgusį arba išvykusį į užsienį 
respublikos prezidentą, jis negali atlikti tokių 
veiksmų, kurių pasėkoje pats prezidentas netek- 
tų savo vietos, nes būdamas tik įgaliotinis, jis 
negali pakeisti savo mandato davėjo teisinės pa- 
dėties. 

Šitoks pavadavimo sutvarkymas nebuvo at- 
sitiktinis dalykas, o neišvengiamas būtinumas, 
atsižvelgiant į neribotas prezidento galias, kad 
ji pavaduojąs ministeris pirmininkas, perėmęs į 
savo rankas tokią neribotą prezidento valdžią, 
negalėtų legaliomis priemonėmis pašalinti iš sa- 
vo vietos tikrąjį šios valdžios savininką. 


Pagaliau 1938 m. konstitucijos straipsnis 73 
bus bene pats įdomiausias šio skyriaus ir berods 
pats lemtingiausias visos šios konstitucijos 
straipsnis, kalbąs apie prezidento atsakomybę. 
Straipsnio 73 tekstas šitoks: “Respublikos Pre- 
zidentas neatsako už savo galios veiksmus. Už 
kitus veiksmus Respublikos Prezidentas negali 
būti šaukiamas atsakyti, ligi vadovauja Valsty- 
bei". Apie pirmąjį šio straipsnio punktą nedaug 
ką galima pasakyti, nes jis tik įprasta tvarka 
perkelia atsakomybę už prezidento aktus nuo 
jo ant aktą kontrasignavusio ministerio, nors 
reikia nepamiršti. kad kai kuriems prezidento 
aktams nereikia kontrasignacijos, pvz. skirti ir 
atleisti ministeri pirmininką arba iškelti jam 
baudžiamąją bylą (str. 74). Tačiau antrasis 
punktas, kad prezidentas negali būti šaukiamas 
atsakyti, ligi vadovauja valstybei, slepia savyje 
jau perdaug toli siekiančias galimybes. Kaip 
matėme, konstitucija palieka prezidento galioje 
nustatyti savo paties rinkimų būdą ir tvarką, ki- 
taip sakant, kiekvieną kartą užtikrinti savo pa- 
ties perrinkimą, o ligi prezidentas vadovauja 
valstybei, jis negali būti šaukiamas atsakyti net 
už patį didžiausią kriminalinį nusikaltimą. Vi- 
siems turėtų būti aišku, kad šioje vietoje Lietu- 
vos 1938 m. konstitucija sudaro sąlygas prezi- 
dentui pavirsti į žiaurų, žmonių teises mMindžio- 
janti tironą, nes pašalina visas priemones, ku- 
rios galėtų sutrukdyti, kad toks prezidentas 
valstybės kolektyvinės jėgos nenaudotų prieš at- 
skirą individą, vien tik sauvališkų, nuo jo kap- 
ryzų tepriklausančių ir savanaudiškų motyvų ve- 
damas. 

. Pažvelgę į seimo galią, mes ją randame šio- 
je konstitucijoje labai sunykusią, galima saky- 
ti, gyvuojančią tik iš respublikos prezidento ma- 
lonės. Tiesa, seimas turi gana ilgą 5 metų ka- 
denciją, bet prezidentas gali ji kiekvienu metų 

paleisti (Str. 81). Seimo metinis posėdžiavimo 
laikas apribotas iki pusšešto mėnesio, nes sel- 
mas turi kas metai po dvi paprastąsias sesijas: 
pavasario sesiją, prasidedančią vasario 15 dieną 
ir pasibaigiančią balandžio 15 dieną, ir rudens 
sesiją, prasidedančią rugsėjo 15 dieną ir pasl- 
baigiančią gruodžio 31 dieną. Seimo sesiją šau- 
kia respublikos prezidentas (Str. 87). Jis gali 
sušaukti seimą į nepaprastą sesiją, nustatydamas 
darbų eilę, bet pats seimas tokią iniciatyvą turi 
tik reikalaujant trims penktadaliams seimo na- 
rių ir pareiškime nurodant, kuriems dalykams 
svarstyti tokia nepaprasta sesija šaukiama. Tiek 
paprastąją, tiek nepaprastąją seimo sesiją res- 
publikos prezidentas gali uždaryti, prieš išeinant 
sesijos laikui arba neišsvarsčius svarstomųjų da- 
lykų (Str. 87, 88). 

Iš seimo narių imuniteto šioje konstitucijo- 
je beveik nieko nebeliko. Paprastai seimo nario 
asmuo yra neliečiamas per visą jo kadercijos 
laiką. Šios konstitucijos str. 94 tik suvaržo sei- 
mo nario suėmimą sesijos metu, taigi seimui 
nesant sesijoje, jo nariams nelieka jokio imuni- 
teto. Str. 94 tik nustato, kad “Suimti Seimo Na- 
rį sesijos metu galima tik darant nusikaltimą 
arba padariusį tokį nusikaltimą, už kurį gresia 
ne mažesnė kaip sunkiųjų darbų kalėjimo baus- 
mė". Seimo pirmininkas turi ne vėliau kaip per 
dvidešimt keturias valandas po suėmimo gauti 
pranešimą apie tokį seimo nario suėmimą, bet 
šiuo pranešimu viskas ir pasibaigia, nes straips- 
nyje nerandame šiais atvejais įprasto nuostato, 
kad seimas gali suimtajam atstovui grąžinti 
laisvę. 

Kaip minėta, ministerį pirmininką ir kitus 
ministerius skiria ir atleidžia respublikos prezi- 
dentas (Str. 97). Ministerių kabinetas tik vykdo 
“Respublikos Prezidento jiems patikėtą valdžią". 
Ministeriams nereikalingas joks seimo pasitikė- 
jimas. Tačiau ministerių kabinetas vistik nėra 
visiškai atpalaiduotas nuo seimo kontrolės. Sei- 
mas tokią ministerių kontrolę gali vykdyti pa- 
klausimų ir interpeliacijų forma. Paklausimą 
duoda atskiras seimo narys, o interpeliaciją pa- 
teikia visas seimas, bent ketvirtdalio jo narių 
posiūlytas (Str. 120 ir 121). 


Tenka pripažinti, kad šis seimo ir ministe- 
rių kabineto santykių klausimas yra konstitu- 
cinės praktikos požiūriu gana įdomiai sutvarky- 
tas. Kaip matėme, Lietuvos 1938 m. konstituci- 
jos sukurtoje sistemoje tiek seimo, tiek vyriau- 
sybės veikla daug priklauso nuo prezidento ma- 
lonės arba jo asmeniškos diskrecijos. Reikia ma- 
nyti. kad konstitucinėje praktikoje turėtų nor- 
maliai iškilti tarp abiejų organų varžybos, jei 
ne dėl faktinės jėgos, tai bent dėl įtakos prezi- 
dentui. Todėl visai tikslinga, kad prezidentas 


tokioje kovoje suvaidintų arbitro rolę. Dėl to 
str. 122 sako, kad seimas, išklausęs vyriausy- 
bės atsakymo į seimo interpeliaciją, gali bent 
3/5 seimo narių dauguma nutarti, kad laiko at- 
sakymą nepatenkinamu. Tuomet prezidentas 
arba atleidžia ministerį pirmininką arba palei- 
džia seimą. Jeigu naujai išrinktas seimas, vėl 
apsvarstęs tą pačią interpeliaciją, seimo narių 
dauguma nutaria atsakymą į interpeliaciją lai- 
kyti nepatenkinamu, tai prezidentas atleidžia 
ministerį pirmininką. Tikrumoje tautai čia duo- 
damas paskutinis žodis konilikte tarp vyriausy- 
bės ir seimo, bet abiems organams esant priklau- 
somiems nuo prezidento, toks “tautos valios" pa- 
demonstravimas nedaug tegali įnešti demokrati- 
jos į visą šią konstitucinę sistemą. 


Įstatymų leidimą tvarką straipsniai sudėti 
į atskirą konstitucijos XIII skyrių, pavadintą 
"Įstatymai". Visai nuoseklu, kad straipsniai apie 
įstatymų leidimą išimti iš seimo skyriaus, nes 
pats seimas šios konstitucijos paverstas iš įsta- 
tymų leidimo į įstatymų ruošimo organą. Joks 
šios 1938 m. konstitucijos straipsnis nebevarto- 
ja ankstybesnių konstitucijų kalbos, kad “seimas 
leidžia įstatymus", o str. 107 tik sako, kad sei- 
mas svarsto ir priima “įstatymų projektus“. 
“Seimo priimtas įstatymo projektas pristatomas 
Respublikos Prezidentui“ (Str. 108). Taigi, ne 
įstatymas, o tik įstatymo projektas išeina iš sei- 
mo mašinos. "Todėl tolimesnis str. 108 tekstas 
sako, kad prezidentas “tvirtina ir skelbia" tokį 
projektą įstatymu, arba grąžina jį seimui antrą 
kartą svarstyti. Vadinasi, ši konstitucija sutei- 
kia prezidentui, šalia įstatymų skelbimo, kitą at- 
skirą įstatymų tvirtinimo galią. Tik prezidentui 
patvirtinus seimo nutarimą, mes turime įstaty- 
mą, o iki tokio patvirtinimo—tik įstatymo pro- 
jektą. 


Nesunku suprasti, kad šitaip sutvarkius 
įstatymų leidimą, negalima ilgiau kalbėti apie 
seimo ir prezidento konkurencinę arba pariteti- 
nę įstatymų leidimo galią, nes paties prezidento 
leidžiamiems įstatymams joks patvirtinimas ne- 
reikalingas, o seimo priimtus įstatymus turi pa- 
tvirtinti respublikos prezidentas. "Tokiu būdu 
seimo priimtiems įstatymams prezidentas duoda 
savo sankciją, kurios niekur nereikia demokrati- 
nių parlamentų priimtiems įstatymams. 


Konstitucija numato tik vieną atvejį, kai 
prezidentas gali būti priverčiamas duoti savo 
tvirtinimą. “Jeigu Seimas, antrą kartą svarsty- 
damas įstatymo projektą, bent trijų penktadalių 
Seimo Narių dauguma priima jį tą patį nepatai- 
sytą, tai Respublikos Prezidentas arba tvirtina 
toki įstatymo projektą ir skelbia įstatymu, arba 
paleidžia Seimą" (Str. 109 p. 1). Taigi, net ant- 


rą kartą 3/5 seimo narių daugumos priimtas 
įstatymas vistiek pasilieka tik tvirtinimo reika- 
lingas projektas. Antroje str. 109 dalyje skai- 
tome, kad “Jeigu naujai išrinktam Seimui jo 
pirmojoje sesijoje bent ketvirtadalis Seimo Narių 
pasiūlo svarstyti tą patį nepataisytą įstatymo 
projektą ir jeigu Seimas jį nepataisytą priima 
Seimo Narių dauguma, tai Respublikos Preziden- 
tos skelbia ji įstatymu". Iš tikrųjų prezidentas 
šį kartą nusilenkia ne seimo, o tik tautos valiai, 
bet pats reikalavimas, kad įstatymas per visą 
šią ilgą trijų svarstymų procedūrą išliktų nepa- 
taisytas, paverčia visą šį reikalą į beveik neįma- 
nomą dalyką. Praktikoje sunku įsivaizduoti 
tiek tobulą įstatymą, kad jis per tiek daug svars- 
tymų galėtų išlikti be jokių pataisų. 

Sakoma, kad konstitucijoje, žiūrint į ją iš 
filosofinės pusės, turi atspindėti visos tautos pa- 
siektas kultūrinės vertybės. Žinoma, šis dėsnis 
tinka tik toms konstitucijoms, kurios yra laisvo 
tautų apsisprendimo rezultatas. Šito negalima 
pasakyti apie paskutiniąsias Lietuvos konstitu- 
cijas, primestas mums tik vienos politinės gru- 
pės pastangomis. Jei šių pastarųjų konstitucijų 
Lietuvoje sukurta politinė sistema sukelia mums 
nusistebėjimą, tai nieko ypatingo, kad ir šios 
sistemos kūrėjų veikla tremtyje mus dažnai nu- 
stebina. 


Mintys į ateitį 


Svarstantiems būsimos nepriklausomos Lie- 
tuvos konstitucinę sistemą, pirmiausia tektų at- 
kreipti dėmesį į respublikos prezidento konstitu- 
cinę padėtį. Neturėtų būti abejonių, kad prezi- 
dento padėtį reiktų padaryti stipresnę už 1922 
m. konstitucijos sukurtąją. Geriausia būtų su- 
teikti prezidentui visos tautos mandatą, t. y. pa- 


. daryti jį visos tautos, o ne seimo renkamą. Rin- 


kimams tiktų netarpiškas, tiesioginis balsavimas. 
Visos tautos balsavimas kaštuoja daug laiko ir 
pinigų, bet prezidento kadenciją galima būtų 
nustatyti kokių 5 metų, kad rinkimų netektų 
dažnai kartoti. 
Antras svarbus klausimas liečia vyriausy- 
bės pobūdį. Mums tektų pasirinkti tarp parla- 
mentinės ir prezidentinės vyriausybės. Atsiran- 
da daug prezidentinio režimo šalininkų. Šioje 
sistemoje ministerių kabinetas nepriklauso nuo 
parlamento, o yra tik asmeniškas prezidento ka- 
binetas. Puikų tokios sistemos pavyzdį mums 


„duoda Jungtinių Amerikos Valstybių režimas. 


Vienok tektų abejoti apie šios sistemos tinkamu- 
mą būsimos Lietuvos sąlygoms, nes politinių tra- 
dicijų trūkumas lengvai galėtų sutrukdyti šios 
sistemos pasisekimą. Mums reikėtų stiprių ga- 
rantijų, kad iš tautos rinkimų išėjęs prezidentas 
reužsikrėstų diktatorių užmačiomis. Sutrukdyti 

prezidentą nuo tokių užgaidų įmanoma, tik pa- 
stačius šalia jo parlamentinę vyriausybę. Jung- 
tinių Valstybių prezidentą smarkiai suvaržo ir 
visą jo veiklą stipriai kontroliuoja Senatas. Tu- 
rint vienerių rūmų parlamentą, sunku būtų įsi- 
vesti tokią efektyvią prezidento kontrolę. 

Nemažiau svarbu, kad parlamentas turėtų 
gerą betarpišką paties ministerių kabineto ir at- 
skirų jo narių kontrolę. Pačią geriausią vyriau- 
sybės darbų politinę kontrolę sudaro parlamento 
narių paklausimų ir interpeliacijų teisė. Jos ne- 
galima turėti prezidentinio režimo sistemoje, nes 
nebūdamas parlamentui politiškai atsakingas, mi- 
nisteris negali būti verčiamas atvykti į seimo po- 
sėdį ir atsakinėti į seimo narių paklausimus. Už 
visą vyriausybės veiklą politinę atsakomybę neš- 
tų tik respublikos prezidentas, už kurio autori- 
teto toks klausinėjamas ministeris visuomet ga- 
lėtų pasislėpti. 

Tiesa, parlamentas gali kontroliuoti vyriau- 
sybės narius, šaukdamas juos klausinėti į komi- 
sijų posėdžius ir pavedant seimo komisijoms at- 
skirų vyriausybės darbų ištyrimą. Tačiau š'os 
rūšies kontrolė ne tiek reikšminga, nes beveik 
viskas vyksta užkulisiuose, šalia parlamento ple- 
numo posėdžių ir šitoks būdas vargiai būtų re- 
komenduojamas jaunoms demokratijoms. 

Pagaliau trečias svarbus dalykas būtų pasi- 
rinkti tinkamą seimo rinkimų būdą. Nemaža 
manančių, kad mažoritarinė rinkimų sistema tu- 
rėtų atnešti mums išganymą. nes išgelbėtų mus 
nuo per didelio skaičiaus politinių partijų. Ga- 
limas dalykas, kad šitoks pasirinkimas būtų tiks- 
lus. Vienok nereikia pamiršti šios sistemos tam- 
siųjų pusių. Pirmiausia, mažoritarinėje sistemo- 


je neišvengiama visokių kombinacijų, skirstant 
kraštą rinkiminėmis apygardomis, ir vistiek, ne- 
žiūrint visų pastangų, bendras rinkimų rezulta- 
tas gali išeiti neteisingas, nes tik mažumą balsų 
tesurinkus partija gali laimėti parlamento dau- 
gumą. Šitoks rezultatas yra buvęs per priešpas- 
kutinius (1951 m.) Anglijos parlamento rinkimus. 

Be to, opozicija gali išeiti iš mažoritarinių 
rinkimų kartais pernelyg menka, toli gražu ne- 
proporcinga už ją paduotiems balsams ir valsty- 
bės tvarkyme nepajėgianti atlikti savo rolės. To- 
dėl dėl šių priežasčių pokarinės Vokietijos kons- 
titucijos pasiliko daugumoje prie proporcinės 
rinkimų sistemos, ją kiek patobulinę, kad su- 
mažinus partijų skaičių. Galima įrašyti į kons- 
tituciją nuostatą, kad rinkimų sąrašas, negavęs 
nė vienoje rinkimų apygardoje penkių arba de- 
šimties procentų visų paduotų balsų, nepraveda 
i parlamentą nė vieno atstovo. Negalima saky- 
ti šitoki nuostatą esant nedemokratišką, o jis 
užkirstų kelią, kad pvz. bent “Bepartyvių parti- 
ja" reistengtų pravesti į seimą savo atstovo. 

Grįžtant prie įžanginės tezės, kad kiekvie- 
nos institucijos veikimas galutinoje išvadoje pri- 
klauso nuo pačių piliečių kokybės, vistiek tenka 
pripažinti, kad formalinių konstitucijos normų 
tobulumas daug gali nulemti vienokį ar kitokį 
krašto likimą. Šią tiesą mums ryškiai patvir- 
'ina Jungtinių Amerikos Valstybių pavyzdys. 
Atstatant nepriklausomą Lietuvą, mums kaip 
tik pirmoje eilėje teks pasiimti prieš istoriją at- 
sakomvbe už konstitucinį nusistatymą kiek ga- 
lim> patvaresnės ir tobulesnės valstybės san- 
tvarkos, todėl nebūtų per anksti jau dabar ska- 
tinti platesni šių problemų svarstymą. 

š norėjau nrisiglausti prie gelsvos smiltelės, 
š norėjau paklausyti, kaip berželis šlama. 
Aš norėjau pažiūrėti, kaip rasos lašelis 

Lino žiede žaižaruoja, kai saulužė teka. 


Kur kalneliuos tarp šilojų mūs tėveliai miega, 
Ten lakštutė prie upelio gieda kiaurą naktį, 

Ten Dievulis koplytėlėj taip graudingai žiūri... 
Leiskit, leiskit prisiglausti prie gelsvos smiltelės. 


ODĖ ŽUVUSIEMS PARTIZANAMS 


Palaiminti, kurie kaip šventgirių klevai sugriuvo 
Ir, rankomis apglėbę savo žemę, 

Jai kvėpė paskutinį savo žadą: 

Kaip kūdikiai prie motinos krūties priglaudę, 
Išliejo savo brangų kraują. 

Kaip krūmai šaknimis, kiekviena gysla 

Jie gėrė juodą savo žemės garą. 

Mirties ekstazėje 

Jaunatviškais veidais, kaip mylimieji — 
Stelmuzės ąžuolai drūti, vaikeliai — 

Jie naskutinį kartą lietė girių žolę. 


Palaiminti, kurie, šventoj kovoj ištvėrę, 
Po Tavo koju krito: 

Surink jų kūnus, Tėve, kaip gailiausią rasą, 
Iškelk ju sielas dangiškon šviesybėn, 
Priglausk vrie savo mylinčios krūtinės. 


ANTANAS VAICIULAITIS 


SENOVĖS LIETUVIŲ GIESMĖ 


O laimingieji, 

O amžinieji 

Dausų dievai, 

Gera jums būti 

Ir skaisčiais žvilgsniais 
Leisti dienas. 


Giedrios jūs dvasios, 
Kaip lengvi vėjai, 
Skraido danguj. 
Debesų volams 
Saulę apniaukus, 
Dundat perkūnais, 
Žibat žaibais. 


Kilnūs gyvenat 
Šventojoj girioj, 
Ramiai susėdę 
Smagioj viešnagėj, 
Klausot, ką šlama 
Jums ąžuolai. 

Jūs nepažįstat 
Žemiško alkio, 
Ašarų, verksmo, 
Žiemą speigų. 


O amžinieji, 

O laimingieji 
Dausų dievai, 
Prašom, maldaujam: 
Iš šventų alkų 
Ženkit pas mus! 
Minia galinga 
Šviesūs atėję 
Trenkit skydais. 
Nuo žvarbių vėjų 
Ginkit, globokit 
Žmones vargius! 
Į šiltą glėbį 
Meiliai priglauskit 
Mūsų tėvelių 
Brangias vėles. 

LIBERALIZMO 
KLAUSIMU 


“Metas taikintis, jungtis, giliau ir toliau, 
nei tik su šia diena galvoti! Nejau tokia didžiu- 
lė tautos nelaimė nepagimdys naujos politinės 
etikos, gilesnių dvasinių idėjų, naujų formų, 
planų ir akiračių, su kuriais būtų pasitiktas nau- 
jas ir skirtingas gyvenimas?'' Šiais neabejotinai 
nuoširdžiais žodžiais Br. Raila “Nemuno" žur- 
nale (1951, 5 nr.) rūpinosi keliu iš dabarties ne- 
gerovių į viltingesnę ateitį. Bet “taikintis, jung- 
tis" jis kvietė ne visus mus, o tik tuos, kuriems 
jis pripažino “liberalo" vardą. Nesiimdamas po- 
zityviai liberalizmo aptarti (nors ir pabrėžda- 
mas “labai įvairų aiškinimą“), jis liberalizmą 
tapatino su antiklerikalizmu. Iš vienos pusės 
Br. Raila pripažino, kad, jo žodžiais, klerikalinis 
“vitaminas" yra “reikalingas mūsų tautinio po- 
tencialo elementas" ir “susidedamasis lietuvių 
tautos kūno ir dvasios tarpsnis". Bet iš antros 
pusės Br. Raila rado, kad dabartinis “klerika- 
lizmas" yra “be galo netolerantingas" ir “kve- 
piąs visais totalistinės ir diktatūrinės nuotaikos 
požymiais". Tokie sunkūs kaltinimai, sviedžia- 
mi tokia lengva širdimi, nevisai derinosi su anks- 
tesniu kvietimu “taikintis"? ir su toliau užgirtu 
prez. K. Griniaus kvietimu “paskelbkime vieni 
kitiems amnestiją“, paties Br. Railos teisingai 
pripažintu “gal giliausiu ir politiškai etiškiau- 
siu tikro valstybininko šūkiu". Palikus nuošaliai 
klausimą, ar mūsų “klerikalizmas" yra jau toks 
“be galo netolerantingas" ir ar mūsų liberaliz- 
mas visur, priešingai, yra “be galo tolerantin- 
gas", iš to straipsnio man kilo du klausimai. 

Pirmasai klausimas: ar liberalizmo esmė 
nėra pagrindingai iškreipiama, kada jis visų pir- 
ma aptariamas tik antiklerikalizmu, tik neigiama 
pozicija? Argi iš tiesų pakanka antiklerikalizmo 
jaustis liberalu? Ar pačiame klerikalizmo keiks- 
mažodyje (Br. Raila tikrai gerai jaučia lietuvių 
kalbą, kad nežinotų, jog šis žodis vartojamas 
plūstamąja prasme) beslypinti panieka ir neapy- 
kantos liepsnelė nėra tiesiog priešinga liberaliz- 
mo reikalaujamai tolerancijai net ir priešo at- 
Žvilgiu? Tiek to būtų su “klerikalizmu", jei šis 
žodis būtų vartojamas aiškiai apibrėžta ir objek- 
tyvia jo prasme, turint mintyje neteisėtą klero 
siekimą naudoti savo dvasinį autoritetą jam ne- 
priklausančiais klausimais. Bet Br. Raila kleri- 
kalizmo žodžiu mintyje turi visus katalikus. 
Tuo būdu faktiškai liberalizmui jis teikia anti- 

katalikiškumo apskritai prasmę. Bet ar tai nėra 
liberalizmo sutapatinimas su laicizmu?  Varto- 
jamas liberalizmo žodis, bet faktiškai manomas 
laicizmas. Tai betgi nėra tapačios sąvokos. Iš 
vienos pusės, liberalizmas yra platesnė sąvoka 
už laicizmą: yra liberaluose laicistų, bet ne kiek- 
vienas liberalas yra jau laicistas. Principiškai 
liberalizmas nereiškia priešybės nei katalikybei, 
nei religijai apskritai. Tuo tarpu laicizmas yra 
jau ateizmo visuomeninio reiškimosi forma. Iš 
antros pusės, ne kiekvienas laicizmas yra jau li- 
beralus. Kaip istorija liudija klerikalinio fana- 
tizmo pavyzdžiu, taip ji pilna ir laicistinio fa- 
natizmo pavyzdžių. Yra laicizmo, kuris faktiš- 
kai tėra laisvamaninis “klerikalizmas" (sektan- 
tinis fanatizmas). 


Sutapatinęs liberalizmą su laicizmu. Br. 
Raila atitinkamai formulavo ir praktinį libera- 
lų santarvės pasiūlymą. . Telkdamas liberalus 
prieš klerikalus, Br. Raila iš karto ir globališ- 
kai rado klerikalizmą (faktiškai katalikus aps- 
kritai) pas mus “kvepiantį visais totalistinės ir 
diktatūrinės nuotaikos požymiais“. Jam nežino- 
ma, kad mūsuose katalikai politiniame gyvenime 
reiškėsi demokratinėmis partijomis, atstovauda- 
mi krikščioniškąją demokratiją. Nėra ko daug 
stebėtis šiuo “nežinojimu"': politikoje nuo seno 
kultivuojamas menas užmiršti tai, kas liudytų 
prieš įteiginėjamą tezę. Daug nuostabiau tai, 
kaip nekaltai ir atlaidžiai liberalų eilėsną Br. 
Raila įrikiuoja ir tuos, kurie skelbė liberalizmą 
Lietuvoje “sukompromituotą", o parlamentinę 
sistemą apskritai kaltino “demagogija" (turiu 
prieš akis prez. A. Smetonos kalbą visuotiniame 
tautininkų suvažiavime 1933. XII. 15). Libera- 
lizmas nėra tapatus su laicizmu, bet esmiškai su- 
sijęs su demokratija. Gindami savąją liberaliz- 
mo sampratą, laicistiniai liberalai gali ginčyti 
liberalizmo ir laicizmo išskyrimą, nes jie asme- 
niškai tuodu dalyku jungia į vieną. Bet joks li- 
beralas nekels klausimo, kad kas yra svetimas 
demokratinei minčiai, tas yra svetimas ir libe- 
ralizmo dvasiai. Kas gi beliktų iš liberalizmo, 
paneigus demokratiją, nuosakiai plaukiančią iš 
jo esmės?! 

Konstatuoju tai ne tam, kad sviesčiau ne- 
pasitikėjimą nuoširdumu tų, kuriems akis pra- 
vėrė diktatūrų žlugtis II pasaulinio karo pasė- 
koje. Nelaikau lemtu dalyku globališkai vadin- 
ti vadistais visus tautininkus, nes žymi jų dalis 


visai nuoširdžiai atsivertė į demokratiją (ypa- 
čiai tie, kurie susibūrė į Rezistencinę Santarvę). 
Ir patį Br. Railą laikau vienu iš nuoširdžiausių 
demokratinių konvertitų (ar, jo žodžiu tariant, 
neofitų). Bet kaip tik todėl ir stebiuosi, kokiu 
būdu jis labiau liberalizmą sieja su antiklerika- 
lizmu, negu su demokratiškumu apskritai. Lyg 
antiklerikalinė aistra būtų pati demokratijos 
esmė! Kodėl daugelio tautininkų atsisakymas 
diktatūrinių nusiteikimų turi būti imamas jų 
atsivertimu į antiklerikalinį “liberalizmą".  Ži- 
nome gi, kad tautininkuose buvo ir yra įvairių 
pasaulėžiūrų žmonių. 

Dalykams pridengti (apskritai betgi Br. 
Raila yra iš tų žmonių, kurie turi drąsos daly- 
kus atvirai imti) Br. Raila kalba apie tautinin- 
kus, kūrusius autoritetinę santvarką, pakeičia 
šneka apie “nacionalizmą". Pasiekiamas šiuo 
būdu labai įdomus efektas: užuot bedugnės tarp 
diktatūrinės ir demokratinės dvasios atsisklei- 
džia idiliška mūsų liberalizmo ir mūsų naciona- 
lizmo giminystė. “Tai, kas tik vėliau buvo pa- 
vadinta tautininkais, yra tas pats kudirkinis li- 
beralizmas", mano Br. Raila. Jo nuomone, tau- 
tininkų aršiausi vadai buvo liberalai ir “jie tik 
sustiprino tautinio, nacionalinio prado pabrėži- 
mą mūsų liberalizme, kas jam nebuvo kenks- 
minga, greičiau naudinga, jei nesakyti būtina". 
Dievaži, kaip elegantiškai peršokta per demo- 
kratijos ir diktatūros bedugnę! Kaip nekaltai 
trumpų nepriklausomybės metų užtemdymas 
diktatūrine priespauda (tegu ir netokia grubia, 
kaip kitur) liberalo Br. Railos rastas “greičiau 
naudingu, jei nesakyti būtinu" nacionalinio pra- 
do pabrėžimu mūsų liberalizme! Lyg V. Kudirka 
nebūtų pats pakankamai pabrėžęs tautinį pra- 
dą! Lyg jo nebūtų pakankamai pabrėžę ir tie 
patys “klerikalai"! Lyg demokratija nepakan- 
kamai pabrėžtų tautiškumą! Lyg jam pabrėžti 
būtų reikėję įvesti diktatūrinį režimą! Žinoma, 
to dabar nemano Br. Raila. Bet čia buvo kitas 
reikalas. Jei vadintumei dalykus tikrais vardais 
— demokratija ir diktatūra, negalėtumei to pa- 
ties po šiais vardais rasti. Bet kada tai pakeiti 
liberalizmo ir nacionalizmo žodžiais, galima pra- 
dėti jieškoti giminystės. Iš tiesų, tautiškumas 
nėra svetimas liberalizmui. 


Ak, tačiau, tos visos giminystės! Prisimena 
man šioje vietoje diskusijos, sukeltos V. Ramo- 
no “Kryžių". Vieni džiaugėsi, autoriui “įro- 
džius", kad liberalizmas yra bolševizmo tėvas. 
Antri atsikirto “įrodymu"', kad ir katalikybė yra 
toks pat totalistinis sąjūdis, kaip ir bolševizmas. 
Nebeliko mūsų tarpe niekam teisės į demokra- 
tiją! Laikiausi nuošaliai nuo šių diskusijų, nes 
laikiau beprasmišku dalyku meniškai vertingos 
knygos pasirodymą paversti suveltomis politi- 


nėmis pjovynėmis. Naudojuosi betgi šia proga 
pasisakyti, kad, mano nuomone, abu “įrodymai" 
buvo tos pačios vertės, lygiai vieni kitus įžei- 
džiantieji, lygiai be pagrindo. Reikia didelės 
neapykantos katalikybei rasti ją esant tokiu pat 
totalizmu, kokiu yra bolševizmas. Bet lygiai 
reikia nepateisinamo poleminio įniršio liberaliz- 
mui apkaltinti bolševizmo tėvyste. Su tikru pa- 
grindu dėl šio apkaltinimo įsižeidė visi, kurie 
save liberalais laikė. Kaip būtų absurdiška jieš- 
koti istorinio sąryšio nuo Asyžiaus Šventojo į 
inkviziciją, taip lygiai absurdiška bolševizmo iš- 
kilimą istoriškai grįsti liberalizmu. Jei neklystu, 
regis, ir Br. Raila buvo tarp tų, kurie viešai (ir 
pagrįstai) kėlė balsą prieš tokią demagoginę 
istorijos interpretaciją (post hoc, ergo propter 
hoc — vėliau, taigi dėl to). 

Bet ar galutinėje sąskaitoje ne tokios pat 
rūšies yra ir paties Br. Railos vedama giminys- 
te (ar tėvystė) tarp demokratiją ginančio libe- 
ralizmo ir diktatūrą vykdžiusio mūsų naciona- 
lizmo? Į panašias kalbas, diktatūrinį naciona- 
lizmą (nacionalsocizmą ar rasizmą) tapatinu- 
sias su liberalizmu, H. Blazas gražiai atsakė, 
kad čia yra “tas pat, kaip tvirtinti, kad pami- 
šimas kilo iš proto arba, kad protingumas yra 
pamišimas" (“Varpas", 1953, 1 nr.). Man regis, 
kad šis H. Blazo atsakymas įvertina ir Br. Rai- 
los aptiktą “giminystę"', kad “tai, kas tik vėliau 
buvo pavadinta tautininkais, yra tas pats ku- 
dirkinis liberalizmas". 


Neatsitiktinai po penkių metų prisimenu 
Br. Railos straipsnį (gerai žinau rizikuojąs as- 
meninę polemiką, kurioje Br. Raila nevisada iš- 
lieka liberalus, nes apskritai bet kokia rūstybė 
mažai paiso liberalizmo). Per šiuos metus mūsų 
spaudoje vyko daug “kovų" liberalizmo klausi- 
mu. Kun. St. Ylos straipsniu “Lietuviškasis li- 
beralizmas nacionalizmo ženkle“ ši “kova"' rado 
atgarsio ir mūsų žurnale. Esu iš tų, kuriuos mi- 
nimasai straipsnis nustebino. Klausiau pats sa- 
vęs, iš kur autorius susikūrė toki “liberalizmą"'. 
Atsakymui nepakako, kad daugelį savo cituoja- 
mųjų autorių kun. St. Yla subjektyviai inter- 
pretavo, rasdamas juos teigus, ko iš šalies nesi- 
matė buvus teigta. Radau atsakymą, kai susi- 
jieškojau anksčiau analizuotą Br. Railos straips- 
nį. Nors ir paradoksiškai skamba, susidariau 
įspūdžio, kad kun. St. Yla savąją liberalizmo 
sampratą greičiausiai bus susidaręs iš Br. Rai- 
los pagrindinių tezių. Užuot leidęsis į autentiš- 
kus liberalinės minties šaltinius, kun.. St. Yla 
atrodo patikėjęs, kad Br. Railos sugestionuotoji 
liberalizmo interpretacija yra pakankamai re- | 
prezentatyvi liberalizmui apskritai. 

Iš tiesų, Br. Raila, pagalvojęs ar nepagal- 
vojęs, liberalizmą pavadina “pilna pasaulėžiū- 

ra". Kadangi taip iš tiesų nėra (liberalizmas 
implikuoja ne “pilną pasaulėžiūrą“, o tik pasau- 
lėžiūrinę laisvę), kun. St. Yla randa liberalizmą 
formaliai tuščią ir imasi ginti "turinį" nuo for- 
mos beidėjiškumo. Antra, Br. Raila liberal zmą 
praktiškai visų pirma ryškina neigiama pozicija, 
nusistatymu prieš klerikalizmą. Pro šį Br. Rai- 
los nusistatymą ir kun. St. Yla užmiršta, kad iš 
tiesų liberalizmas kreipiasi prieš prievartą (iš 

kur ji ateitų — iš klerikalų ar laicistų) ne iš 
noro visa neigti, o iš noro teigti laisvę, ir imasi 
liberalizmą kaltinti “tikėjimu griaunamąja lais- 
ve". Trečia, Br. Raila liberalizmą tapatina ne 
tik su antiklerikalizmu, bet ir su antikatalikiš- 
ku nusistatymu (jei ne su antikrikščioniškumu 
apskritai), nes faktiškai klerikalais jis turi min- 
tyje visus katalikus. Pilnai patikėjęs asmeninę 
Br. Railos interpretaciją esant pačia liberalizmo 
tiesa, kun. St. Yla ir mato liberalizme “bereli- 


ginę prarają", nors ir pats Br. Raila, nežiūrint 


viso, įsakmiai primena liberalizmą tarp 


- * . * * . visų 
laisvių ginant ir religinę laisvę. Pagaliau, kun. 
St. Yla visai be kritikos pasisavina iš Br. Rai- 
los liberalizmo ir nacionalizmo giminystę: “lie- 


tuviškasis nacionalizmas faktiškai išaugo iš tų 
pačių liberalinių šaknų" (“Aidai", 1955, 7 nr., 
254 psl.). Bet ar iš tiesų taip buvo, tenka suabe- 
joti: pavyzdžiui, iš tautininkų jaunimo sąjun- 
gos “Jaunosios Lietuvos“ keturių garbės narių 
trys buvo kunigai — Tumas, Tamošaitis ir Mi- 
ronas (ketvirtasis narys Vydūnas buvo taip pat 
religinis mąstytojas), o sąjungos himnui žodžius 
parašė prel. :J. Mačiulis-Maironis. Taigi, tauti- 
ninkų istorinės kilmės klausimas painesnis, negu 
atrodo Br. Railai ir kun. St. Ylai. Be abejo, 
kun. St. Yla minėtų savo konfratrų nelaikys li- 
beralais, nes jis liberalizmą tapatina su bereli- 
giškumu. Antra vertus, greičiausiai ir Br. Rai- 
la šių kunigų nekaltins buvus “be galo netoleran- 
tingais klerikalais“. Pagarba šiems vardams. 
Bet ar jie nesumaišo “kortų", kunigams paten- 
kant i “bereliginę prarają" (kun. St. Ylos žvil- 
giu), ir drauge atsirandant “liberalų"' tiesiog pa- 
čiame klere (Br. Railos žvilgiu)? 


Kun. St. Yla priima liberalizmą esant tuo, 
kuo jis yra Br. Railai, nekeldamas klausimo, 
kurios šio pažiūros išreiškia liberalizmą ir ku- 
rios atspindi tik jo asmeninius laisvamaninius 
nusiteikimus. Šia prasme, formaliai imant, abu 
vienodai supranta liberalizmą, nors, žinoma, ne- 
vienodai jį vertina. Br. Railai liberalizmas yra 
“daugiau ne tik pasaulėžiūra ir politika", pats 
žmogiškosios būties raison d'ėtre, tautos ir žmo- 
gaus laisvės simbolis, kuriam gresia tik “be ga- 
lo netolerantingas' klerikalizmas. Priešingai, 
kun. St. Yla randa liberalizmą esant “atsietą 
nuo vertybių", skelbiant “proto, logikos, idėjų ir 
pasaulėžiūros baimę", nepripažįstant “prigimti- 
nės moralės". 


Turiu prisipažinti, kad toks dialogas tarp 
“klerikalizmui'"'. kovą skelbiančio liberalizmo ir 
tokios liberalizmo kritikos, kokią pateikė kun. 
St. Yla, paliko nejaukų įspūdį. Jei neitų klau- 
simas apie tokį rimtą reikalą, būtų galima juo- 
kauti: nebežinai žmogus tiesiog kur pasidėti, 
pastatytas prieš alternatyvą — arba “totalisti- 
nėmis ir diktatūrinėmis nuotaikomis" kvepiąs 
klerikalizmas, arba tiesos ir proto, vertybių ir 
doros nepaisąs liberalizmas (abu oponentai su- 
taria, kad šie du keliai yra pagrindiniai mūsų 
pasirinkimui). Argi iš tiesų katalikybė ar krikš- 
čionybė apskritai yra jau tokia laisvės prieši- 
ninkė ir tokia “be galo netolerantingo" klerika- 
lizmo skelbėja? Argi iš tiesų liberalizmas yra 
jau toks viso protingo ir doro neigėjas, nepaisąs 
“ką ir kaip žmogus galvotų — protingai ar pai- 


kai, ir ką bei kaip jis veiktų — tinkamai ar ne- 
tinkamai" (“Aidai", 1955, nr. 7, 256 psl.)? 


Man regisi, kad tokios rūšies dialogas ne- 
išvengiamai turėjo likti ir bergždžias. Nors ir 
daug prirašyta liberalizmo klausimu, nieko ne- 
laimėta giliau suprasti laisvės ir tolerancijos 
idėjoms. Vietoj dalykų išaiškinimo, prieita prie 
dar didesnio sąvokų suvėlimo: iš abiejų pusių 
liberalizmas painiotas su laisvamanybė ar su 
laicizmu apskritai, bet nė iš vienos pusės ne- 
kreip'as dėmesys į liberalizmo esmę, slypinčią 
laisvės ir tiesos santykio klausime. Tiesa, libe- 
ralizmo klausimas mūsų spaudoje kilo ne iš teo- 
rinio domesio, o iš praktinių motyvų (Br. Rai- 
lai rūpėjo “antiklerikalinių" jėgų sutelkimas į 
liberalų santarvę, o kun. St. Ylai — iškėlimas 
daug ko destruktyvaus veikloje, dengiamoje li- 
beralizmo vardu). Bet ir tada, kai klausimai 
keliami praktinėje plotmėje, privalu neužmiršti 
bent pagrindines sąvokas aiškiai apibrėžti ir jo- 
mis disciplinuotai operuoti. Antraip, vietoje 
minties dialogo išsivysto daugiau ar mažiau 
aistringas tarpusavio niekinimasis, padarąs vi- 
sas kalbas ne tik bergždžiomis, bet ir žalingo- 
mis. Ar Br. Raila nebūtų galėjęs rūpintis “1i- 
beralų" santarve be piktų kaltinimų “klerika- 
lizmui"?. Ar tam tikrų lietuviškojo gyvenimo 
neigiamybių iškėlimui nebūtų buvęs kun. St. 
Ylai sėkmingesnis kelias tiesus dėl jų pasisaky- 
mas, negu toki globaliniai kaltinimai, kurie ne- 
teisingai vienan katilan sukišo kaltuosius su nie- 
ko nedėtaisiais (ir ta prasme, kad neskyrė “li- 
beralų'" nuo “nacionalistų, ir ta prasme, kad 
teturėjo mintyje politinius veikėjus, o bendrie- 
ji kaltinimai lietė visus)? 


Daugelyje susidarė tokio kartelio, kad ne- 
benorima nė klausimo liesti (paskutinieji kun. 
St. Ylos straipsniai veik nebesusilaukė nė atsa- 
kymo). Nenoriu savuoju pasisakymu dar vieną 
lašą įlašinti į nesusipratimo taurę. Tikiu betgi, 
kad verčiau rizikuoti, negu laikui palikti “išly- 
ginimą", nes laikas per ilgai užtrunka su vi- 
sais jam patikėtais uždaviniais. Juk, tas pats 
“liberalizmo"" ginčas užsiraugė jau senokai, ne- 
lemtosiomis polemikomis dėl V. Ramono “Kry- 
žių".  Imuosi rizikos į kalbą įsijungti, turėda- 
mas didelės pagarbos abiems oponentams. Vi- 
sada esu gerėjęsis “Pilnutinės katalikybės" au- 
toriaus raštais ir asmenybe, pas mus tiesiog sim- 
bolizuojančia apaštalavimo kelią, kur tiesos 
meilė neatsiejama nuo pagarbos žmogui. Jei ne- 
skirtų keli amžiaus metai, drįsčiau kun. St. Ylą 
laikyti ne tik didžiai gerbiamu asmeniu, bet ir 
asmenišku brangiu bičiuliu. Nesu turėjęs pro- 
gos gyvai susitikti su Br. Raila, bet reiškimasis 
spaudoje ir man, kaip daugeliui, yra padaręs jį 
geru pažįstamu. Esu visiškai skirtingos pasaulė- 

žiūros, bet branginu jį kaip vieną tiesiausių lie- 
tuviškosios sąžinės žadintojų, turintį drąsos da- 
lykus atvirai imti. Tikrai užtat apgailiu, kad 
šiuo atveju negaliu sutikti nei su tokia libera- 
lizmo interpretacija, kokią mums teikia Br. 
Raila, nei su tokia jo kritika, kokią plėtoja kun. 
St. Yla. Tikiuosi betgi, kad nuomonių skirtybė 
nebus palaikyta asmenine priešybe nei vieno, nei 
antro. 


Tiesa, kad liberalizmo sąvoka istoriškai yra 
labai išsišakojusi ir įvairių prasmių įgijusi.“) Bet 
užtat juo labiau reikia nepamesti iš akių pagrin- 
dinės jo prasmės. Kur slypi liberalizmo esmė? 
Ne nusistatyme prieš ką nors (taigi, ir ne anti- 
klerikalizme), o pagarboje žmogui kaip žmogui. 
Liberalizmo pagrindas yra tikėjimas nelygsta- 
mu asmens vertingumu ir santykiuose su žmogu- 
mi atsisakymas bet kokios diskriminacijos (reli- 
ginės, politinės, rasinės, tautinės). Šisai princi- 
pas nėra naujas krikščioniškojoje civilizacijoje, 
nes kaip tik krikščionybė pirmoji istorijoje iškė- 
lė nelygstamą žmogaus vertę, visuotiniu meilės 
reikalavimu pralauždama klanines nuotaikas, te- 
žinoiusias “savųjų"' solidarumą prieš “svetimuo- 
sius". Šia prasme Henri Bergson yra kalbėjęs 
apie evangelines demokratijos versmes. Bet rei- 
kėjo laiko meilę žmogui išskleisti į tolerancijos 


*) Imdamasis principinio pasisakymo liberalizmo 
klausimu, turiu mintyie anksčiau aptartą moralinę li- 
beralizmo prasmę, kuria jis yra bendras visiems demo- 
kratams ir kuria jo tiesioginė priešybė yra totalizmas. 
Įsakmiai tai pabrėžiu dėl to, kad kasdieninėje kalboje 
dažnai liberalizmo žodis vartojamas žymiai siauresne 
prasme, semiančia savo turini ne iš humanistinės žmo- 
gaus sampratos apskritai, o iš tų partijų, kurios tradi- 
ciškai žinomos liberalų vardu. "Tai tos partijos, kurios 
savo: programos pagrinde turi vadinamąjį ūkinį libera- 
lizmą (priešybė socialistinei demokratijai) ir kurios 
daugelyje kraštų, bent seniau, taip pat būdingos “anti- 
klerikaliniu" laicizmu (priešybė krikščioniškajai demo- 
kratijai). Nors šiedvi skiriamosios “liberalų" partijų 
žymės tam tikru būdu istoriškai ir yra susijusios su 
liberalizmo plėtote, iš pačios liberalizmo esmės jos ne- 
plaukia. "Tai rodo ir pačių liberalinių partijų istorinė 
kaita: nebėra liberalų, kurie absoliučiai gintų ūkinio 
liberalizmo dogmą laissez faire, laissez passer, nes su- 
prasta, kad valstybė turi uždaviniu ne tik saugoti as- 
mens laisvę, bet ir rūpintis socialine teisybe. Iš antros 
pusės, . moralinis įsisąmoninimas demokratinę valstybę 
privalant atsisakyti bet kokios pasaulėžiūrinės prievar- 
tos, verčia, jei ne paties laicizmo atsisakyti, tai bent 
nebeteikti jam priešreliginės kovos pobūdžio. Gi anglo- 
saksų kraštuose ir anksčiau liberalizmas nesietas su 
ateizmu. - Todėl ir manau, kad, norint nesusipratimų iš- 
vensti, nereikia liberalizmo painioti nei su “kapitaliz- 
mu", nei su "antiklerikalizmu", nes; tai nėra su pačia 
liberalizmo esme susieti nusistatymai. Kaip pabrėžiau, 
šiame straipsnyje visur turiu mintyje liberalizmą prin- 
cipine, o nė specialiai partine prasme. ž 

ir sąžinės laisvės sampratas, su kuriomis libera- 
lizmas yra esmiškai susijęs. Meilė yra daugiau, 
negu tolerancija, nes mylėti savo priešą yra 
daugiau, negu tik jį gerbti bei pakęsti. Krikš- 
čionis gali sakyti, kad šia prasme liberalizmas 
nieko daugiau neatnešė, ko nebuvo implikuota 
krikščioniškojoje artimo meilėje, įpareigotoje ir 
pačiame prieše matyti artimą. Bet, istoriškai 
imant, klausimas buvo sudėtingesnis, negu toks 
atsakymas prileidžia. Jei iš tiesų buvo reikalau- 
jama artimo meilės net priešui asmeninės do- 
rybės prasme, tai betgi viešajame gyvenime li- 
gi pat liberalizmo (ir su juo drauge išplėtotos 
demokratinės valstybės sampratos) viešpatavo 
senas dėsnis, valdovą daręs ne tik kasdieninių 
reikalų, bet ir sąžinių viešpačiu. Principiškai 
meilė yra iš tikrųjų daugiau, negu tolerancija, 
bet kur nepakylama iki tolerancijos, nėra tei- 
sės kalbėti nė apie meilę. Per laiką tik išsisklei- 
dė sąmonė, kad meilę iš asmeninės dorybės ten- 
ka pakelti ir į viešojo gyvenimo principą. Tai 
ivyko su tolerancijos vertybės praregėjimu. Ne 
dėl to žmogaus akis praregėjo tolerancijos ver- 
tvbe. kad žmogus tik optimistiškiau į save pa- 
žiūrėjo (nelaikau pagrindžiamu kun. St. Ylos 
daromo siejimo tarp liberalizmo ir optimistinės 
pažiūros į žmogų, kaip laikau be pagrindo ir jo 
daromą prievartinės valstybės siejimą su pesi- 
mistine pažiūra į žmogų: argi kaip tik ne prie- 
vartinėms valstybėms yra būdingas oficialus op- 
timizmui įpareigojimas?). Greičiau tolerancijos 
vertę žmogui atskleidė amžių patirtyje su- 
kaupta prievartos kančia. Tolerancijos vertybė 
nušvito drauge su jieškojimu kelio visiems lais- 
vai gyventi toje pačioje erdvėje. Liberalizmas 
pirmine ir pagrindine to žodžio prasme yra šis 
žmogui meilės susiejimas su laisvės meile. J. 
Ortega y Gasset žodžiais, jis yra “teisė, kurią 
dauguma pripažįsta mažumai, ir todėl kilniau- 
sias sprendimas, nušvitęs mūsų planetai: jis skel- 
bia ryžti drauge gyventi su priešu. dar dausiau— 
su silpnu priešu“. Šia savo moraline prasme, ku- 
ria liberalizmas nuosakiai išsiskleidžia demokra- 
tine visuomeninių santykių forma, iis yra ben- 
dras visiems, kurie išpažįsta demokratiją, vie- 
naip ar kitaip grindžiamą atskirų pasaulėžiūrų 
pagrindu. 


"Tačiau: kaip buvo nelengva žmogui prare- 
gėti tolerancijos vertybę, taip nelengva jam ją 
ir išlaikyti. Klausimas slypi tam tikroje tiesos 
ir laisvės dialektikoje. Jei anksčiau. nors ir 
skelbiant meilę, nebuvo praregėta jos implikuo- 
jamos tolerancijos, tai dėl to, kad per nesusi- 
pratimą buvo norima teikti tiesai pirmenybę 
prieš laisvę. Ar tiesa neišskiria laisvės? Ar tie- 
sa nėra tai, kas yra, o ne tai, ko noriu? Iš ant- 
ros pusės: ar nėra pareigos tiesą visiems lygiai 


teigti, nes tiesa tėra viena? Jei tiesa yra gėris, 
kodėl jos nereikalauti iš visų, nors ir prievarta? 
Šita klausimų pynė išreiškia dvasią to laiko, ku- 
ris tikėjo, kad tiesos akivaizdoje laisvė netenka 
savo prasmės. Sutiksime ir šiandien, kad tiesa 
išskiria laisvę ta prasme, kad ne mes apspren- 
džiame tiesą, o tiesa mus apsprendžia. Bet šian- 
dien žinome du dalykus. Pirma, nors tiesa ne- 
implikuoja savyje laisvės ir kaip tokia nėra nei 
laisva nei nelaisva (tiesa ir laisvė yra skirtingų 
plotmių dalykai), bet tiesos jieškojimas yra rei- 
kalingas laisvės. Antra, tiesa prieinama savu 
keliu, ne svetima prievarta. Jokia prievarta ne- 
gali žmogui tiesos atskleisti. Greičiau kiekviena 
prievarta visada yra neteisi, traktuodama žmogų 
ne sąmoninga būtybe, o dresūros objektu. Tik 
pats žmogus — ir todėl tik laisvai — gali rasti 
tiesą, ir būtent ne įsakymu iš augšto, o tik pačios 
tiesos vidiniu jam nušvitimu. Prievartinis apaš- 
talavimas yra prieštara savyje. Todėl, ir tikint 
tiesos vienumu, reikia pakęsti minčių skirtybę 
kaip žmogiškojo tiesos jieškojimo sąlygą. Nėra 
todėl galutinėje sąskaitoje priešybės tarp tiesos 
ir laisvės. "Teisingai sakoma: tiesa išlaisvina 
žmogų. Bet kaip tik užtat ir nereikia tiesos sieti 
su prievarta. 


Šiandien, kada tolerancijos vertybė visų 
daugiau ar mažiau praregėta, jau veik banaliai 
skamba perspėjimas nesieti tiesos su prievarta. 
Bet mūsų laiku iškilęs kitas pavojus. Jei anks- 
čiau laikyta pareiga teikti pirmenybę tiesai 
prieš laisvę, tai šiandien yra tendencijos teikti 
laisvei pirmenybę prieš tiesą. Tai tokia tole- 
rancijos samprata, kuri imasi pakeisti tiesą 
apskritai. Konkrečiau tariant, tai tasai nusista- 
tymas, kuris iš to, kad valstybė neturi teisės 
lemti sąžinę, imasi daryti išvadą, jog visi nusi- 
statymai yra lygiai reliatyvūs, jog apskritai ob- 
jektyvios tiesos sąvoka tėra dogmatinio fanatiz- 
mo liekana. Iš tokio nusistatymo toliau veda- 
mas reikalavimas apskritai atsisakyti pasaulė- 
žiūrinio jaunosios kartos auklėjimo. Vietoje tie- 
sos meilės įdiegimo jaunimui sugestionuojamas 
tik “jieškojimo" reikalas. Teisinga, kad žmogus 
turi tiesos jieškoti, bet nelemta jieškojimą suab- 
soliutinti pačios tiesos sureliatyvinimu. Jei nėra 
tiesa tai, kas galėtų būti žmogui perduota lyg 
koks daiktas, tai lygiai ji nėra ir toks pamestas 
daiktas, kurį būtų galima atsitiktinai rasti. Tie- 
sos jieškojimas vyksta visą žmogaus gyvenimą, 
nes tiesa (turint šiuo žodžiu mintyje ne atskirą 
faktą ar dėsnį) skleidžiasi žmogui visa jo min- 
ties ir gyvenimo patirtimi. Bet kaip tik todėl 
tiesos jieškojimas nevyksta lyg vis liekant tuš- 
čiomis rankomis, o jau turimo gilesniu išsklei- 
dimu. Tik toks tiesos jieškojimas neišsigims 1 
jieškomojo dėl jieškojimo psichozą, rankų laisvei 


išsaugoti minantį po kojų ir tai, kas būtų ver- 
ta į rankas imti. Priešais tokį jieškojimą dėl 
jieškojimo tenka sakyti: laisvos rankos žmogui 
duotos ne tuščiomis likti, o tiesai nešti! 

Kaip buvo nesusipratimas (šiandien mums 
sunkiai besuprantamas) teikti tiesai pirmenybę 
prieš laisvę, taip lygus nesusipratimas yra nū- 
dieninė pagunda teikti laisvei pirmenybę prieš 
tiesą. Čia skirtingų plotmių susidūrimas, ir to- 
dėl vienokia ar antrokia pirmenybės yra lygiai 
beprasmiškos. Nebuvo nieko tiesai laimėta, jos 
vardan griebiantis prievartos. Nebus nieko lais- 
vei laimėta, paliekant tuščiomis rankomis. Tuš- 
tumą, tegu ir laisvės aistros gaivinamą, netruks 
užlieti fanatizmo vandenys. Kaip anksčiau įsak- 
miai pabrėžiau, laikau absurdiška teze liberaliz- 
mą skelbti bolševizmo tėvu. Bet neginčijamai 
tam tikri sluogsniai tų, kurių liberalizmas te- 
buvo minties tuštuma, daugelyje kraštų pasida- 
rė bolševizmo talkininkais pačiu savo neatspa- 
rumu. Netenka šiuo faktu imtis “akių. deginti" 
tiems liberalams, kurie tokio atsparumo parodė, 
bet ir šiems nedera užsidengti akis prieš tikrovę. 

Reikia skirti pagrindinę liberalizmo prasmę, 
išreiškiamą nelygstamo žmogaus vertingumo, to- 
lerancijos bei sąžinės laisvės idėjomis, ir tą spe- 
cifinę liberalizmo interpretaciją, kuri laisvės var- 
dan imasi pačios tiesos reliatyvinimo ir subjek- 
tyvinimo. Pirmąja pagrindine prasme liberaliz: 
mas yra integralinė demokratinės sąmonės dalis: 
Betgi tasai liberalizmas, kurį pavadinau “'spėci- 
fine interpretacija", nėra esmingai susijęs nei su 
demokratija apskritai, nei su pačiu liberalizmu: 
Kaip krikščionybės visuomeninei doktrinai ne- 
priklausė esmiškai nei monarchinė valstybės 
samprata, nei juoba absoliutizmas (nors ilgai tai 
nebuvo suprasta), taip panašiai liberalizmo esmei 
nepriklauso nei reliatyvizmas, nei laicizmas, 
nors ir yra tų, kurie iš tiesų liberalizmą sieja 
su skepticistiniu reliatyvizmu ar su laisvamani- 
niu laicizmu. Bet tai nėra pagrindas vartoti li- 
beralizmo žodį ten, kur iš tiesų eina klausimas 
ne apie jį, o apie reliatyvizmą ar laicizmą. O 
tai, man regis, kaip tik ir atsitiko su kun. St. 
Ylos liberalizmo kritika. j 


4, 


Liberalizmas nėra “pilna pasaulėžiūra“, 
kaip teigia Br. Raila, nes, griežtai imant, jis 
apskritai nėra savita pasaulėžiūra. Polemikoje 
su kun. St. Yla tai labai teisingai nurodė mūsų 
jaunas sociologas V. Kavolis. Pasaulėžiūra yra 
ištisa pažiūrų į pasaulį sistema. Tuo tarpu li- 
beralizmas yra ne tokia pažiūrų sistema, o tam 
tikras moralinis (ir toliau politinis) nusistaty- 
mas, būtent, kaip anksčiau iškėlėme, nusistaty- 

mas laikytis tolerancijos santykyje su žmogumi 
ir kovoti už sąžinės laisvę visuomenėje. Taigi, 
užuot buvęs pilnu atsakymu, kokiu yra pasau- 
lėžiūra, liberalizmas iš tiesų yra tam tikras san- 
tykis tiek su žmogumi, tiek su tiesa. Galima ši- 
ta prasme liberalizmą vadinti “formos", o ne 
“turinio" dalyku. Bet tai joks pagrindas kalbėti 
apie “beidėjinę prarają" ar “atsisakymą esmi- 
nio, idėjinio turinio". Yra nesusipratimas lai- 
kyti “formą" neigiamybe dėl to, kad ji nėra 
“turinys", nes apskritai negalima tam, kas yra 
“forma", statyti reikalavimo būti “turiniu". 
Klausimas gali būti keliamas tik dėl to, ar ta 
ar kita “forma" yra žmogiškai vertinga. Laikau, 
kad tolerancija yra tiek pat vertinga santykių 
su žmonėmis "forma", kaip fanatizmas yra žmo- 
gų žeminantis dalykas. Nėra betgi klausimo, kad 
tolerancija išskirtų tiesą ("turinį"): pakęsti 
skirtingus įsitikinimus nei implikuoja, nei reika- 
lauja neturėti savų įsitikinimų. Tolerancija iš- 
skiria ne pasaulėžiūrą, o tik pasaulėžiūrinę 
neapykantą ar pasaulėžiurinę prievartą... Prie- 
šingai, laikyti pasaulėžiūrą asmens, o ne valsty- 
bės dalyku kaip tik yra lygu tiek pat išpažinti 
nelygstamą žmogaus vertingumą, kiek ir pačią 
pasaulėžiūrą nelygstamai vertinti (todėl išimti 
iš valstybės kompetencijos). Kitas reikalas yra 
tie atvejai, kur iš tiesų tolerancijos prasmė yra 
iškreipiama, ją grindžiant ne žmogaus vertinimu, 
o tiesos nuvertinimu. Čia iš tiesų tolerancijos 
žodis gali slėpti tik beidėjinę tuštumą, besibai- 
minančią objektyvios pasaulėžiūros. Bet šiuo at- 
veju ir tenka kalbėti tiesiog apie beidėjiškumą, 
nesiimant juo apibendrinti liberalizmo išpažini- 
mą apskritai. 


Kada liberalizmas randamas tik tuščia for- 
ma, savaime ir pati jo skelbiama laisvė atrodo 
grynu neigimu — tiesos ir proto, idėjų ir ver- 
tybių, pagaliau, pačios prigimtinės moralės nei- 
gimu. Kad tolerancija neimplikuoja savyje tie- 
sos neigimo, esame jau anksčiau nurodę. Ne- 
daugiau pagrindo kalbėti ir apie proto paneigi- 
mą. Greičiau daugelis liberalų perdaug pasitiki 
protu, manydami, kad ir moralines problemas 
galima išspręsti tuo pačiu metodu, kuris galio- 
ja gamtos moksluose. Kad V. Alantas lietuvy- 
bę laiko ne “vien tik šalta argumentacija, bet ir 
tikėjimu" ar kad J. Kardelis tiki laisvą mintį 
esant “visokeriopo progreso alfa ir omega", ne- 
matau jokio pagrindo daryti išvadoms apie “pro- 
tinės argumentacijos“ atmetimą ar “proto, 10- 
gikos, idėjų ir pasaulėžiūrų baimę". Kiekviena 
pasaulėžiūrinė tiesa yra ne tik proto, bet ir vi- 
so žmogaus dalykas pačiu tuo, kad ji reikalauja 
būti gyvenama, ne tik teoretiškai pripažįstama. 
Tuo pačiu pagrindu būtų galima proto niekini- 
mu kaltinti ir krikščionybę — tuo pačiu nesusi- 

pratimu tai ir daro laisvamaniniai liberalai, va- 
dovaudamiesi senu racionalizmu. Panašiai, man 
regis, be pagrindo sviedžiamas ir “idėjų bai- 
mės" ar tiesiog “priešidėjiškumo" priekaištas. 
Argi žmogaus nelygstamos vertės, tolerancijos ir 
sąžinės laisvės principai nėra tiek pat idėjiniai 
principai, kiek ir vertybiniai principai? Kun. 
St. Yla citavo gražius St. Žymonto žodžius: “De- 
mokratija nėra vien formų ir institucijų klausi- 
mas. Ją sudaro tam tikros vertybės", kylančios 
“iš tikėjimo kiekvieno individo verte, jo teise 
būti gerbiamu, visvien, ar jis priklausytų dau- 
gumai ar mažumai". Tai visiškai teisingai išsa- 
kyta demokratijos esmė, ir po šiais žodžiais ga- 
liu be rezervų pasirašyti (tarp kitko, panašiai 
demokratijos moralinį, ne tik formalinį charak- 
teri ir pats šiame žurnale savo laiku akcenta- 
vau). Šios vertybės yra lygiai brangios visiems 
demokratams, nežiūrint jų pasaulėžiūrinių skir- 
tybių. Jų išpažinimas negali būti siejamas su 
“prigimtinės moralės“  nepripažinimu, nebent 
jei pastarojon būtų įjungiamas ir prigimtinis 
žmogaus polinkis į fanatinę priešo neapykantą. 
“Prisimties"" žodis nėra nedviprasmiškas, nes 
daug kas žmogui yra prigimta. J. Ortega y Gas- 
set yra iš tiesų pavadinęs “priešgimtiniu"' nusi- 
statyma drauge gyventi ne -tik su priešu, bet ir 
su silpnu priešu. Tolerancijos vertybės praregė- 
jimas yra iš tiesų susijęs su prigimtinio polinkio 
i klanini fanatizmą nuveikimu. Bet toks “pri- 
gimties"' nuveikimas yra ne moralės paneigimas, 
o jos nušvitimas. Kiekvienam žmogui pagarba, 
apykanta net priešui, sąžinės laisvės viešajame 
gyvenime respektas yra didelės moralinės ver- 
tybės. Jos yra pagrindu, įgalinančiu toje pat 
erdvėje gyventi be tarpusavio vieni antrų prie- 
vartavimo. Kur šios vertybės išblėsta, ten ir 
pati demokratinė santvarka neišvengiamai išsi- 
gimsta i daugumos diktatūrą, galinčią būti to- 
kią pat brutalią, kaip ir mažumos diktatūra. 


Įsiskaičius visus kaltinimus liberalizmą te- 
sant “griaunamąja laisve“, atrodo, kad jie grin- 
džiami individualizmo baime. Individualizmo 
sąvoka irgi reikalinga aiškesnio aptarimo. Jei in- 
dividualizmu laikoma “visiška nieko nepriklau- 
somybė“, bet koks visuotinių bei objektyvių nor- 
mų atmetimas, tai iš tiesų toks “individualiz- 
mas" gresia laisvės pavertimu į anarchinę sau- 
valę. Bet tokiam “individualizmui'' turime ki- 
tą vardą — anarchizmą. Nėra reikalo anarchiz- 
mą tapatinti su individualizmu, tikrąja savo 
prasme reiškiančiu ne sauvalės apologiją, o ti- 
kėjimą žmogaus asmens nelygstamybe. Todėl ir 
liberalizmo įsivaizdavimas nepaisymu, “ką ir 
kaip žmogus galvotų — protingai ar paikai, ir ką 
bei kaip veiktų — tinkamai ar netinkamai" yra 
neteisingas. Moreliniai žmogui pagarbos ar prie- 

šui tolerancijos principai kaip tik reikalauja di- 
delės savitvardos ir neturi nieko bendro su nie- 
ko nepaisymu. Ta pačia proga tenka pastebėti, 
kad, besibaiminant individualizmo, nėra pagrin- 
do apskritai nuvertinti individualybę: “indivi- 
dualus gali būti ir tas, kuris nėra pasiekęs proto 
ar jį praradęs" (“ Aidai", 1955, nr. 7, 256 psl.). 
Tai visiškai klaidingas teigimas. Būties tobulė- 
jimas eina drauge su individualybės gilėjimu. 


MERGAITĖ SU VAISIAIS 


Medžiaginiame pasaulyje individualybės katego- 
rija visiškai negalioja. Gyvosiose būtybėse apie 
individualizaciją irgi galima kalbėti labiau ana- 
logine, negu tikrąja prasme. Tik su dvasine 
žmogaus asmenybe iškyla tikra individualybė 
tuo būdu, kad žmogaus skleidimasis vyksta kaip 
tik jo asmenybės individualėjimu. Vaiko indi- 
vidualybė tebėra neišvystyta, “protą praradusio- 
jo" (bepročio) — sunykusi. 

Pagaliau, ar iš tiesų liberalizmas imtinas 
“bereligine praraja"? Tiesa, kad nemaža libera- 
lų yra ateistai. Bet tai joks pagrindas globališ- 
kai liberalizmą tapatinti su ateizmu. Pirma, yra 
liberaluose ir nemaža krikščionių. Kai kurios 
protestantų šakos yra itin artimai susijusios su 
liberalizmu. Antra, yra žmonių, kurie, nešieda- 
mi savęs su jokia konfesija, tiki Didžiąja Paslap- 
timi. Negalima be atodairos juos laikyti “neti- 
kėliais". Dar labiau negalima šį žodį imti ir mo- 
raline doros nepaisymo prasme. Kaip žmogus sa- 
ve pats bevertintų, jis lieka faktiškai toks, kokį 
ji Viešpats sukūrė. Sąžinės balsas nėra išblėsi- 
namas nė ateizmu. Kaip nuodėmės pagunda lie- 
ka gyva tikinčiajame, taip lygiai lieka gyvas są- 
žinės balsas ir netikinčiajame. Dorieji ir nedo- 
rieji neišsiskiria taip, kad jų skiriamoji linija 
sutaptų su tikinčiųjų ir netikinčiųjų išsiskyrimu. 
Tai elementariai aišku, bet reikia tai visada pri- 
siminti, kada iškyla farizeinė pagunda bereligiš- 
kumą be niekur nieko imti lygiomis su nemora- 
lumu. Jokia kritika niekada negali būti vaisin- 
ga, jei kritikuojamieji prikišami tai, ko nėra jų 
mintyse. Užuot ką nors laimėjusi, tokia kritika 
virsta jų akyse tik įrodymu intelektualinio nesą- 
žiningumo tų, kurie norėjo kalbėti tiesos vardu.“) 


Besirūpinant liberalizmo klausimu, reikia 
saugotis asmens nelygstamosios vertės, toleran- 
cijos ir sąžinės laisvės principus suplakti į vie- 
ną su laisvamaniniu laicizmu. Dar kartą pabrė- 
žiame: šie principai, sudarą liberalizmo esmę, 
yra bendri visiems demokratams. Jie patys tiek 
pat nėra niekuo laicistiški, kiek ir demokratija 
apskritai. Šių principų prasme visi demokratai 
turi lygią teisę į liberalizmo vardą. Bet kadan- 
gi liberalizmas šių principų prasme tėra “for- 
ma“ (santykis su tiesa ir žmogumi, o ne pasau- 


*) Ribojausi šiame pasisakyme tik liberalizmui ap- 
skritai darytaisiais priekaištais, palikdamas nuošaliai 
priekaištus, specialiai taikytus mūsų “nacionalizmui". 
Tačiau, tiesos vardan, noriu bent išnašoje pasisakyti, 
kad ir čia daugelis priekaištų atrodė man daryti be tei- 
singo supratimo. Koks gi, pavyzdžiui, pagrindas kaltinti 
principiniu pesimizmo skelbimu, tesiremiant pasisakymais 
prieš tą ar kitą mūsų gyvenimo negerovę? Imant gi 
principiškai mūsų nacionalizmą, jo klausimas yra gana 
sudėtingas pačiu tuo, kad jis, kaip “vidurio srovė", susi- 
formavo iš įvairių įtakų. Jei nėra teisinga jį kildinti iš 
liberalizmo, tai lygiai nebūtų teisinga jame tematyti dik- 
tatūrinį sąjūdį. Net pačiu tuo metu, kada jis kūrė au- 
toritetinį režimą ir vykdė tam tikrą diktatūrą, buvo ja- 
me. žmonių, svetimų. prievartos ideologijai (pvz. kad ir 
V, Gustainis, nekalbant apie kan. J. Tumą ir jam pana- 
šius žmones). Man regis, kad daugiau už visas ideolo- 
gijas lietuviškąjį nacionalizmą formavo rėmimasis “gas- 
padoriškuoju" lietuviškumu ir ypačiai aki o3a apie 
valdžion atėjusio A, Smetonos asmenį. . 

lėžiūrinė ideologija), tai liberalizmo žodis pasi- 
daro nepakankamas išreikšti kuriai atskirai pa- 
saulėžiūrai. Šituo būdu praktiškai, ypačiai poli- 
tikoje, liberalizmo vardas dažnai savinamasis 
tik tų, kurie iš tiesų pasitenkina tik “laisvos 
minties šūkiu, liberalizmo “formos" nepripildy- 
dami “turiniu (atseit savita pasaulėžiūra), arba 
kurie liberalizmo “formą" pripildo tik antikleri- 
kalizmo turiniu. Iš čia susidariusi ir ta popu- 
liari pažiūra, kuri liberalizmą tapatina su “'anti- 
klerikalizmu". Žinoma, žodis tėra sutartinis 
ženklas: jo prasmė priklauso nuo to, kas suta- 
riama juo vadinti. Bet kaip kurio nors žodžio 
prasmė būtų susiaurinta, esminė jo prasmė ne- 
gali būti iškreipta. Visur, kur besisavinamas li- 
beralizmo žodis, teisė į jį turi būti pagrįsta išti- 
kimybe pagrindiniams jo principams. 

Beskaitant, kokia pabaisa yra liberalizmas, 
nepaisydamas “proto ir logikos“, atmesdamas 
“vertybes"' ir skelbdamas “griaunamąją laisvę“, 
man atėjo mintin toks klausimas: ar nebūtų tei- 
singiau liberalizmo žodžiui išsaugoti pagrindinių 
jo skelbiamų vertybių prasmę, negu jį versti 
politinės polemikos keiksmažodžiu? Nėra pavo- 
jaus nei pagarboje žmogui, nei tolerancijoje, nei 
rūpestyje sąžinės laisve. Niekada šių dalykų ne- 
bus perdaug. Priešingai, greičiau visada mūsų 
gyvenime jų liks permaža. Kaip visos moralinės 
vertybės, taip ir šios savo vykdymui reikalauja 
didelės savitvardos, visada gresiamos būti pa- 
skandintai kasdienos aistrose. Tikro liberalizmo 
kaip tik dažnai stokojame. Jo neliudija nei tai, 
kad pakanka tų, kurie vadinasi liberalais, nei 
tai, kad liberalizmas pakankamai agresyviai re- 
prezeniuojamas. Bet čia ir yra klausimas, ar 
kaip tik pats šis agresyvumas nėra tikro libera- 
lumo stokos ženklas. Garsiai plūstis dar nereiš- 
kia liberalizmo įkūnijimo. Priešingai, tikrasis li- 
beralizmas greičiau reikalauja nieko neplūsti ir 
niekuo neplūsti, klausimus spręsti dalykų aiški- 
nimusi, o ne “priešų" plūdimų. 


Citavau anksčiau J. Ortega y Gasset žodžius, 
piešusius liberalizmą kilniausiu sprendimu, nu- 
švitusiu mūsų planetai, — ryžtimi drauge gyven- 
ti su priešu. Bet, kaip pats ispanų liberalų fi- 
losofas primena, sunku mūsų žemelėje tokiam 
kilniam sprendimui šaknis giliau įleisti. Sunku 
jam įsišaknyti ir mūsuose. Tebesu neužmiršęs 
to sunkaus įspūdžio, kurio paliko pernai metų 
rugsėjo 3-5 dd. įvykusio DDT (Demokratinio 
Darbo Talkos) suvažiavimo rezoliucijos. Dalyva- 
vo šiame suvažiavime liaudininkų ir socialdem. 
veikėjai, taigi tie, kurie tiesiog oficialiai atstovau- 
ja liberalizmui (ypačiai pirmieji, bet kultūrinėje 
srityje jo pagrindo šaukiasi ir antrieji). - Skaitė- 
me spaudoje šias rezoliucijas: “Buvo iškelta ir 
pabrėžta, kad. nepakantus konfesinis. dogmatiz- 


mas marina paskiro žmogaus ir visuomenės kū- 
rybines jėgas ir polėkius". Jis dažnai paverčiąs 
"gražiausius lietuvių tautos siekimus intrigų ir 
demagogijos pelkėmis". Jis prisidėjęs “prie to, 
jog Lietuva buvo ir tamsi ir juoda". Jis ir šian- 
dien mus vedąs “į dvasinį merdėjimą, atsilikimą 
ir — per lietuviškos savigarbos praradimą — į 
nutautėjimą". Toliau pasmerkiamas patriotizmo 
supratimas, tapęs “populiariu mitu, kad tik ba- 
jorų, klebonų ir diktatorių Lietuva yra verta 
lietuvio maldų ir vilčių". Taip padėtį vertinda- 
mas, suvažiavimas “sutarė, kad... reikia visų 
pirma kitokio dvasinio klimato". Toje pačioje 
rezoliucijų pastraipoje toliau sibiliškai atgimimo 
viltis remiama “tikėjimu, kad priaugančios kar- 
tos — ypač mūsų akademinis jaunimas, pasili- 
kęs savų ir svetimų despotų prievartaujamam 
Krašte — sugebės atsikratyti to mirusiųjų pa- 
likimo, kuris stabdo ir varžo gyvųjų žygį į švie- 
sesni Lietuvos rytojų“. Pavadinau šios vilties 
reiškimą sibiliniu ta prasme, kad jis iš tiesų ne- 
aiškus: visi baiminamės, kad bolševikinė propa- 
ganda gali giliai užnuodyti Krašte beaugantįjį 
jaunimą, o tuo tarpu DDT suvažiavimas tikisi jį 
atsikratysiant “mirusiųjų palikimo“. Spaudoje 
buvo keltas klausimas, ar DDT suvažiavimo bu- 
vo džiaugiamasi viltimi okupantui pasiseksiant 
išplėšti tikėjimą iš jaunimo širdžių. Namačiau 
šį klausimą blaiviai atsakytą, temačiau klausėją 
išjuoktą. Linkčiau tikėti, kad DDT suvažiavimas 
tikrai neturėjo mintyje “naujo lietuvių tautos 
atgimimo" vilti gristi tik pasitikėjimu bolševi- 
kus pakankamai nureliginsiant mūsų jaunimą. 
Jei tai būtų buvę mintyje turėta, tektų sakyti, 
kad tai ne tik nežmoniška, bet tiesiog sataniška 
viltis. Bet ir palikus nuošaliai šią sibiliškai for- 
muluotą viltį, sunku tikėtis “kitokio dvasinio 
klimato", kada jis ruošiamas tokia aitrios neapy- 
kantos dvasia. Laikraščiuose pasitaiko visokių 
straipsnių, bet iie teliudija savo autorių išmonę 
ir moralinį lygi. Šiuo tačiau atveju klausimas 
6jo apie ištiso mūsų visuomenės sluogsnio vado- 
vaujančių politikų ir kultūrininkų pasisakymą. 
Galima būtų aiškintis, kad visos šios rezoliucijos 
tokios atsirado per nelaimingai pasirinktą jų 
rengėją: juk, paprastai visos rezoliucijos nuplo- 
jamos ir priimamos be gilinimosi. Bet šį kartą 
jos buvo ir viešai paskelbtos. Visi jas priemusie- 
ji turėjo progos įsiskaityti, kaip jų mintys buvo 
formuluotos. Neteko girdėti, kad jos būtų bu- 
vusios atšauktos. Todėl susidaręs liūdnas įspū- 
dis lieka neišblaškytas. Jo negalėjo išblaškyti 
tolesni kalbėjimai apie “pilnutinę demokratiją" 
ir “humanistines vertybes", skambėję tik ironi- 
ja po pirmųjų rezoliucijų, skleidusių įnirtusią 
neapykantą. Jei iš tiesų liberalizmas neturėtų 
mums daugiau pasakyti, kaip pasakė DDT su- 


važiavimas, tektų sakyti be reikalo polemizavus 
su kun. St. Yla, nes jį buvus teisų, jei ne apskri- 
tai, tai bent mūsų liberalizmo atžvilgiu.“) 

Tačiau nera teisės nusivilti faktais, kur ei- 
na klausimas apie idėjas. Paliestieji atvejai liu- 
dija, kiek daug mūsuose įniršio, einančio ligi 
neapykantos ir tarpusavio niekinimo. Visų mū- 
sų jėgų sutelkimas lietuviškosios kultūros toles- 
niam kūrybiniam skleidimui imperatyviškai rei- 
kalauja gilios tolerancijos. Iš tiesų, tenka su Br. 
Raila šaukti: “nejau tokia didžiulė mūsų tautos 
nelaimė nepagimdys naujos politinės etikos, gi- 
lesnių dvasinių idėjų, naujų formų“! Reikia ti- 
kėti tolerancijos jėga nuveikti fanatinę tarpusa- 
vio neapykantą. Skirtybių nepanaikinsime. Bet 
skirtybes besiaiškinant, reikia vengti globalinių 
kaltinimų, kur pakanka paprasto dalykų ar min- 
čių aiškinimosi. Kur yra tolerancijos, bus pajė- 
giama bendram darbui susitelkti ir skirtingų pa- 
žiūrų žmonėms. Ar nėra tokiu pavyzdžiu “Lite- 
ratūros Lankai?“? Jų randamasai atgarsis mūsų 
akademiniame jaunime yra šviesiu ženklu, kad 
yra žengiama viltingesnėn ateitin, kur labiau 
bus baiminamasi nemintijimo, negu skirtingo 
mintijimo, kur bus stengiamasi skirtybes liudyti 
ne tarpusaviu plūdimusi (radikalus minties iš- 
kreipimas tam tikrais atvejais taip pat yra savo 
rūšies plūdimasis), o kūrybinėmis savęs išreiški- 
mo pastangomis. 


Baigdamas šį pasisakymą, turiu prisipažin- 
ti, kad būčiau laimingesnis jautęsis, jei nebūčiau 
matęs reikalo jo imtis. Įsakmiai pabrėžiu, kad 
straipsnį laikau “diskusiniu“, atseit išreiškian- 
čiu tik mano paties mintį ir neangažuojančiu nei 
šio žurnalo, nei kitų kolektyvų, kuriems pri- 
klausau (pas mus vis tebesilaiko paprotis už at- 
*) Užsiminiau DDT rezoliucijas, ne tam, kad susi- 
darytų proga naujam neapykantos išsiveržimui. Laukiu 
ne poleminių plūdimų, o blaivaus jų paaiškinimo (jei tik 
žodžiai buvo nelaimingai parinkti), nes laikau pačios 
DDT interesu nesudaryti apie save tokios pažiūros, kokią 
diktuoja anosios rezoliucijos. Jei jos būtų iš tiesų iš- 
reiškusios visų suvažiavimo dalyvių nusistatymą, tektų 
daryti išvadą, kad liberalinę nuotaiką pas mus už-10- 
pina stipresnis antireliginės aistros, negu demokratinės 
dvasios įsigalėjimas. Neįsivaizduoju liberalo (kad ir to 
paties anksčiau cituoto J. Ortega y Gasset ar jo tautie- 
čio S. de Madariaga), galinčio pasirašyti tokias rezoliu- 
cijas, kokias mums paskelbė DDT suvažiavimas, kaip 
neįsivaizduoju, kad panašias rezoliucijas paskelbtų de- 
mokratų ar respublikonų partijos. Nors ir “pažangiosios 
kultūros'' vardan paskelbtos, anos rezoliucijos yra do- 
kumentu, kaip galima dvasiškai grįžti į fanatizmo lai- 
kus net ir po liberalizmo šimtmečių. Kaip visi idealai, 
taip ir liberalizmas gali būti išduodami tų pačių, kurie 
tariasi juos vykdą, nes visi didieji idealai reikalauja 
būti tarnaujami su meile, o ne su neapykanta. 

skirą žmogų bausti visą “giminę"'). Žinau, kad, 
griežtai imant, visi straipsniai yra. diskusiniai, 
nes nėra minties, kurios nebūtų galima esmiš- 
kai ar tik advokatiškai ginčyti, tikslinti ar tie- 
siog paneigti. Sakysime, nebus nieko lengves- 
nio, kaip manąją liberalizmo sampratą, mano pa- 
ties žodžius prieš mane atgręžus, pavadinti taip 
pat “specifine interpretacija", kokia man atrodė 
ta liberalizmo samprata, kurią kritiškai verti- 
nau. Lygiai žinau mano mintį stokojus to “aiš- 
kumo"', kuris buvo būdingas tiems visiems at- 
vejams, dėl kurių jaučiau reikalo pasisakyti. Be- 
pigu būti minčiai “aiškiai, kur, kaip kirviu, at- 
ribojama balta nuo juodo (kaip, pavyzdžiui, “Ke- 
leivis? galėjo trumpai drūtai pasakyti DDT ta- 
rusis kaip “sumušti pažangiosios kultūros duob- 
kasius — juodąjį klerikalizmą ir įvairaus plauko 
demokratijos priešininkus''; 1955, nr. 36, 8 psl.). 
Aišku, kada iš karto pasakai, kad klerikalizmas 
yra "juodas" ar kad liberalizmas pagimdė bol- 
ševizmą. Iš karto tada žinai, kam patiksi, ir bū- 
tent juo labiau patiksi, juo energingiau priešą 
“patiesi ant žemės". Savo atveju žinau betgi iš 
anksto nė vienos šalies nepatenkinsiąs, abi lygiai 
užrūstinsiąs. Iš vienos pusės laukiu patvirtina- 
mas, kad dar kartą įrodžiau savo straipsniu “kl-- 
rikalizmo" netolerantingumą, suktumą ir visas 
kitas savybes, paverčiančias “gražiausius lietuvių 
tautos siekimus intrigų ir demagogijos pelkėmis'' 
(dar kartą prisimenant DDT rezoliucijas). Iš 
antros pusės tikiuosi pikčiau ar švelniau per- 
spėjamas “per liberaliai'' imąs dalykus, per nai- 
viai pasitikįs “priešu"', per mažai griežtai givąs 
“principus"'. Susilaukęs tuo pačiu laiku apšauki- 
mo ir “klerikalu" ir “liberalu", galėčiau juokau- 
ti: pliusas su minusu naikinasi, liudydami, kad 
sunku gyvą mintį etiketėmis išreikšti. Etiketės 
yra iš tiesų nesvarbios žmogui. Bet juokas ne- 
būtų lengvas, žinant, kad abi etiketės būtų lip- 
domos bendra plūstamąja prasme. Tai betgi ir 

būtų liudijimas tos dvasios, prieš kurią šiuo pa- 
sisakymu kreipiausi. Galime visi lygiai sutikti, 
kad reikia naujo dvasinio klimato. Bet nebus 
vilties jam laimėti, jei visi lygiai nelaikysime 
savo garbe nieko neplūsti ir niekuo nesipluūsti. 
Tam savo ruožtu reikia atsisakyti ne tik “etike- 
čių", bet ir paties “etiketinio mąstymo". Turiu 
mintyje pastaruoju žodžiu tą mąstymą (ar ne- 
mąstymą), kuris dalykų svarstymą paverčia 
“blokų" kova, kuris visa traktuoja tik politiniu 
matu. Sakysime, ir tą pačią “klerikalizmo" ir 
“liberalizmo"" klausimą galima svarstyti visai 
be šių “etikečių lietimo, būtent svarstant tie- 
sos ir laisvės santykio klausimą. Bet tai jau bū- 
tų filosofinis klausimas! Tiesa, tai ir yra filoso- 
finis klausimas, nors turįs dominti kiekvieną 
žmogų. Žinoma, filosofiškai svarstant, jis ne- 
beneštų politinių “nuošimčių". Greičiausiai jis 
nebūtų politikų nė pastebėtas: tas pačias min- 
tis, kuriomis grindžiau šį pasisakymą, buvau sa- 
vo laiku šiame pačiame žurnale reiškęs filosofi- 
niame kontekste, ir “nė šuo dėl jų nesulojo“. 
Kam tai, kas visų pirma yra pasaulėžiūriniai 
klausimai, savo svarstymui reikalaują tam tik- 
ros filosofinės kompetencijos, turi būti verčia- 
ma politinių piautynių šūkiais? Ir pačiame poli- 
tiniame gyvenime būtų daug laimėta toleran- 
tingesniam klimatui sudaryti, jei domesys būtų 
telkiamas į savus klausimus ir savus darbus. Jei 
nebūtų pasipiktinta Voltaire vardo suminėjimu, 
norėčiau šį pasisakymą baigti šio prancūzo žo- | 
džiais: il faut cultiver son jardin, reikia rūpin- 
tis savo darželiu. Ne siauruose interesuose už- 
sidarymo, o nuo. “kovų"" į darbą susitelkimo 
prasme. Darbas jungia žmones: pasiektieji lai- 
mėjimai daro jų autorius visiems lygiai bran- 
giais. Tuo tarpu žodinė “kova" težadina tuos 
prigimties instinktus, kuriuos suvaldyti visiems 
yra lygi pareiga. 

DEVYNIABROLĖS 
INTERPRETACIJA 


Čia analizuoti pasirinkta “Devyniabrolė" yra 
savotiškas ir įdomus liaudies išminties dokumen- 
tas, eile aspektų skiriąsis nuo įprasto tautosakos 
kolorito. Lengva pastebėti, kad ji yra tipingai 
moteriška pasaka. Ji mažai teapeliuoja į berniu- 
ką ar jaunuolį, kaip tai daro pasakos apie gera- 
širdį kvailutį ar piemenėlį, paveldėjusį pusę ka- 
ralystės. “Devyniabrolės" herojė yra moteris ir 
jos pagrindinė problema yra moteriška. Antra 
svarbi pasakos žymė yra savotiškas jos kolori- 
tas, kiek neįprastas pasakų pasaulyje. Devynia- 
brolė neatsiekia ko nors didelio ir nepaprasto. 
Čia nėra išsivadavimo idealistinėj plotmėj. Pa- 
sakoje atskleidžiamas ne tiek išsipildžiusių sap- 
nų ir patenkintų troškimų pasaulis, kaip daugu- 
moj pasakų, bet deklaruojama ištikimybė kas- 
dienybei ir pareigai. Tas skirtumas ypač ryškus, 
lyginant “Devyniabrolę" su “Pelene". Nors abi 
pasakos yra charakteringai moteriškos, mūsų pa- 
sirinktoji herojė yra diametralinė priešingybė 
Pelenei. Pelenė yra svajotoja. Jos realybė yra 
piktos pamotės namai, kur ji jaučiasi engiama ir 
išnaudojama, ir kur ji negali rasti jokio pasiten- 
kinimo. Dėl tos priežasties Pelenė paneigia tą 
skurdžią, duonos trupiniais ją temaitinančią kas- 
dienybę ir išsivaduoja šviesių svajonių šalyje, 
ištekėdama už pasakiško karalaičio ir palikdama 
už savęs pilką namų ruošą, panieką ir nesibai- 
giančius darbus. “Devyniabrolė" yra persunkta 
skirtingos dvasios ir sprendimas čia yra skirtin- 
gas. Kasdienybė čia nepaneigiama išsvajoto idea- 
lo vardan. 


“Devyniabrolės" problema glūdi konilikte 
tarp slapto troškimo rasti laimę ištekėjus ir tarp 
ištikimybės šeimos kamienui, su kuriuo ją riša 
nepaprastai gilūs seseriški jausmai. Patsai Devy- 
niabrolės vardas nusako pagrindinį mūsų herojės 
charakterį. Svarbiausia ją nusakanti žymė yra 
faktas, jog ji turi devynis brolius ir yra vie- 
nintelė sesuo. Niekas kitas jos nepakeis, jai 
ištekėjus. Pati brolių daugybė turėtų būti in- 
terpretuota ne kiekybiškai, bet kokybiškai. Ji 
nereiškia, jog Devyniabrolė turi ryšį su daug 
brolių, bet reiškia, kad tas ryšys yra nepapras- 
tai gilus, glaudus ir pats esmingiausias veiksnys 
Devyniabrolės gyvenime. Kitais žodžiais tariant, 

pats brolių skaičius yra antraeilis. Brolių gali 
būti ir mažiau, bet jos meilė, ištikimybė ir 
pareiga jiems yra tartum gelminga jūra, netu- 
rinti krantų. 


Pasakos vyksmas prasideda Devyniabrolės 
iškeliavimu iš namų. Ji išteka ir išvyksta į to- 
limą šalį. Įdomu pabrėžti, jog Devyniabrolės 
vyras pasakoj visiškai neminimas, kaipo nees- 
minga figūra. Nerasime čia nei jos naujai su- 
kurto šeimos židinio. aprašymo. Visa tai Devy- 
niabrolės konfliktui yra neesminga. Raktas į 
šią naują situaciją glūdi tame, kad Devyniabro- 
le išvyksta toli. Ką tai reiškia — toli? Ši to- 
lybė reiškia ne tiek geografinę, myliomis ar ki- 
lometrais matuojamą distanciją, bet dvasinį 
nutolimą ir išsijungimą iš įprastinės namų bui- 
ties. Ištekėjimas čia traktuojamas iš labai spe- 
cifinio taško. Mažai reikšmės teskiriama Devy- 
niabrolės santykiui su jos vyru ir visiškai ne- 
analizuojamas jos pasirinktas moterystės kelias. 
Ištekėjimas čia yra ligšiolinės šeimos harmoni- 
jos sugriovimas ir gyvenimo stiliaus sunaikini- 
mas. Tuo akcentas dedamas į negatyvius vedy- 
bų aspektus, visiškai užmirštant pozityvius lai- 
mėjimus. Vedybos čia aptariamos kaip šeimos 
kamieno išdavimas, kaip dvasinis nutolimas nuo 
mylimų asmenų ir dezertyravimas iš seseriškų 
pareigų. 


Dėl to ir nenuostabu, kad pirmas minėtinas 
įvykis Devyniabrolės gyvenime jai ištekėjus yra 
jos sumanymas vykti aplankyti brolius. Liau- 
dis neranda reikalo paminėti, kuo buvo užpil- 
dytas laiko tarpas tarp herojės ištekėjimo ir su- 
manymo grįžti namo, tartum tai būtų buvusi 
bereikšmė tuštuma. Devyniabrolė pasiima de- 
vynis duonos kepalėlius ir devynis linų kuode- 
lius, žadėdama suverpti ir nuausti broliams po 
marškinius. Šis Devyniabrolės apsisprendimas 
yra vienas iš esmingiausių pasakos motyvų. Tai 
nėra paprastas apsilankymas, bet tartum pa- 
stanga sugrįžti atgal į šeimą. Ją atgal šaukia 
tas pats kraujas ir neišsakomas ilgesys. Svar- 
biausia, tačiau, Devyniabrolės elgseną apspren- 
džia gilus kaltės jausmas ir noras atpirkti savo 
klaidas. Jinai grįžta viena, nes jos vyras kon- 
flikte nedalyvauja. Ji neveža ypatingų dovanų, 

tik duoną ir linų kuodelius. Ir kas gali geriau 
nusakyti realų ir gyvenimišką sesers rūpestį, jei 
ne jos noras pavalgydinti ir aprengti savo bro- 
lius. Abu motyvai yra paprasčiausi ir patys pa- 
grindiniai gyvenimo aspektai. Šiose gyvenimo 
srityse Devyniabrolė apleido savo brolius. Kai 
ji pradėjo formuoti savo gyvenimą, jos dėmesys 
nukrypo kitur. Broliai, jų rūpesčiai ir reikala- 
vimai buvo pamiršti, sukeldami keistą kaltės 
jausmą, lydėjusį ją per tuos visus metus. Tad 
šis pareigos broliams jausmas liepė jai grįžti 
atgalios ir įsijungti į apleistą kasdienybę, tar- 
tum per tą apsilankymą, Devyniabrolė galėtų 
atstatyti šeimos ryšį. Ji nori verpti, austi ir 
pamaitinti brolius, tartum jie būtų visiškai ap- 
leisti ir be pagalbos. Pasakos konfliktas yra 
kraštutinis: Devyniabrolė arba turi atiduoti bro- 
liams visą save, arba palikti juos visiškai be pa- 
galbos, nes ji yra vienintelė niekuo nepakeičia- 
ma to paties kamieno moteris. 

Artėjant prie namų, Devyniabrolės širdis 
plaka vis smarkiau ir jos baimė vis didėja. Pa- 
galiau ji privažiuoja juodą girią ir sutinka šiur- 
pų devyngalvį slibiną, kuris žada ją praryti. 
Miškas yra baugi laukinė vieta, visiškai nepa- 
liesta kultūros ir išskirta iš gyvenimo, kur pa- 
galbos iš žmonių negali tiketis. Asmeninėje plot- 
mėje jį galima identifikuoti su žmogaus pasąmo- 
ne. Jei šalia miško esantis pasaulis yra raciona- 
lus, dėsningas ir gali būti sąmoningai analizuo- 
jamas, tai miške vyrauja kitoniški dėsniai, nes 
jame slypi slegiančios baimės ir neapibrėžtas 
šiurpas, kuris pasakose dažnai išreiškiamas vilko, 
raganos, galvažudžių ar, pagaliau, kaip šioje pa- 
sakoje, slibino simboliais. Kas gi yra tas fan- 
tastiškas slibinas? Neabejotinai jis yra baugi- 
nanti ir grėsminga figūra, sukelianti šiurpą De- 
vyniabrolės širdyje. Jis simbolizuoja tai, ko 
Devyniabrolė bijosi ir kas pastoja jai kelią į 
namus: Šis slibinas turi vieną bendrą žymę su 
jos devyniais broliais — jis turi devynias galvas, 
bet jis jau nebėra meilės. objektas. Atvirkščiai, 
jis yra šiurpi pabaisa. Pasąmonėje kaltės jaus- 
mas dažnai yra surištas su neapibrėžta grėsme, 
keršto baime ir su nuojauta, kad kaltę reikės 
atpirkti savo krauju. Tuo būdu devyni mylin- 
tys broliai yra pakitę į skirtingą būtybę, Devy- 
niabrolei išdavus juos. Ji jaučiasi verta brolių 
paniekos, atstūmimo ir keršto. Slibinas čia nėra 
zoologinė keistybė, bet rūsčios bausmės simbo- 
lis. Jis išreiškia žiaurų, bet užtarnsutą brolių 
kerštą. Devyngalvis žada sunaikinti Devyniabro- 
lės gyvenimą arba, kaip pasaka vaizduoja, pra- 
ryti ją. Devyniabrolė jaučia, kad jos trumpas 
apsilankymas nepajėgs atpirkti jos kaltės. nes 
jos pareiga buvo atiduoti broliams visą gyveni- 
mą. Tuo į pasaką įvedamas laiko elementas. 

Savęs atsižadėjimas negali būti trumpas epizo- 
das, sesers meilė negali sušvisti tartum trumpas 
meteoras, tai turi būti pagrindinis jos gyvenimo 
motyvas. Ar gali devyni duonos kepalėliai ir 
devyni kuodeliai prilygti viso gyvenimo darbui 
ir rūpesčiui? Del to ir nenuostabu, kad devyn- 
galvis slibinas bematant praryja ir duoną ir kuo- 
delius, ir jo alkis nėra numalšintas. Jis praryja 
arklį ir vežėčias, sunaikindamas Devyniabrolės 
galimybę grįžti namuosna. Arklys ir vežėčios 
yra kelionės atgal simbolis. Ryšys su broliais 
yra galutinai nutrauktas, ir visi tiltai į namus 
sudeginti. Ji yra svetima ir pašalinė moteris, 
neturinti nei teisės nei galimybės sugrįžti atga- 
lios į kadais atsižadėtą pasaulį. 

Pagaliau Devyngalvis ima kėsintis ir į ją 
pačią. Devyniabrolė sėdi medyje baimės apimta, 
regėdama artėjančią pražūtį, vienui viena, visų 
apleista tamsiame miške. Ji siunčia gegutę, 
melsdama tą girių paukštį pranešti broliams, jog 
ji esanti pavojuje. Gegutė yra jos mergaitiško 
gyvenimo simoblis. Tuo šis paukštis yra jauna,. 
dar neištekėjusi Devyniabrolė. Sesuo svajomis 
grįžta į praeitį ir identifikuoja save su šeimoj 
gyvenančia mergaite, ignoruodama savo ištekė- 


jusios moters gyvenimą. Devyniabrolė — ište- 
kėjusi moteris neturi drąsos grįžti atgal. Atgal 
grįžta Devyniabrolė — mergaitė, dėdamosi, kad 


viskas dar tebesitęsia po senovei. Bet ar galės 
praeitis išpirkti dabartį, kai Devyniabrolė jau 
turi skirtingas pareigas ir nebėra tas pats asmuo? 
Gegutė pirmiausia nuskrenda pas vyriausią 
brolį, kuris yra tartum šeimos galva ir tėviško 
autoriteto nešėjas. Jis turi teisę ją priimti ar 
nubausti, ir jo žodis yra svarbiausias. Vyriau- 
sias brolis nuveja paukštį šalin: “Vykit šalin ge- 
gutę! Ko čia ji, į palangę atskridusi, ausis kur- 
tina!" Jis nenori klausytis jos skundo ir įspėji- 
mo. Veltui gegutė kukuoja ties kiekvieno brolio 
langu. Net ir jauniausias brolis, švelniausio ir 
artimiausio šeimos nario simbolis, neklauso jos. 
Taigi, net ir apeliavimas į brolių širdį yra ne- 
sekmingas. Visa rodos žuvę, nes ir jauniausias 
brel's atstumia ją. 
Tuomet Devyniabrolė duoda gegutei žiedą, 
orašyd-:maą nunešti jį jauniausiajam broliui, ku- 
riam ji turi daugiausia motiniškų jausmų. Pa- 
matęs žiedą, jauniausias brolis sukrunta ir, su- 
sivadinęs kitus brolius, vyksta gelbėti sesers. Šis 
momentas yra esminis. Kodėl broliai turėjo ge- 
gutės išklausyti dabar, jei šis girios paukštis 
kukuoja jiems lygiai tuos pačius žodžius, pra- 
rešdamas apie Devyniabrolės gyvenimui gresian- 
ti pavojų? Antras gegutės atskridimas yra skir- 
tingas tik vienu atžvilgiu — ji atneša broliams 
žiedą. Žiedas čia nėra slaptas atpažinimo ženk- 
las kaip, pavyzdžiui, stiklinė kurpaitė “Pelenės*" 

pasakoje. Broliai ir anksčiau žinojo, kad tai jų 
sesuo, Devyniabrolė, yra pavojuje, bet jie ne- 
jautė pareigos ją gelbėti. Kodėl jų reakcija pa- 
kito? Atsakas yra Devyniabrolės žiedas. Tas žie- 
das nėra brolių dovana, nėra kas nors paveldėto 
iš tėvų, jis buvo užmautas ant jos piršto per ves- 
tuves ir yra Devyniabrolės pasirinkto šeimyni- 
nio gyvenimo simbolis. Siųsdama jį broliams, 
sesuo tartum prisipažįsta esanti kalta, atsisako 
savo vyro ir grįžta atgal į praeities dienas ir į 
šeimos kamieną. Tai yra pasakos atsakas į De- 
vyniabrolės konfliktą, kur sesers ir žmonos parei- 
gos kryžiuojasi ir kur abu lojalumai negali būti 
suderinti. Tiktai Devyniabrolei atsižadėjus vyro 
ir savo šeimos, ji tegali būti priimta atgal. Tik- 
tai išvydę sesers žiedą, broliai subruzda, pradeda 
galąsti kardus ir lakinti kurtus, pasiryžę gelbėti 
seserį. Brolių rūstybė nusigręžia nuo sesers ir 
nukrypsta į slibiną, taigi, į savo pačių panieką 
seseriai. Jie nori tapti senaisiais švelniais ir mMy- 
linčiais broliais. 

Tuo tamsiame Devyniabrolės gyvenime vėl 
sušvinta saulė. Džiugaus nujautimo kupina, ji 
laukia brolių. Tartum norėdama akcentuoti tą 
nepaprastą momentą, pasaka mMinutei tampa sta- 
tiška, delsiama ties herojės laime. Devyngal- 
vis girdi atjojančių brolių žvangesi, bet gegutė 
ramina jį: tai esantis tik girios ūžimas, tik toli- 
mų medžių griuvimas. Ši įtarpa nėra logiškai 
pagrįsta, bet ji gerai perduoda emocinį motyvą. 
Rodos, ji nori atidėti slibino mirtį ir pasidžiaugti 
šviesia viltimi, ne girių pabaisos galas yra jau 
tikras ir neišvengiamas. Pagaliau broliai iššoka 
iš krūmų ir kiekvienas nukerta devyngalviui po 
galvą. 

Charakteringa pasakos pabaiga dar sykį pa- 
brėžia čia minimą sprendimą. Pasaka pasibaigia 
Devyniabrolės grįžimu į namus, tartum tai bū- 
tų galutinis ir paskutinis žingsnis: “Paskui jie 
gyveno linksmai ir laimingai". Jei pradžioje se- 
suo ruošėsi vykti į namus tik trumpam vizitui, 
tai pabaigoje grįžimas yra galutinis. Devynia- 
brolės — nuotakos rolė išnyksta atstatytoje šei- 
mos harmonijoje. Nebėra klausimo, ar Devy- 
niabrolė vėl grįš pas savo vyrą, aplankiusi bro- 
lius. Pasaka čia nutrūksta, tartum nurodyda- 
ma, kad Devyniabrolei grįžus į namus, daugiau 


ra 


minetinų pasikeitimų jos gyvenime nebebuvo. 


Pabaigoje kyla klausimas, kas sukūrė šį 
liaudies išminties dokumentą. Ar tai galėtų bū- 
ti ištekėjusios moteries konflikto aprašymas? 
Atrodo, kad ne. Moteris, susieta tokiais neišsa- 
komais saitais su savo broliais, iš viso negali iš- 
tekėti. Tai sukeltų joje nepakeliamą kontliktą 
ir neatperkamos kaltės jausmą. Pasakoje pasi- 
gendame ištekėjusios Devyniabrolės gyvenimo 
detalių. Devyniabrolės vyras pasakoje visiškai 
neminimas ir čia nesigilinama į herojės jaus- 
mus jo atžvilgiu. Mes net nežinome, ar Devy- 
niabrolė yra turėjusi vaikų. Visos šios detalės 
neanalizuojamos, nes jos pasakos kūrėjai yra 
nežinomos. Ji niekad nepergyveno jų. Ištekė- 
jimas tad yra tik teoretinė galimybė, kurios De- 
vyniabrolė atsisako. Pasaka išreiškia sesers in- 
tuityvų nujautimą, kokia tragedija ją ištiktų, 
pasirinkus moterystę. Tikrovėje tačiau ji neiš- 
tekėjo, nujausdama tokio žingsnio pražūtingumą. 
Tas ypač ryšku, palyginus “Devyniabrolę" su 
panašų konfliktą gvildenančia “Egle, žalčių ka- 
raliene". Eglė yra faktiškai ištekėjusios sesers 
simbolis. Čia figūruoja ne vien tik jos broliai 
ir seserys, bet taip pat ir jos vyras, vaikai ir 
gausios šeimyninio gyvenimo detalės: Konflik- 
tas čia yra realus. “Devyniabrolės" problema 
yra analizuojama, konfliktui dar neįvykus, gry- 
nai teoretinėje plotmėje. Devyniabrolės konflik- 
tas su broliais yra baugi galimybė. Ji atsisako 
jo, kaip neigiamo reiškinio, ir lieka šeimoje. Tuo 
“Dėvyniabrolė" yra tų nepaprastai tvirtų, liau- 
dyje įsišaknijusių šeimos ryšių dokumentas. Jis 
liudija, kad kasdieniškos realios pareigos pasa- 
kos kūrėjai buvo pačios esmingiausios. Ji atsi- 
sako išsvajotos asmeninės laimės tų pareigų var- 
dan. Galima abejoti, ar Devyniabrolės nusista- 
tyta vertybių gradacija yra teisinga ir galiojanti 
visiems. Tautosakos kūrinys koncentruojasi į 
vieną moralinį aspektą ir iki kraštutinės ribos 
išvysto tam tikrą liaudyje egzistuojančią tradi- 
ciją ar pažiūrą, nesigilindamas į kitas vertybes, 
bet, iš kitos pusės, jų ir nepaneigdamas. Reiktų 
spėti, kad “Devyniabrolė" yra labai sena pasa- 
ka, kurios pradmenys užsimezgė laikuose, kai 
žmonės dar gyveno šeimomis ir gentėmis. Dėl 
to Devyniabrolės ištikimybė šeimai turi savotiš- 
ką patriotinį atspalvį ir sukelia mumyse nusiste- 
bėjimą ir pagarbos jausmą. 


LE MCIAS KAZOK-AS 


MOTINA 


Skiriu savo ir savo vaikų motinai 


Kuūdiki! Aš tavo motina! 

Ir aš virpu visa, nes taip nebesuvaldomai graudu. 

Aš motina! Ir man širdis apsvaigsta sopuliu, 

Kuris yra nežemiškai saldus. 

Aš motina! Kūdiki, kūdiki! Ir man vaidenas, 

Lyg būčiau durys, lyg būčiau ašen vartai, 

Stovį kažkur ant šio pasaulio nebeužmatomos 
ribos. — 

Pro juos gyveniman ateina nesuskaitomos kartos, 

Kaip kaimenės avių, nežinomo piemens vis 
genamos, 

Vis genamos ir genamos į žemės žydinčias 


ganyklas, 


Ir į šiurpias, į kruvinas skerdyklas. 
Kūdiki! Esu aš motina, esu didžioji aš 


krikštytoja, 


Kuri kiekvieną krikštija ne vandeniu — savu 


krauju! 


Tada atėjęs paima tave nuo mano kelių 

Ir įsuka verpetuose gyvenimas rajus. — 
Kiekvieną krikštiju krauju priimdama, 
Prausiu kiekvieną savo ašarom išleisdama 

Aš motina, aš slenkstis ant gyvenimo ribos! 
Kas visa tai supras, kas šitą paslaptį suvoks? 
Jeigu tu žinotum, kūdiki, jeigu aš pati 


žinočiau ... 


LtAgI ViASS 


Sunkiom sunkiom grandinėm 

Jis prirakintas stovi prie krantinės 

Ir klausosi, kaip vėjas ir vilnis 

Jam kalba apie tolimas, nežinomas šalis — 
O kaip tada jis ilgisi erdvių ir tolių! 


Ir vieną dieną laisvės himnais 

Pragysta keliamųjų inkarų grandinės 

Ir tūkstančiai spalvotų vėliavėlių 

Džiūgesio liepsnom plevena vėjuj. 

Tada jis išdidžiai aplenkia molus, 
Sukeldamas paliekantiems krantams pavydą, 


Ir iškilminga dūmų juosta 

Jisai pamoja uostui. 

Ir vilnys šokdamos putotu vainikų 
Užgriauna gelmėj išraustus takus. 


Bet kai kelionė tampa kasdienybe, 

Kai laisvė virsta nuobodžiu skaudžiu, 

Jam ta dangaus ir vandenų platybė 

Apkarsta. Ir saldžiu 

Gimtų namų kvapu 

Atsiliepia palikę uosto molai. 

O kaip, o kaip tada jis bodisi erdvėm ir toliais! 

GUDIJOS SANTYKIS SU LIETUV A 


DR 


K -A-Z:Y S. REABA S 


sa TAS 


(Pabaiga) 


Britai apie mus ir gudus 


Patys apie save, ir lietuviai ir gudai, galime 
daug palankių raštų prirašyti ir kiekvienas pa- 
taikyti savo reikalus ginti. Betgi tuos mūsų 
reikalus ir painius ginčus dažniausiai sprendžia 
galingosios valstybės, kai kuomet mūsų net ne- 
siklausę. 

Svarbiame 1918-23 m. periode Kao 
tarptautiniuose klausimuose didžiosios spren- 
džiamosios įtakos turėjo britai ir prancūzai. 
Abiejų tautų užsienių reikalų ministerijos tu- 
rėjo savo žinioje mokytų geografų, istorikų ir 
etnologų patarėjų, kuriems buvo pavesta Euro- 
pos painius klausimus studijuoti ir savo minis- 
terijoms paruošti reikalingus pranešimus, reko- 
mendacijas. Jei norime sužinoti, kaip mūsų rei- 


kalai stovėjo 1918-23 m. penkmety, tai turime. 


su minėtais diriguojančių valstybių EB 
pranešimais arčiau susipažinti. 

Mums rūpimų klausimu rūpestingesnių 
studijų atliko britai. Londone veikiai reiškėsi 
“Historical Section of the Foreign Office", ku- 
rios generalinis redaktorius G. W. Prothero su 
savo žinovais 1918 m. gale ir 1919 m. paruošė 


ir išspausdino 1920 m. sausio mėnesį labai: su- 
glaustą ir turiningą knygelę, kurios 144 psl.. 


duoda tikrai daug žinių apie “RUSSIAN PO- 


LAND, LITHUANIA AND WHITE RUSSIA".. 


Ji spausdinta karališkoje spaustuvėje. 


Knygelės autoriams, matyt, buvo supran- 
tami raštai lenkų, rusų, vokiečių ir prancūzų 
kalbomis. Jie naudojosi daugiausia lenkų ga- 
mintais raštais, kaip R. Dmowski, E. Woronec- 
ki, S. Zaleski, J. Perlowski ir k. Apie Gudiją 
semta žinių iš P. P. Semenov, “Rossija", III ir 
IX tomų. Su Lietuvos klausimais apsipažinta iš 
M. Romerio knygos “Litwa" (1908 m.) ir iš J. 
Gabrio biuletenio “Pro Lithuania" (Lausanne, 
1917). Gudų propagandos tuomet dar ir nebuvo, 
o lietuviškos — tai tik trupinėlis, lyginant su 
gausia lenkiška. 

Tad labai įdomu, ar gausybė lenkiškos pro: 
pagandos su savotiškai perdirbta ir paaiškinta 
statistika įtikino britų ekspertus, kad Lenkijai 
priklauso visi tie kraštai, kur yra labai daug 
lenkiškų dvarininkų ir jie valdo didžiumą ža- 
mės ir net vyrauja Dumos rinkimuose (nes bal- 

"Kauno ir Gardino gubernijas. 


suojama žeme, ne žmonėmis), kur lenkų kalba 
ir jų kultūrinė įtaka pirmauja dar gerokai atsi- 
likusių lietuvių ir gudų kaimiečių tarpe? 

Knygelė padalinta į tris dalis: Lenkija, Lie- 
tuva, Gudija. 

Lenkiją autoriai nagrinėja jos karalystės 
ribose, apimančiose 10 gubernijų. Lietuva svars- 
toma tradicinėse ribose, skiriant jai Vilniaus, 
Gudija sudaroma 
iš Minsko, Magilevo ir Vitebsko gubernijų, pri- 


"menant, kad gudų plotai eina dar toliau į rytus, 


kad gudų yra ir Lietuvos ribose ir kad Vitebs- 
ko gub. trys vakarinės apskritys latvių apgy- 
ventos. 

Pagal autorius, 3 lietuviškos ir 3 gudiškos 


"gubernijos sudaro istorinės Lietuvos svarbiau- 


sią plotą. Britų ekspertai stebisi, kad šitos isto- 
rinės Lietuvos 13,656,000 gyventojų pasišauna 
atstovauti, nors ir įtakinga, lenkų mažuma. Lie- 
tuviams jie irgi neigia teisę kalbėti visos isto- 


"rinės Lietuvos vardu, nes lietuviai tik dalį to 


krašto apgyvena. 

Šios britų knygos gale yra ir gan svarbus 
tų laikų dokumentas. Mat, Lenkijos 12 svar- 
biausių politinių partijų 1917 m. gegužės 22 d. 


"išleido pareiškimą istorinės Lietuvos klausimu, 


kuris šitaip skamba; 

“Les partis politigues demandent par la 
voix de leurs reprėsentants sousignės, au nom 
du peuple de VEtat polonais ressuscitė, Vexis- 
tence indėpentante d'Etat pour les terres de 
Vancien grand-duchė de Lithuanie.' (Kalbėda- 
mos savo čia pasirašiusių atstovų balsu, politi- 
nės partijos, prisikėlusios lenkų valstybės gyven- 
tojų vardu, reikalauja nepriklausomos valstybės 
egzistencijos buvusios Didžiosios Lietuvos Kuni- 
gaikštijos žemėms). 

Toliau sakoma, kad Lenkija sieks nesvyruo- 
dama atnaujinti uniją su nepriklausoma Lietu- 
va, tvirtai tikėdama, kad visi Lietuvos gyvento- 
jai — lietuviai, lenkai ir gudai — ras toje dvie- 
jų valstybių unijoj “la garantie du dėvelopment 
national, culturel et ėconomigue de toutes les 
couches sociales“ (Garantijas visų savo sociali- 
nių sluogsnių tautiniam, kultūriniam ir ekoro- 
miniam augimui p. 142). 

Šitą pareiškimą pasirašė socialistų, endekų, 
nacionalistų, liaudininkų, progresistų ir kitokios 


lenkų partijos. Kaip jau žinome, netolimoj atei- 
ty Lenkijos kariuomenė ir diplomatija šitą be- 
veik visų lenkų nusistatymą atmetė ne pareiški- 
mais, bet darbais: okupuodami Vilnių. Bet už- 
sieniuose 1917-20 m. lenkai vis dar tvirtino, kad 
lietuvių tauta unijos norinti. 


Britų ekspertams atrodė, kad Lenkijos bro- 
vimasis į Lietuvą ir Gudiją būtų “a perpetual 
menace to the peace of Poland and of Europe 
at large, even if the inhabitants of the ethnically 
Lithuanian districts became reconciled to fe- 
deration with Poland, as the Poles assert they 
would be“ (p. 60). 


Lietuvos siekimą būti nepriklausoma britai 
ekspertai laiko: “guite logical on the part of 
the Lithuanians, who profess to desire merely 
the independence of ethnographic Lithuania al- 
though in reality they include in it certain White 
Russian districts of Grodno“ (p. 60). 

“Bet gudai savo rase, kalba ir religija yra 
arčiau susirišę su kitomis rusų šakomis kaip su 
lenkais ar su lietuviais. Lenkų reikalavimai vi- 
sos istorinės Lietuvos tuo būdu nusitęsia į kraš- 
tą, kurio gravitacijos centras neišvengiamai guli 
Rusijoj"? (p. 60). 

“Lietuvos ir Lenkijos unijos keturi amžiai 
priklauso tokiai erai, kurioje tautybės pajauti- 
mas vargiai egzistavo. Šiuo išaiškinama, kaip 
Lietuvos bajorija buvo sulenkinta, kad ją jau 
galima net lenkais laikyti, nors dar daugelis jos 
tarpe pasilaiko teritorinio partikuliarizmo jaus- 
mą“. Bet dabartinė lietuvių vadovybė esavti iš 
inteligentijos ir iš dvasiškijos, o jos abi kilusios 
iš kaimiečių. “Šiose tautinio atbudimo dienose 
nei viena jų nebus patraukta lenkiškos kultū- 
ros įtakon. Šiuo metu jų tendencija eina prie- 
šinga kryptimi, kaip tai matoma iš kunigijos nu- 
siskundimų prieš lenkų įsikišimą į bažnyčios rei- 
kalus*" (p. 61). Čia paminimi lietuvių kunigijos 
skundai Vatikanui 1906 ir 1912 m. prieš lenkiš- 
kų vyskupų praktiką neįsileisti Vilniaus dvasi- 
nėn seminarijon lietuvių klerikų ir šalinimą lie- 
tuvių kunigų iš lietuviškų Vilnijos parapijų, ne- 
duodant lietuviškų pamaldų. Kai nuo 1915 m. 
vokiečių okupacija pradėjo palaikyti lenkišką 
dvarininkiją prieš lietuvius, tai lenkų ir lietuvių 
nesutarimai dar Jabiau paaštrėję. Visa tai ne- 
uatralizuoja lenkišką itaką Lietuvoje (p. 62). 
Vokiečiai 1916 m. padarę Lietuvoje lenkams la- 
bai palankią statistika, o vokiečių komisionierius 
von Beckenrath parašęs augštajai Rytų vadovy- 
bei. kad be lenkų nebūtų galima Lietuvoje val- 
džios sudaryti, bet britų ekspertai šitai pažiū- 
rai netikėjo. 

Kalbėdami apie lietuvių tautą britų eksper- 
tai tikraisiais lietuviais laiko lietuviškai kalban- 
čiūs: Jie, matyt, dažniau remiasi: Rusijos sta- 


tistika (1897 m.), bet kai kur jie pateikia ir 
savus gyventojų procentus, trupučiuką pakelda- 
mi lietuvių procentą Kauno ir Suvalkų guber- 
nijose ir Trakų apskrity. Būtent, Kauno gub. ir 
Trakų apskrity lietuvių jie skaito bent 7096, Su- 
valkų gub. — 5444. Jų procentus pervedus į 
1915 m. absoliučius skaičius, kompaktinėje lie- 
tuviškai kalbančioje zonoj randame tokius lie- 
tuvių skaičius: 


Kauno gub. 1,311,380 arba 70 4 
Suvalkų gub. 387,720 " 546 
Trakų apskrity 182,000 * 7046 
Maž. Lietuvoj 160,000 * 306 
Vilniaus apskrity 103,740 * 216 
Šventėnų apskrity T1,520 “ -21G 
Lydos apskrity 24800 " 94 
Ašmenos apskrity 125904 466 
Gardino apskrity 4000 * 1,57 
Visoj Lietuvoj 2,263,740 lietuvių 


1897 m. šešiose istorinės Lietuvos guberni- 
jose britai (pagal rusų statistiką) randa 5,447,000 
gudų ir 565,000 lenkų, 380,000 ukrainiečių, apie 
500,000 rusų, 1,414,000 žydų, 308,000 latvių (lat- 
galių) ir 1,408,000 lietuvių (be Suvalkijos ir be 
Maž. Lietuvos). Ukrainiečių daugumą jie ran- 
da Kobrino (7976) ir Lietuvių Brastos (6476) 
apskrityse. Jų žymu ir Bielsko apskrity (3976). 

Pagal 1911 m. statistiką jie vaizduojasi Lie- 
tuvą turint 5,5 mil. gyv. o 3 gudiškas guberni- 
jas — apie 7 mil. gyv. Jie žino, kad Vilniaus 
apskrity, tarp lietuvių iš vakarų šono ir gudų 
iš rytų pusės, yra įsispraudusi didelė lenkų <a- 
la, tačiau jie tos salos neišima iš Lietuvos. Ži- 
no taipgi, kad gudiškai kalbantieji kat>likai yra 
jau labai aplenkinti ir kad juos nesunku ir len- 
kais užskaityti, jeigu statistikos autoriai to no- 
rėtų. Gudams ir ukrainiečiams nepriklausomo 
gyvenimo jie tuomet neproponavo ir nenumatė 
dėl didelio kultūrinio jų panašumo į rusus. 

“The White Russians and Little Russians 
may be classed together as belonging to the 
Russian nation. "The White Russians have be- 
come distinguished from the other branches 
chiefly by their backwardness and poverty. The 
Little Russians (Ruthenians or Ukrainians) are 
superior to them in type“ (p. 19). 

Antroji pusė britų ekspertų pranešimo pa- 
švęsta ekonominei apžvalgai, kurios 40 puslapių 
tenka Lenkijai ir 37 puslapiai Lietuvai. Nenu- 
mačius Gudijai nepriklausomo gyvenimo, eko- 
nominiame skyriuje apie Gudiją visai nutylima. 
Apie Lietuvą tiek pat prirašyta, kaip ir apie 
Lenkiją. Lietuvos pietine riba paminint Bugo 
upe ir Lietuvos svarbiausiais miestais laikant 
Vilnių. Balstogę, Kauną, Gardiną, Lietuvių Bras- 
tą ir Šiaulius. Tai atspindi britų oficialiųjų 

sluogsnių 1919-1920 m. pažiūras į Lietuvos plo- 
tus. Iš esmės šitos britų pažiūros sutampa su 
rusų geografų ir istorikų pažiūromis (P. P. Se- 
mionov, M. Lebedkin etc.). 

Lietuviškoje politinėje kartografijoj šitokios 
Lietuvos sienos pirmą sykį tiksliai nubrėžtos bu- 
vo Jono Žiliaus brošiūroje, kuri, kaip oficialus 
memorandumas, buvo įteikta Amerikos valstybės 
sekretoriui B. Colby 1920 m. balandžio 3 d. Įtei- 
kė ją su savo lydimu raštu Jonas Vileišis, Lie- 
tuvos atstovas Amerikoje. Tai gal bus pirmas 
Lietuvos oficialinis raštas, su ryškiu spalvotu 
žemėlapiu, rodančių proponuojamas atstatomos 
Lietuvos sienas. Tos sienos pietuose atsiremia į 
Bugą prie Drohičino, senovinės jotvingių sosti- 
nės. Lietuvos Brasta paliekama Ukrainai. Balt- 
vyžio giria lieka Lietuvoje ir riba su Ukraina 
eina prie pat Prudėnų (Pružany, Ukrainos pu- 
sėje), Jasioldos upe iki Šventiškių (Vygonovsko- 
je) ežero, paskiau per Baranavičius, pro Stolbcus, 
Molodečną, Neruties upe, rytiniu krantu Neru- 
ties (ar Naročio) ežero, per Pastovį, per Ožiū- 
nus (Kazėnus) į Drują. Tai idėja 1793 m. Lietu- 
vos, išskirianti iš jos augštutinės Pripeties ba- 
seiną, kaip ukrainišką ir Ukrainai jau priskirtą 
rusų-vokiečių sutartimi, pasirašyta Lietuvių 
Brastoje 1918 m. kovo 3 d. 

Artimi ir tolimi, dažnai skirtingais moty- 
vais, Rytų Baltijos kraštams vis rekomenduoja 
šiokią ar tokią federaciją. Štai Prancūzijos eks- 
pertas Paryžiaus taikos konferencijoj 1919 m. 
prof. Meillet rašo savo vyriausybei nuomonę, 
kad Lietuva, Latvija ir Gudija tiktų federuoti į 
vieną valstybę, kurią ateity gal pavyktų konfe- 
deruoti su Lenkija. Vadinasi, trys mažesnės su- 
darytų Bundesstaatą, kuris sueitų su Lenkija į 
Staatenbundą. Tai prancūzų valdiško eksperto 
nuomonė. 

O vokiečiai jau 1938 m. gale konfidencialiai 
platino federacinį planą šiam regionui. 1938 m. 
planuota jį pavadinti Gross Baltenland, o jos 
jos nariais buvo numatyta Latvija, Lietuva ir 
Gudija (die Guden). Karo veiksmus pradėjus, 
tas planas ūmai buvo pakeistas paprastu Ost- 
land, į kurį buvo įtraukiama ir Estija. Sunku 
pasakyti, kuo viskas būtų baigęsi, jeigu vokie- 
čiai būtų karą laimėję. Greičiausia jie būtų darę 
šiose šalyse panašiai, kaip dabar daro rusai. Jos 
būtų buvę vokiečių kolonijos, tik kultūringiau ir 
vaisingiau išnaudojamos. Prie rusų stinga mui- 
lo, adatų, siūlų ir daugybės kitų reikmenų; pa- 
žangesnė vokiečių technika būtų lengviau apsi- 
dorojusi su materialinėmis problemomis. 


Federacinės idėjos suteiktų suinteresuotoms 


regiono tautoms laisvę ir gerovę ir padidintų jų 


saugumą tik tuo atveju, kai gyveniman jos vyk- 
domos būtų. to pat regiono tautų laisvu susita- 

rimu.  Galingo kaimyno primestas planas pa- 
prastai turi tikslą pajungti mažesnes tautas sa- 
vo politiniam ir ekonominiam aparatui. 

Viena tik aišku, kad per paskutinius 40 me- 
tų plačiame Rytų Baltijos regione kalbos apie 
federaciją ar bent konfederaciją nenutilsta. Tai 
rodo, kad įvairiuose lageriuose yra žmonių, ku- 
rie numato čia didelių sunkumų (dažniausiai po- 
litinių) mažoms valstybėms išsaugoti savo ne- 
priklausomybę, kai vienas ar antras didelis kai- 
mynas nei nemano atsisakyti nuo savo kolonijų 
praplėtimo šiose patogiose Europos lygumose. 


Sovietinės Gudijos užgimimas ir jos 
teritoriniai planai 


1917-18 m. įvyko keletas Rusijos vakarinių 
gubernijų komunistų konferencijų. Jų “Šeštoji 
Šiaurės-Vakarų apygardinė (oblastnaja) konfe- 
rencija" įvyko Smolenske 1918 m. gruodžio 
30-31 d., tuo metu, kai sovietinė armija jau žen- 
gė į Vilnių. Konferencijoj dalyvavo 162 dele- 
gatai iš visų Gudijos sričių ir jie sakėsi atsto- 
vaują 17,770 organizuotų komunistų. Ši konfe- 
rencija pasiskelbė gudiška: “Pirmoji Gudijos 
Komunistų Konferencija“ ir 1919 m. sausio 1 d. 
manifestu per savo laikiną vyriausybę paskelbė 
kurianti Gudijos valstybę iš Minsko, Gardino, 
Mogilevo, Smolensko ir Vitebsko gubernijų. 
Įsidėmėtina, kad Vilniaus gubernija nebuvo 
įtraukta į Gudijos valstybę, nors tos gubernijos 
didžiuma jau buvo bolševikų valdžioje. Tai reiš- 
kia, kad gudiškos kalbos praplitimas tos guber- 
nijos rytinėje daly nepadarė jos etnografine gu- 
dų žeme. Vilnija pačių gudų buvo rezervuota 
Lietuvai. 

Kaip augščiau jau minėjome, visos lenkų 
politinės partijos 1917 m. gegužės 22 d. padarė 
pareiškimą neturinčios pretensijų į Lietuvos Di- 
džiosios Kunigaikštijos žemes. Reikia suprasti 
tą Kunigaikštiją 1569-1772 m. ribose, kurios 
apima beveik visas lietuvių ir gudų žemes, t. y. 
bent 294,000 kv. km. ir apie 14 mil. gyv. (1914 
m.). Gudija 1919 m. pradžioje (kad ir komunis- 
tinė) neįtraukė Vilnijos į savo ribas. Tie du pa-. 
reiškimai, jeigu jų būtų laikytasi, rodos, turėjo 
atverti duris labai plačiam bendradarbiavimui 
tarp trijų tautų, kuris galėjo krypti į konfede- 
racinius rėmus. 

Lenkai 1917 m. ir vėliau dažnai pabrėždavo 
norą federuotis su Lietuva. Gudai ir lietuviai 
komuistai net pradėjo realizuoti Lietuvos Gudi- 
jos federaciją su sostine Vilniuje. Pirmas lietu- 
vių komunistų partijos suvažiavimas Vilniuje 
1919 m. vasario 18-20 d. irgi paskelbė Lietuvos 
sujungimą su Gudija. Lietuvis komunistas V. 
Kapsukas buvo tos abortinės “Litbel'' federaci- 
jos pirmas ir vienintelis “prezidentas. Sovieti- 


nė Lietuvos ir Gudijos Federacija ant popieros 
gyvavo apie pusę metų (vasario-liepos m., 1919 
m.). Rusijai nepavyko Lietuvos užkariauti, tad 
nebebuvo Gudijai antro partnerio. 


Curzono Linija 


Iš čia minėtos 1919 m. britų ekspertų nuo- 
monės gana greit išdygo ir praktiški augščiau- 
sių tarptautinių autoritetų pasiūlymai ribų klau- 
simu. Tai garsioji Lordo Curzono linija, turė- 
jusi dvi redakcijas. Pirmoji alijantų konferen- 
cijoj Paryžiuje 1919 m. gruodžio 8 d. Ji lietė 
tik Lenkijos rytines sienas. Antroji ir svarbiau- 
sioji jos redakcija buvo Spaa konferencijoj 1920 
m. liepos 10-11 dd., kur paliesta ir Lietuvos riba 
su Gudija ir su Lenkija. Labai svarbu žinoti, kad 
šita redakcija buvo pasirašyta ir Lenkijos atsto- 
vo, jos užsienių reikalų ministerio Wl. Grabskio. 
Kadangi lietuviškiems raštams, su “Lietuvių En- 
ciklopedijos" IV tomu imtinai, šita paskutinė 
Curzono linijos laida atrodo esanti nežinoma, tai 
čia bus verta trečią kartą mūsų spaudoje ją pri- 
minti, nors plačiau apie ją kalbėjau “The Lithua- 
nian Bulletin“ Nr. 5, 1944 m. ir “Aiduose"' 1950 
m. Nr. 3. Tarp kitko ten pasakyta: 


“Wilno shal without delay be relinguished 
to Lithuania and excluded from the zone oc- 
cupied by the Red Army during the armistice“. 


“North of Grodno the line will be held by 
the Lithuanians — will run along the railway 
running from Grodno to Wilno and thence to 
Dvinsk. On the other hand, the armistice should 
provide that the armies of Soviet Russia should 
stand at a distance of fiftų kilometers to the 
east of this line“. 


Curzono linijos tikslas buvo: derybų metu 
palikti visas neabejotiniai lietuviškas žemes Lie- 
tuvos žinioje, o lenkiškas — Lenkijos žinioje, 
numatant, kad per derybas dėl galutinų sienų 
Sovietai sutiks pridėti šioms valstybėms teisingų 
pataisų. Beveik tuo metu, 1920 m. liepos 12 d. 
derybose Maskvoje, Lietuvai ir pavyko net žy- 
mių pataisų-priedų gauti, Lietuvos ribose palie- 
kant 88,000 kv. km. Pagal Curzono liniją, visai 
be pataisų, Lietuva būtų turėjusi tik 74,000 kv. 
km., o jos pasienio miesteliais būtų buvę Brės- 
lauja, Vydžiai, Ožiunai (Kazėnai), Pastovis, Ku- 
bilninkai, Šemetava, Svyriai, Gervėčiai, Salos, 
Ašmena, Kanvališkis, Armoniškis, Žirmūnai, Vo- 
verys, Vosyliškis, Kamenka, Skydelė ir Gardi- 
nas. 

Kad Curzono linija ligšiol tebedaro įtakos 
"tarptautinių ribų klausimo sprendimui, rodo ir 
tas faktas, kad Lenkija ir Sovietija 1945 m. rug- 
pjūčio 16 d., darydamos sienų sutartį, vėl pri- 
siminė Curzono liniją, ją šiek tiek pataisant 


Lenkijos naudai, būtent: pastumiant Lenkijos 
sieną 30 km. į rytus Bugo ir Solokijos upių. san- 
takoje (į šiaurę nuo Rava Russkaja) ir 17 km. 
į Baltvyžių girią, užleidžiant Lenkijai Hajnow- 
ką; kitos pataisos buvo mažesnio masto. 


Normaliomis sąlygomis ir Lietuva galėjo 
tikėtis panašaus masto pataisų, grąžinant jai lie- 
tuviškiausią etnografiniu ir istoriniu požiūriu 
ruožą pagal liniją Dieveniškės, Surviliškės, Krė- 
vą ir Smurgainys. 

Ir britų politikų sąmonėje Curzono linija 
dar neišdilo. Tai priminė 1944 m. vasario 22 d. 
pats W. Churchill, kalbėdamas britų parlamen- 
te, tarp kitko: “We did not approve of the Polish 
occupation of Vilna in 19207“... 


Gudų imperialistinės apraiškos 


Gudai šiais laikais leidžia mažų propagan- 
dinių žemėlapiukų, rodydami dabartinės Gudi- 
jos etnografines ribas. Štai vienas tokių “Ethno- 
graphical map of Bielarussia (Whiteruthenia)', 
mastelio 1:20,000,000. Stora linija jis atskiria vi- 
są Latgaliją ir Ilukštos apskritį nuo Latvijos, 
nors šioje šaly iš 600,000 gyv. gudų yra tik 
40,000 arba 776. Lietuviams nustebinti, tas že- 
mėlapis veda sieną buvusia demarklinija tarp 
Lietuvos ir Lenkijos ir dar atskiria nuo Lietu- 
vos Leipalingį, Kapčiamiestį ir Seinus. Čia ma- 
tome etnografinėje Gudijoj esant Šventėnus, 
Vilnių, Trakus, Varėną, Druskininkus. Iš len- 
kiškų sričių Gudijai priskirti Suvalkai, Augus- 
tavas, Grajevas, Tykocinas. O siena su Rusija 
eina per Rževą, Viazmą, Brianską ir Trubčevską. 

Iš kur dygsta tokie dideli apetitai pas gu- 
dus? Juk tokioms riboms realizuoti reiktų ka- 
riauti su visais kaimynais: latviais, lietuviais, 
lenkais, rusais ir net su ukrainiečiais. 

Atrodytų, kad rimčiausias gudų imperializ- 
mo pradininkas yra buvęs prof. E. F. Karskij, 
išleidęs stambią knygą: “Bielorussy — vvedeni- 
je k izučeniju jazyka i narodnoj slovesnosti“, 
Vilnius. 1904. Ta pati knyga yra išėjusi ir Var- 
šuvoje, bene dviem tomais. Tai gan rimta ir pla- 
ti istorinė ir kalbinė studija, su dviem gudų kal- 
bos žemėlapiais, kurie dabar dažnai gudų per- 
spausdinami, nes šie žemėlapiai buvo jau seniau 
gerokai paplitę Vokietijoj ir kitų tautų mokslo 
raštuose. Gudų kalbos zonon Karskio įtraukta 
tik labai mažas Latgalijos pakraštys (Ludzos 
apskr. pora valsčių) ir Ilukštos apskr. rytinė pu- 
sė. Gudų-lietuvių kalbų riba išvesta per Tur- 
montą, Vydžius, pro Adutiškį, Lentupį, Šventė- 
nus, Paberžę, Maišiogalą, Vievį (paskutinės trys 
vietovės gudų šone), Rudiškes, Benekainį, Tro- 
bas, Varanavą, Bastūnus, Rodūnę, Eišiškes, Drus- 
kininkus, iki Augustavo. 

ROMAS VIBE SU L. AS 


„Bet priderėtų rūpestingai įsiskaityti, kuriuo 

principu Karskij savo žemėlapiuose išvedė gudų 
kalbos ribas. O minėtos savo knygos pradžioje 
(4 pusl.) jis pasisako: 

“Gudų sričiai ribas aptarti mums tarnauja 
išimtinai kalba; to pasėkoje, pvz., tie lietuviai 
Vilniaus gubernijoj, kurie šiuo metu kalba tik- 
tai gudiškai, mūsų yra priskaityti prie gudų... 
Tokiu būdu, žemiau apibrėžta sritis greičiau pri- 
klauso gudų šnekai, negu tautai“. Šalia to, pa- 
tyrinėję Karskio gudų statistiką, atrandame, kad 


keletas gudiškai kalbančių kaimų jau padaro jam 


visą valsčių gudišką. Rusai pravoslavai ir len- 
kai, kadangi jie. visi supranta ir gudiškai, taip 
pat priskaityti prie gudų. Pavyzdžiui, Ilukštos 
rytinėje pusėje visuose valsčiuose yra po keletą 
kudiškių kaimų, bet ten nėra nei vieno valsčiaus, 
kurisme gudų procentas pasiektų 1074. Tačiau 

PRISIMINIMAI 


tas kraštas, turįs nemaža latvių, lietuvių, lenkų 
ir rusų, Karskio priskirtas etnografinei Gidijai. 
Toks Rudaminos (prie pat Vilniaus) valsčius, 
kalbąs lenkiškai ir gudiškai, bet pasisakęs esąs 
lietuvišku, Karskio atiduotas Gudijai. Ir taip 
Vilniaus gubernijoj 1903 m. Karskis priskaito: 


So So 1897 m. 


Gudų 1,086,435 arba 61,574 Gudai 56, 
Lietuvių 400,000 22,876 Liet. 17,67 
Žydų 244.637 14,070 Žydai 12,706 
Rusų-sentikių 24,193 1,37“0 Rusai 4,47, 
Karaimų 3,300 Lenk. 8,2“ 
Visų kitų 3,000 aiš oda 
Visų kartu 1,751,565 


1903 m. artimi 1897 m., kai Rusija pravedžč 
pirmą gyventojų surašymą, labai stengdamosi 
Vilniaus gubernijoj sumažinti lietuvių ir le-kų 
skaičių ir padidinti gudų procentą. Tad čia pa- 
teikėme ir 1897 m. Vilniaus gub. tautybių pro- 
centą, kad matytume, kaip Karskis nuskandino 
visus lenkus ir bent du trečdaliu rusų. Atrodo, 
kad jis tuos du trečdalius rusų pravoslavų, tai- 
gi žymia dalimi valdininkų ir karių, atgabentų 
iš Rusijos gilumos, priskaitė prie gudų, o lenkų 
(8,274) didžiumą priskyrė prie lietuvių ir bent 
trečdali — prie gudų. 


Kalbėdamas apie lietuvius, Karskis sako, 
kad jų plotas apima beveik visą Trakų apskritį, 
pusę Vilniaus apskrities, po trečdali Šventėnų ir 
Lydos eprkričių ir dar apie 15,000 lietuvių gy- 
veną kitose Vilniaus gubernijos vietose. (Tie 
15.00) gyvena Ašmenos apskrity). Tiksliau ap- 
skaičiavus lietuvių didžiumos plotą pagal Kars- 
kio nuomonę, gauname 13,300 kv. km. Tai su- 
daro arti trečdalio viso Vilniaus gub. ploto, tai- 
gi gerokai daugiau, negu jo paties gudų kalbos 
žemėlapiai lietuviams palieka. 

Čia pravartu prisiminti, kad daugelis rusų 
mokslininkų 19-me ir 20-me amžiuose ne vien 
kalbą laikė etnografine žyme. Pavyzdžiui, IVjin 
savo “Etnografičeskaja Karta Europejskoj Ros- 
si" 1870 m. lietuvių-gudų etnografinę sieną ve- 
da nuo Seinų pro Gardiną, Vosyliški, Lydą, Krė- 
vą, Smurgainį, Svyrius. Tokią pat lietuvių-gudų 
etnografinę sieną praveda M. F. Mirkovič ir M. 
F. Rittich (žiurėti jų “Etnografičeskaja Karta 
Slavianskich Narodnostej“, S. Peterburg, 1875). 


Rusijoj labai plačiai buvo žinomi A. S Su- 
vorino stambūs informaciniai leidiniai “Vsia 
Rossija". Pirmosios laidos jos išėio 1895 ir 1897 
m. Štai vartome 1900 m. laidą, kuriai jau buvo 
prieinama 1897 m. gyventojų statistika ir jau 
plačiai naudojama. Vilniaus gubernija aprašo- 
ma 79-110 pusl. Jos gyventojų skaičius patei- 
kiamas pagal 1897 m. cenzą: 1,591,912. Kaip 
jau augščiau matėme, tas surašymas guberni- 
joj priskaitė vos 17,674 lietuvių, bet Suvorino 
leidinys šitaip nepaprastai dideliam lietuvių pro- 
cento sumažinimui nepatikėjo ir parašė: “Lietu- 
vių 4874, paskiau eina gudai, lenkai, žydai ir 
rusai". Vadinasi, Suvorinas daugiau pasitiki 
19-to amžiaus gale vyravusiai nuomonei, kad 
apie pusė Vilniaus gub. gyventojų yra lietuviai, 
nors kalbos statistika ir mažiau jų rodo. 

Šių laikų sovietinė istorinė kartografija 
dažnai pažymi senosios Lietuvos valstybėje jos 
etnografinę dali (korennaja Litva) ir jos ribą 
veda pro Suvalkus, Gardiną, Vosyliškį, Lydą, 
Alšėnus, Smurgainį, Svyrius ir Brėslaują. Be- 
veik visuomet etnografinės Lietuvos ribose pie- 


tų kampe užrašo “Krėvo". Tai rodytų, kad so- 
vietinė mokslo literatūra etnografinei Lietuvai 
skiria bent du trečdalių Vilniaus gubernijos. 


Bandyti kompromisai 


Lietuvos ribų klausimas visai konkrečiu bū- 
du pirmą sykį buvo iškeltas Vokietijos-Rusijos 
taikos derybose Lietuvių Brastoje (1918 m. va- 
sario mėn.), kurioje abi tos vystybės sutarė at- 
siskirti buferinėmis valstybėmis. Buferių tarpe 
buvo ir Lietuva, kuriai ten buvo numatyta tik 
apytikslės teritorijos: Kauno, Suvalkų, Vilniaus 
ir apie pusė Gardino gub. Tas visas plotas ga- 
lėjc apimti avie 120,000 kv. km. Vokiečių poli- 
tinė kartografija net vaizdavo Lietuvos karalys- 
tės rytines ribas: “Ostgrenze eines vom Deuts- 
chen Reich am 23. III. 1918 anerkannten Koe- 
nigreich Litauen“. Sakytume, tai buvo lyg ir 
pirmasai visai konkretus Lietuvos ribų projek- 
tas, nors nebaigtas ir trumpalaikis. Jis buvo 1a- 
bai artimas M. Lebedkino lietuvių gyvenamos 
erdvės sąvokai, atremtai į jo statistiką 1861 m.; 
na, ir į pripuolamą tų laikų vokiečių-rusų fronto 
liniją. 

Šiuo Metu neturime žinių, kiek itakos toms 
riboms turėjo patys lietuviai ir gudai. Tik žino- 
me. kad Gardino gubernijos gudų atstovas J. Vo- 
ronko rašė vokiečiams memorandumą, prašyda- 
ms neskirti Gardino gubernijos prie Lenkijos, 
bet priskirti ją prie Lietuvos. kadangi ios gv- 
ventojų dauguma esanti gudiška ir tas kraštas 
per ilgus amžius priklausęs Lietuvai, bet ne Len- 
kijai. 

1919 ir 1920 m. pirmoje pusėje Lietuvos 
politikų tarpe irgi vyravo nuomonė, kad Gardi- 
no gubernijos gudus verta priimti į Lietuvos ri- 
bas, nes dar buvo kiek vilčių, kad atsiras prita- 
rėjų tam sumanymui ir didžiųjų valstybių tar- 
pe. Tad Jono Žiliaus išleista brošiūrėlė su žemė- 
lapiu (Lietuvos Rubežiai, New York, 1920) apė- 
mė rytuose beveik tokias pat ribas, kaip ir pro- 
jektuojamoji Lietuvos karalystė su Mindaugu II. 
Žiliaus projektas galima laikyti Lietuvos oficia- 
liniu projektu; jis įterpė Lietuvon dar ir Nau- 
garduko apskritį ir Mažąją Lietuvą. 

Paryžiaus Taikos Konferencija su Lietuvos 
delegatais oficialiai nesitarė, nes Lietuva dar 
nebuvo net pripažinta valstybė. Alijantai atskyrė 
nuo Vokietijos tik mažesnę Prūsų Lietuvos da- 
li, vėliau Klaipėdos kraštu pavadintą. O Lietu- 
vos delegacija Maskvoje 1920 m. liepos pradžio- 
je turėjo didelių sunkumų pravesti savo origi- 
nalius sumanymus ribų klausimu. Ten teko da- 
ryti stambių nuolaidų, atsisakant beveik visos 
Gardino gubernijos ir gaunant tik Gardino ap- 
skrities didesnę dalį. 1920 m. liepos 12 d. pasi- 
rašyta taikos sutartis su Rusija, gaunant Lietu- 


179 


vai bent kiek daugiau erdvės, negu tuo pat metu 
buvo numačiusi Spaa konferencijoj kompromi- 
sinė Curzono linija. Tačiau abi šios kompromi- 
sinės ribos nebuvo įgyvendintos, nes Pilsudskis 
1920 m. spalių 9 d. nusprendė ginklu užimti vi- 
są Vilniją, atmetant lenkų pasirašytą Curzono 
liniją ir sulaužant lietuvių-lenkų susitarimą, pa- 
sirašytą Suvalkuose 1920 m. spalių 7 d. Kompro- 
misams nebeliko vietos, kai stipresnė valstybė 
gavo visai laisvas rankas prieš silpnesnę. 


Sovietų planai 


Kai Sovietija 1939 m. spalių mėn. sutiko 
grąžinti mažą ruožą Vilniaus krašto, tai net nesi- 
leido į jokias derybas, kad įvykdytų 1920 m. su 
ja pasirašytą sienų sutartį. Lietuvos ekspertas 
dr. V. Vladas Viliamas tuo metu Maskvoje net 
negavo balso ką nors pasakyti vadui Stalinui. 
Rusų generolai be lietuvių žinios užbrėžė Lietu- 
vai naujas rytines ribas. Tai čia nebuvo jokio 
kompromiso, o tik paprastas 1920 m. sutarties 
laužymas. Lietuvos spaudoje greit pasirodė nau- 
jos sienos kritika ir nepasitenkinimo pareiški- 
mai. Tad okupavusi Lietuvą, 1940 m. Rusija ir 
Gudija nusprendė padaryti sovietinio “teisingu- 
mo" gestą. Tuojau po formalinio Lietuvos įjun- 
gimo į Sovietiją rugp. 3 d. Augščiausiojo Sovie- 
to posėdy Maskvoje Gudijos atstovas pareiškė, 
kad Lietuvai turi būti grąžinti rajonai su lietu- 
viškai kalbančia dauguma ir čia pat jis suminė- 
jo tuos rajonus: Šventėnų, Vidžių, Adutiškio, 
Astrauco (su Gervėčiais ir Varnėnais), Varana- 
vo ir Rodūnės. Šitas pasiūlymas buvo priimtas, 
rodos, visų balsais, kaip tai Sovietuose įprasta. 
1940 m. rudenį komunistinė gudų-lietuvių komi- 
sija turėjo tą nutarimą praktikoje įvykdyti. O 
bevykdant dalis tų nutarimų ir pažadų liko ne- 
realizuota. Iš Astrauco ir Vidžių rajonų Lietu- 
va nieko negavo, o iš kitų rajonų—labai mažai. 
Vilnius ir toliau liko pasienio miestu, vos 25 m. 
nuo rytų sienos, taigi pagal rusišką paproti: po- 
tavlen k stenke (pastatytas prie sienos), tarsi su- 
šaudymui. | 


Rusijai okupavus Lietuvą, prasidėjo pačios 
didžiosios lietuvių tautos nelaimės, tad sienų 
klausimas pasidarė antraeiliu reikalu, o Sovietų 
tvarkoje tokie reikalai net ir negalimi svarstyti. 
Tad sekė tyla... 


Vokiečių planai | 


Sovietų-vokiečių karas vėl iškėlė Gudijos- 
Lietuvos sienų problemą. Vokiečiams pirmiau- 
sia rūpėjo patenkinti savo teritorinius troškimus. 
Klaipėdos kraštą jie jau buvo atplėšę nuo Lietu- 
vos 1939 m. kovo mėn. Lenkišką Suvalkų tri- 
kampi su keliais lietuviškais valsčiais jie prisi- 

jungė prie Rytprūsių 1939 m. rugsėjo mėn., ne- 
užleisdami Lietuvai nei Seinų, nei Punsko. 1941 
m. užėmę visą Lietuvą ir Gudiją, jie vėl didino 
Rytprūsius, prijungdami prie jų Gardiną su pla- 
čia apylinke, su Druskininkais ir beveik iki Ly- 
dos. Bet rytiniame Lietuvos šone jie vis dėlto 
bandė neerzinti labai nei gudų, nei lietuvių. Tad 
čia jie jieškojo geopolitinio kompromiso tarp tų 
abiejų tautų, kurių nusistatymas karo metu vo- 
kiečiains šiek tiek rūpėjo. Jie grąžino Lietuvai 
Vidžių valsčių, Ašmenos ir Svyrių (naują) ap- 
skritis. Vietoje Rusijos priskirtų Lietuvai 65,197 
kv. km., vokiečiai jos erdvę praplėtę iki 67,199 
kv. km. 

Savo plotu Ašmenos labai sumažinta apskri- 
tis apėmė tik 2,068 kv. km. ir Svirių apskr. — 
2,266 kv. km. Gyventojų per abi apskritis buvo 
173,443, jų tarpe lietuvių 29,800 ir reliatyvi dau- 
guma lenkų (1942 m.). Šito priedo svarbumas 
Lietuvai susidaro iš to, kad Vilniaus rytinis už- 
nugaris iš 25 km. prasiplečia į 80 km., apimda- 
mas Smurgainį, Krėvą, Alšėnus ir Šemetavą. 
Rygoje išleistas vokiečių atlasas rodo, kad pas 
vokiečius būta dar ir kito plano: padidinti Lie- 
tuvos teritoriją į šiaurės rytus, Dauguvos link, 
priskiriant Lietuvai geležinkelio liniją Pastovis, 
Varpuva, Šarkuva ir Druja prie Dauguvos. 

Lietuviams Gardino nepavyko tuomet gau- 
ti, nors vokiečiai į karo pabaigą buvo davę vie- 
tos lietuviams leidimą organizuoti Gardine lietu- 
višką gimnaziją. 

Civilinei Gudijos administracijai vokiečiai 
buvo pavedę tik dalį to krašto—apie 60,000 kv. 
km. su 2,900,000 gyv. Kita gi Gudijos dalis buvo 
kariškoje žinyboje, nes ji atrodė jiems esanti 
netoli nuo fronto. Valdišką aparatą Gudijoj vo- 
kiečiams sunkiai sekėsi organizuoti, nes ten la- 
bai stigo inteligentinių jėgų. Tai labai ryškiai 
matome iš Rygoje leisto vokiečių, tik tarnybų 
žiniai, žurnalo “Statistische Berichte fuer das 
Ostland" (1942-43 m.). 

Ar keisis kuomet ateity dabartinės Sovietų 
nustatytos Lietuvos ir Gudijos ribos — šiuo me- 
tu nieko aiškaus negalima tvirtinti. 

Jeigu statistikos rinkėjai ir politinių veiks- 
nių atstovai visai nebegalėtų susitarti, tai dar 
lieka vietovardžiai, kurie gan aiškiai rodo' etno- 
grafines lietuvių-gudų ribas. Tegu pati žemė 
prabyla, jeigu politikai nesusitaria. 

Pokarinis laikotarpis (1945-56 m.) senosios 
Lietuvos žemėse dirba didžiausiai Lenkijos ne- 
naudai. Lenkų galybė ir autoritetas lietuvių ir 
gudų žemėse rėmėsi dvarais ir administracija. Ši- 
tos lenkiškos pajėgos buvo visiškai sužlugdytos 
be vilties prisikelti. Nors rusai per savo impor- 
tuotą administraciją, policiją, mokyklas ir nuo- 
stabisi dideli propagandos tinklą stengiasi visur 


užimti buvusių lenkų ir žydų paliktas tuščias 
vietas, tačiau kylantis biednuomenėje priešru- 
siškas nusiteikimas neleis rusams gyventojų ma- 
sės suvirškinti. Nors grynai gudiško patriotizmo 
sovietiškoje mokykloje negali būti, tačiau šalia 
dirbtinai auginamo rusicizmo išsilaikys ir sustip- 
rės vietinis gudų jausmas, ypač vakarinėse Gu- 
dijos dalyse, į kurias sovietinis rusicizmas įžen- 
gė tik 1939 m. 


Rusų gausi kolonizacija, žinoma, sudaro ne- 
menką pavojų Gudijos kultūrai. Rusai seka se- 
nų kolonialių šalių pavyzdžiu: jie pirmiausia 
užkolonizuoja savais importuotais tautiečiais di- 
desnius miestus, kuriuose telkiasi politinė galy- 
bė ir kultūrinė įtaka. Minskas jau pusiau ru- 
siškas miestas. Mažesni miestai irgi rusinami. 
Pvz., toks nedidelis miestas, kaip Borisovas 
(45,000 gyv.) jau senokai turi rusišką pedagogi- 
nę mokyklą, kuri ruošia mokytojus vien rusiš- 
koms tos srities mokykloms. "Tai reiškia, kad 
pačiame Gudijos centre jau yra prisodinta gan 
daug kolonistų rusų, gudus ištremiant į tolimą 
Sovietiją, kur jiems gudiškų mokyklų neduo- 
dama. Rusų jau nemaža yra Pinske, Brastoje, 
Gardine, Lydoje ir kitur. 


Tarp eilinių kolchozo darbininkų rusų dar 
nedaug, bet kai perskaitai pavardes geriau at- 
lyginamose pozicijose, kaip valdininkų, karinin- 
kų, mokytojų, kolchozų pirmininkų ir MTS va- 
dovų pavardes, tai ten jau sutinki apie pusę ti- 
pingai rusiškų pavardžių, kurių dar maža juo- 
dadarbių eilėse. 1946 m. Gudija rinko į Augš- 
čiausią Sovietą Maskvoje 31 savo atstovą, bet 
iš jų bent 17 buvo rusų. Rusiškumai skverbia- 
si Gudijon visais plačiais vieškeliais ir siauru- 
čiais takeliais, visur nustelbdami seniau čia dar 
jaučiamą Lietuvos ir Lenkijos istorinę įtaką. 


Vokiečių okupacijos metu Gudijos naciona- 
listai, matyti, paskleidė nuomonių, kad 14-tas ir 
16-tas amž., t. y. Lietuvos valdymo laikai, buvę 
Gudijos “aukso amžiais". Tad sovietinė Gudi- 
jos spauda 1945-48 m. dažnais protarpiais puola 
šitą gudų nacionalistų tvirtinimą. Šita pažiūra 
į Gudijos aukso gadynę nėra visai išdilusi net 
ir Sovietinės Gudijos dabartinių istorikų raštuo- 
se, už ką jie irgi puolami. I. Salkovič ir E. 
L'vov 1948 m. išleido knygą apie pirmąjį gudų 
rašytoją ir pirmosios jų knygos autorių (1525 
m. išleistos Vilniuje), kurioje tie du autoriai iš- 
sireiškia, kad 16-to amžiaus Lietuvoje gudai per- 
gyvenę nemažą kultūrinį pakilimą. Tad ši jų 
knyga buvo puolama keliais atvejais, sunieki- 
nant vakarietišką kultūrą ir lietuvišką feodaliz- 
mą. Girdi, “Lietuvos feodalai užgrobė gudiškas 
žemes XIII amž. pabaigoj ir XIV a. pradžioj"... 
“Gudijos ūkirinkus spaudė ne vien vietiniai 


feodalai, bet ir lietuviška diduomenė" — rašo 
“Sov. Bielorusija" kritikai 1948 m. vas. 13 d. 

T. S. Gorbunov išleido 1946 m. Minske “Is- 
torija BSSR“. Tai ir jis to paties laikraščio 
puolamas, kad perdaug kredito duodąs Lietuvos 
valdymo periodui. 

Panaši propaganda vis silpnina Gudijoj ge- 
rų Lietuvos laikų prisiminimą ir nuolat žemina 
buvusių Lietuvos valdovų vardą gudų akyse. 
Šalia to, Gudijos vakariniuose rajonuose koloni- 
zuojami rusai: ruože tarp Rodūnės ir Gardino 
1947 m. jau buvo labai daug rusų kolonistų ir 
per rinkimus į Gudijos Sovietą buvo tos zonos 
15 apylinkių išstatyti ir išrinkti rusai atstovai. 
Lietuviai kandidatai buvo išrinkti tik nuo trijų 
rinkiminių Gudijos apylinkių: nuo Astrauco V. J. 
Padalis, nuo Ašmenos Tubelis ir nuo Svirių — 
Vytautas Morač ar Maročius. Turbūt, šitų vyrų 
politinis nusiteikimas buvo labai artimas rusiš- 
kiems interesams. Nors bandoma gudus ati- 
tverti nuo lietuvių ilga rusų kolonistų siena, 
tačiau šiuose Gudijos vakariniuose rajonuose 
lietuvių vis dar yra ir kai kur jie dar turi net 
savų kunigų bažnyčiose. 


Gudijos didžioji problema 


Grubus, storžieviškas dabartinių rusų ma- 
terializmas ir jų primityvus nacionalizmas da- 
bar brukamas gudriai organizuoto valdžios ir 
partijos aparato į visų užkariautų tautų protą. 
Gudijai daugiau prilips tų barbariškų šiurkštu- 
mų, nes jos nesovietinė literatūra ir kultūra bu- 
vo sukūrusi dar labai plonus tautinio atsparumo 
klodus. O didžiausioji jos problema dar ilgai pa- 
siliks jos labai dideli kalbos ir kultūros panašu- 
mai su orientališka Rusija. 

Sovietų istoriniai raštai dažnai nusiskundžia, 
kad vienlytę Rusiją Lietuva suskaldžiusi į tris 
kiek skirtingas šakas, “užgrobdama" ir ilgiems 
amžiams atskirdama politine siena nuo tkrosios 
Rusijos gudus ir ukrainiečius. Žinoma, per savo 
kunigaikščius, valdininkus ir dvasiškius Lietuva 
skleidė Vakarų kultūrą iki pat Smolensko ir iki 
Dniepro žiočių jau nuo 1387 m., bet ypač stip- 
riai ji veikė nuo XVI amžiaus vidurio. Vakarie- 
tiška Lietuvos kultūra ėjo į rytus ne lietuviško- 
mis formomis, bet daugiau slaviškomis ir loty- 
niškomis, todėl ji gudams ir neatrodė esanti vi- 
sai svetimo nacionalizmo reiškėja. Iš Lenkijos, 
Vokietijos ir Italijos paimta ir pervirškinta Va- 
karų kultūra lietuvių buvo nešama gan tolerzn- 
tiškai, savaimingai ir laisvai, neskaitant kai ku- 
rių nevykusių viešpatavimo pasireiškimų. 

Dabartinės Gudijos esminė problema — tai 
pilnu ūgiu atsistoti ant savo kojų ir vaikščioti 
nebeatsirėmus į rusišką, šviesą užstojantį kolosą. 

EHSLUALLA-S 


ROMAS VI 


Gudijai nepaprastai svarbu ugdyti savus kultū- 
rinius originalumus, kad sustiprintų dvasinį sa- 
vitumą ir tautos pasitikėjimą savo jėgomis, vi- 
są savo mase. Slaviški kaimynai vieni nenorės, 
kiti negalės Gudijos originalumui ir savitumui 
padėti. Neslaviška Lietuva, rodos, dar turėtų 
kiek jėgų perteikti Gudijai galingesnių isotrinių 
idėjų, kurios neliktų bergdžios Gudijos žemėje. 

Šiuos žodžius stumiant arčiau prie tikslo, 
sakytume, kad padidintos Baltijos politinė ir 
kultūrinė idėja tiktų skleisti Estijos, Latvijos, 
Lietuvos, Gudijos ir gal net Lenkijos laisvai 
suburtoje erdvėje, visoms šioms tautoms jau 
dabar išmintingai sprendžiant tarpusavio gin- 
čus, kai jų kur atsiranda. Šitose plačiose šiau- 
rinės Europos lygumose ėjo ir eis didžiųjų tau- 
tų rungtynės ir muštynės, mūsų turto grobimas 
ir kultūros naikinimas, žmonių žudymas ir trė- 
mimas, jeigu mes visi mažesnieji neapjungsime 
savo pastangų bendram ir protingam tikslui, 
jeigu neprisiruošime dalį savo politinio lojalumo 
perkelti iš mažų tėvynių į didesnius apsaugos 
regionus. Dabartinė lietuvių ir gudų politinė 
veikla eina izoliuotais takais, o būtų daug sau- 

giau, kad mes savo tarpe ir su kitais kaimynais 
užmegztume artimesnį ir net programinį ryšį. 
Mūsų politikai neprivalo užšalti idėjų bergždu- 
me, neturi susižavėti svetimų parlamentarų tuš- 
čiais pažadais ir rinkimų įkvėptais pareiškimais, 
ar paskęsti vien kanceliariniuose darbuose ir in- 
formacijų skleidime. Laikai nepaprastai reikš- 
mingi ir pavojingi, kai tūkstantmetės civilizaci- 
jos ir kultūros patys pamatai siūbuoja, graužia- 
mi mechanizuotos barbarijos. Kai ateis lemian- 
čiojo mūšio valanda, mažosios tautos jau turi 
būti išsprendusios savitarpio ginčus ir jau su- 
derinę ir net išrikiavę savo jėgas, kad gautų 
nors tinkamą balsą prie galingųjų stalo. 

Federalizmo idėja plačiai erdvei pritaikyta, 
įsisąmoninta ir plačiai paskleista, būtų Vidurio 
Europai, taigi Lietuvai ir Gudijai, ir dar dauge- 
liui kitų tautų, nauju optimizmo šaltiniu, idėji- 
niu eleksyru, kurs turėtų pašaukti kovon ir kū- 
rybon jaunąsias generacijas. Prieš mus visus at- 
sivertų didieji laimingesnės žmonijos vaizdai, 
daug platesnės perspektyvos sukelti prieš sovie- 
tinę reakciją pažangios revoliucijos bangas, di- 
desnis naujosios tikrovės pajautimas. Europos 
gelbėjimas ir apjungimas nebūtinai turi prasi- 
dėti vien nuo Reino. Tai verta daryti ir nuo 
Nemuno, Vyslos ir Dniepro, nes čia susikaupė 
siaubingai didelis žudomųjų skausmas ir negir- 
dėto gilumo pavojingi išgyvenimai. Jeigu mes 
iš to visko nepasimokysime ir nepasuksme tik- 
resniais ir išbandytais federalizmo keliais, tai 
kokios gi jėgos atneš mums laisvė ir kartu tvar- 
ką, taiką ir gerovę? 

Jeigu mūsų Europos vidurinė dalis patingės 
ar nesugebės suorganizuoti stambesnių politiš- 
Kai kuriančių ir ateitį giliau įžvelgiančių veiklių 
sambūrių, tai nėra garantijos, kad melo ir kru- 
vinos priespaudos karalystė neišsilies dar nauju 
tvanu per visą Europą ar net toliau. Ir šitoje 
kovoj už laisvojo žmogaus prisikėlimą senosios 
kultūros kontinente nėra nei mažų, nei atmesti- 
nių. Visos tautos ir tautelės liks didelės, kurios 
tik planingai ir protingai kovos ir kariaus už 
didžiausią žmogaus turtą — laisvę ir lygybę. 

IŠIE RAT VIERA: 


BALIO SRUOGOS AUKA 


Tarybinė spauda plačiai paminėjo 
Balio Sruogos šešių dešimtų metų 
gimimo sukaktuves 1956 m. vasario 
2 d. Bendras vertinimas yra teigia- 
mas, tačiau su dideliu džiaugsmu rei- 
kia pažymėti, kad jis pasiliko iki 
mirties bolševikams svetimas. "Tai 
liudija minėjime eibė “bet" ir visai 
nedviprasmiškų tvirtinimų. 

Balį Sruogą prisimena savo atsi- 
minimuose Štuthofo koncentracijos 
stovyklos bendrabuviai. Kun. St. Yla 
pažymi, kaip jie lenkų karidoriaus 
vietovės kieme paliko begulintį ant 
žemės Balį Sruogą, pažymėdamas, 
kad po trijų valandų jis patekęs ru- 
sams, Apie tai, kaip Sruoga pakl'u- 
vo rusams, rašo “Komjaunimo Tieso- 
je" (1956 m. vasario 3 d.) J. Butė- 
nas: 

“Ankstyvas 1945 metų pavasaris... 
Tarybinė Armija, veržliais smūgiais 
daužydama hitlerinę kariuomenę, ar- 
tėjo prie Dancigo. Vieno tankų dali- 
nio kariai pamatė žemėje gulintį 
leisgyvį vyrą. Išlipę kariai priėjo 
prie gulinčio ir užkalbino. šis silpnu 
balsu pratarė: 

— Aš esu Vilniaus Universiteto 
profesorius... buvau konclageryje... 

Tai buvo profesorius Balys Sruoga. 
Lygiai prieš metus (sic! J. A.) jį 
hitleriniai okupantai iš Vilniaus bu- 
vo išgabenę į štuthofo “mirties sto- 
vyklą". 

Tarybiniai tankistai Balį Sruogą 
pačmė savo globon, atgaivino, pa- 
maitino ir išgelbėjo nuo mirties. 1945 
m. gegužės mėnesį profesorius grįžo 
į Vilnių ir, kiek pailsėjęs, vėl ėmė 
dirbti universitete, įsijungė į tarybi- 
nių rašytojų gyvenimą. Tačiau neil- 
gam jam teko darbuotis: koncen*ra- 
cijos stovykla sunaikino B. Sruogos 
sveikatą, ir jis 1947 m. spalio 16 d. 

mirė". 


Iš visko matyti, kad tasai žmogus 
bus išgėręs kartybių taurę iki dus- 
no. Nors komunistai paaiškino visų 
rašto žmonių mirčių priežastis, ta- 
čiau jųjų bemaž epideminis išmiri- 
mas pirmaisiais pokario metais ilsai 
pasiliks paslaptis. Tik pagalvokite: 
Gira, Cvirka, Neris, Sruoga... Visi pa- 
lyginti jauni žmonės, 


Tos šviesos truputis yra praskleis- 
ta savaitinyje “Literatūroj ir Mene", 
kur yra paskelbta šis tas: “Iš Balio 
Sruogos nepaskelbto archyvo". Labai 
nedaug. Viena pastraipa iš straips- 
nio. Ištrauka iš laiško Petrui Cvir- 
kai. Ir labai trumpas fraementas iš 
užrašų knygos “Dievų miškas'' (kon- 
centracijos stovyklos patyrimas). Tie 
užrašai, atrodo, gali būti labai įdo- 
mūs. nes tai vienintelis rašytojo Žo- 
dis apie tą baisią įstaigą. Pridėti ko- 
mentarai nėra atsiminimams palan- 
kūs: “Parodęs siaubingus ir nežmo- 
niškus hitlerininkų darbus, rašytojas 
dar ne visada sugebėjo rasti teisingą 
toną tarybinių žmonių pergyveni- 
mams mirties stovykloje pavaizduo- 
ti". Greičiausia, kad šios rezervuotos 
pastabos bus ne šių dienų, nes Sruo- 
gai ši tema, atrodo, bus buvusi itin 
brangi, mat, jis norėjęs iš tų per- 
gyvenimų padaryti scenos veikalą, 
bet nuo tos idėjos jį bus “atkalbė- 
jęs" rašytojų sąjungos pirmininkas 
Petras Cvirka. Iš to susirašinėjimo, 
kurį komentatorius vadina “nuošir- 
džiu", išryškėja tasai teroras, kuris 
bus pakirtęs to dramatinio milžino 
moralines jėgas. Tuo atžvilgiu jis 
štuthofe iki paskutinės dienos paliko 
nepalaužtas. Tai gali paliudyti jojo 
laiškai, rašyti iš koncentracijos sto- 
vyklos, kurių vieną, rašytą vokiškai 
1945 sausio 23 d. (Žingsniai, nr. 
13), pacituosime: 

“Vistiek ne dėl savo kaltės esu čia 
uždarytas. Aš esu įkaitas už savo 


tautą, ir šios aukos pajautimas leng- 
vina mano gyvenimą. O juk tai di- 
delė garbė būti auka dėl savo tautos. 
Kaip tik čia aš išmokau branginti 
mūsų tūkstantmetę kultūrą, Ji turi 
visiškai kitokias garbės, išminties ir 
kvailybės, teisės sąvokas. Mūsų tau- 
tos tradicinės etinės ir estetinės są- 
vokos man tapo taisyklė. Aš didžiuo- 
juosi būdamas įkaitas dėl tokios di- 
delės vidinės kultūros. Mums svar- 
biausia išlaikyti savo žmoniškąjį oru- 
mą, savo tradicinę etinę ir estetinę 
kultūrą. Mes nugalėsime visas liki- 
mo kvailybes. Mes gyvename ne šiai 
dienai. Mes su tavim esame jau seni 
lokiai ir mūsų sprandas netaip grei- 
tai lūžta. Juo man sunkiau, juo drą- 
siau ir išdidžiau aš žiūriu į ateitį''. 

O dabar mes sugretinsime su šiuo 
jo laišką Petrui Cvirkai, kur Sruoga 
prašo patarimo: 

“Esu pratęs duotąjį žodį, ypač pa- 
sižadėjimą, išlaikyti. Ir nesu tinginys. 
Man rūpi, kaip aš išlaikysiu žodį, 
duotąjį T. Rašytojų susirinkimui. Ta- 
čiau kankina mane kaikurios abejo- 
nės, dėl kurių laikau savo pareiga 
painformuoti ir prašyti patarimo. 

šiuo tarpu surasti naują kūrybos 
formą ir naują darbo metodą man 
kol kas dar sunku, — to bejieškoda- 
mas, per ilgai sugaiščiau, — negi 
galiu žinoti, kada ir kaip sėkmingai 
pavyks man tai rasti. Greitu laiku 
nieko vertingesnio nepadaręs, vėl at- 
sidurčiau padėty, apie kurią man ir 
kalbėti sunku. ; 

Man atrodo, man tinkamiausia kol 
kas būtų pasirinkti tokią darbo for- 
mą ir metodą, kuriuos aš jau galiu 
laisvai pagal patyrimą naudoti, 

Konkrečiai: norėčiau parašyti dra- 
mą, pagrįstą fašistinės katorgos iš- 
gyvenimų medžiaga. Veikalo ideolo- 
gija atsiremtų šitokiomis premiso- 
mis: parodyti baisiuosius fašistinės 
ideologijos ir praktikos vaisius ir Va- 
karietiškos buržuazinės kultūros su- 
puvimą. 

Imtis šios medžiagos norėčiau dėl 
šitokių priežasčių: 

1) šitokią dramą jau seniau (ke- 
tinau) rašyti, tik negalėjau sumegs- 

JUOZO ŠVAISTO “KNYGNEšŠIŲ PĖDSAKAIS" 


Nuo pat knygos pradžios iki pa- 
baigos aiškiai matyti, kad J. Šva's- 
tas yra norėjęs pavaizduoti, kaip 
Lietuvos knygnešių veikla, beprieš- 
taraudama rusų caro administraci- 
jai, kėlė lietuvių tautinę sąmonę ir 
netiesiog vedė į Lietuvos politinę 
laisvę ir nepriklausomybę. Be abejo, 
tai visai teisinga tezė. Bet dėl to, 
kad tezė, ji kūrinį pasuko taikomo- 
jo meno kryptimi. Antra, lietuvių 
knygnešių veikla spaudos draudimo 
metais yra tema su politinio aspek- 
to persvara. Šitokia tema, nors ir 
neprieštaraudama teoriškai meniškos 
kūrybos esmei, vis dėlto yra sunkiai 
nugalima praktiškai. Būdama ab- 
strakti ir nukreipta į žmonių gyve- 
nimo paviršių, kaip kiekviena kita 
politinio pobūdžio tema, ji verčia 
rašytoją į gyvenimo medžiagą žiū- 
reti daugiau protaujančio piliečio 
negu intuityviškai jaučiančio žmo- 
gaus žvilgsniu. šitoks piliečio žvilgs- 
nis, reikalingas ir pagirtinas kasdie- 
nybėje, verčia rašytoją kūrybos pro- 
cese schematizuoti kuriamus veikė- 
jus ir jų gyvenimą pagal pilietines 
dorybes. Todėl šitais atvejais rašy- 


tojas dažniausiai sukuria negilius 
taikomojo pobūdžio veikalus, kokių 
ypač gausiai prigamina, pvz., socia- 
listinio realizmo rašytojai. 

Lengviau rašytojui politinio pobū- 
džio temą sužmoginti ir emociona- 
liai pagilinti, kai jis pajėgia ją iš- 
reikšti negausiais veikėjais, kai šalia 
pilietinių dorybių dar turi progos 
giliai ir plačiai pažvelgti į jų asme- 
ninį vidaus gyvenimą. Bet kada ra- 
šytojas pasirenka gana plačią temą, 
tokią, kaip lietuvių knygnešių ve'k- 
14, kai jai parodyti jis yra privers- 
tas sutelkti ir suminėti ne kelis, ne 
keliolika, bet keliasdešimtis veikė- 
jų ir visa tai imasi pavaizduoti trijų 
šimtų puslapių nedidelio formato 
knygoje, tada jam nieko nebelieka, 
kaip schematizuoti savo veikėjus, 
jų santykius ir įvykius. Kitaip ta- 
riant, tada autoriui tenka vaizduoti 
nebe gyvenimą, bet parinkti kai ku- 
riuos epizodus, atitinkančius jo pa- 
ties arba oficialiąją pažiūrą ir juos 
paįvairinti viena antra asmeninio ar 
šeimyninio gyvenimo scena, kad vi- 
suma neatrodytų, kaip grynas isto- 
rinis pasakojimas. 


ti darnų siužetą, — kad nebūtų pa- 
laidos scenos, bet reikalingas būtų 
ištisinis ceiksmas; 

2) Medžiaga man žinoma, psicho- 
logija žinoma, — ir norėtųs brangią- 
ją patirtį kaip nors fiksuoti litera- 
tūros veikale; 


3) Imti medžiagą iš kaimo ar mies- 
to tarybinės statybos, — man kol 
kas dar sunku: kad galėčiau rasti 
tinkamus teisingus žodžius, aš pats 
turėčiau tuo gyvenimu pagyventi, 
matyti tarybinius kūrėjus jų gyveni- 
mo eigoje, — nuvažiuoti kartą kitą 
pažiūrėti, kaip kas vyksta — nega- 
na: nerasiu teisingų žodžių. Daabr- 
tinėje savo būklėje aš dar nežinau, 
kokiu būdu turėčiau padaryti, kol 
surasiu tą būdą, kol surinksiu me- 
džiagą, kol suplanuosiu veikalą — 
parašysiu — nusitęs, o kitų metų 
susirinkime sakys: va, žadėjo pada- 
ryti — nepadarė — apgavo! Šitokia 
perspektyva mane stačiai gąsdina, — 

juk bus gi manoma, kad čia mano 
blogos valios reiškinys! Tad aš no- 
rečiau imti tokią medžiagą, su kuria 
galėčiau kiek galint greičiau susido- 
roti ir dėl pasekmių būčiau kiek ga- 
lint tikresnis"... : 

Į tą rezignavusio Sruogos malda- 
vimą atsakė padėties viešpats Petras 


Cvirka, tariant komentatoriaus žo- 
džiais: “Cvirka atsakė labai nuoš'r- 
džiu ir draugiškų laišku, raginda- 


mas B. Sruogą sukurti poemą apie 
tarybinio: žmogaus didybę" (mano 
pabraukta, J. A.), 

Konkrečiai tariant — neleido. 

Tai buvo perdaug to milžino p:- 
čiams. Mes nenuimame nuo nacių 
atsakomybės už sveikatos palaužimą, 
bet ir tarybinis dvasinis teroras ne- 
prisidėjo prie Balio Sruogos dienį 
pailginimo. Naciai pradėjo, o bolše- 
vikai pribaigė tą didįjį mūsų kūrė- 
ją, mūsų vienintelį tokios masto dra- 
maturgą. ' 

Jonas Aistis 


“Knygnešių Pėdsakus" skaitant, iš 
tikro nekartą ateina į galvą klausi- 
mas: kas gi čia yra, ar populiari is- 
torija ar romanas? Gausūs knygne- 
šių vardai ir pavardės su išgarsėju- 
siu Jurgiu Bieliniu priešaky, jų Or- 
ganizacinės pastangos sutelktos ap- 
link Garšvių kaimą, gausūs tikri 
vietovardžiai, caro administracijos 
pareigūnų pavardės, draudžiamosios 
spaudos redaktorių bei leidėjų pa- 
vardės, vientisinės fabulos stoka lyg 
rodytų, kad “Knygnešių Pėdsaka's" 
autorius konkuruoja su populiariu 
istorininku. Tačiau knygoje gana 
gausiai duodami veikėjų pokalbiai, 
jų pasipasakojimai apie save ir savo 
nuotykius, tų drąsių nuotykių vaiz- 
davimas, keletas asmeninio ir šeimy- 
ninio gyvenimo scenų vėl skaityto- 
ja nukreipia nuo istorijos, sugestio- 
nuodami, kad knyga yra vaizduotės 
padaras, Ir užvožęs ją, tikrai negali 
pasakyti, ką esi perskaitęs: ar vaiz- 
dingai pailiustruotą knygnešių isto- 
rijos svarbų epizodą, ar romaną be 
fabulos su neišvystytais veikėjais, 
kurių tarpe ryškiausias Bielinis, 
kaip energingas pilietis ir organiza- 
torius. Nenorint avansu autoriui prie- 
kaištauti dėl šitokio knygos pobū- 
džio, galima tarti, kad “Knygnešių 
Pėdsakais" yra vaizdais pailiustruo- 
ta arba romanizuota knygnešių is- 
torija arba bent vienas stambiausių 
jos epizodų. 

Ir iš tikro, jeigu pasauly yra pri- 
rašyta daugybė romanizuotų  bio- 
grafijų, kodėl gi negalėtų būti ro- 
manizuotų istorijų? Kaip romani- 
zuotose biografijose greta visai tik- 
rų faktų yra rašytojų vaizduotės su- 
kurtų įvykių ir situacijų, taip pat 


stambiame  romanizuotos istorijos 
epizode tikri faktai gali pintis su 
vaizduotės padariniais.  Pripažinus 


teisę šitokiai literatūrai gyventi, vis 
dėlto ją norisi atskirti nuo dailiosios 
literatūros kūrinių, ypač istorinio 
romano. 

Istorinio romano, kaip dailiosios 
Miteratūrcos kūrinio, pagrindinis tiks- 
las nera atvaizduoti (vaizdais atgai- 
vinti) tam tikro laikotarpio asme- 
nis ir įvykius vienu ar antru atžvil- 
giu. bet sukurti gyvenimiškos tik- 
rovės prasmingą iškarpą, lyg kad ji 
būtu tikrai galima pasirinkto laiko- 
tarpio socialinėse, kultūrinėse ir po- 
litinėse aplinkybėse. Kitaip sakant, 
istoriniame romane tik veiksmo ap- 
linka turi būti istoriškai tikra, bet 
ne būtinai — jo veikėjai ir jų gyve- 
nimas. Tuo tarpu šitokiame romani- 
zuotos istorijos epizode, kokį duoda 
J. Švaistas “Knygnešių Pėčdsakais", 
kultūrinės ir politinės aplinkybės bei 
sąlygos atrodo beveik svarbesnės už 


 vaizduojamuosius žmones, nes pagal 


jas visi veikėjai yra suskirstyti į 


du frontus — į knygnešių, jų pa- 
gelbininkų bei simpatikų frontą, ir 
į rusų administracijos ir jos talki- 
ninkų (lietuvių išdavikų) frontą. Ir 
tie veikėjai pirmiausia vaizduojami, 
kaip šitų frontų dalyviai ir kaip pi- 
liečiai (kas kaip tik svarbu istori- 
jai), ir tik antroj eilėj, — kaip as- 
mens su savo individualiniais inte- 
resais ir rūpesčiais. Pagaliau reikia 
manyti, kad beveik visi “Knygnešių 
Pėdsakų“ veikėjai ir dauguma ten 
primintų, atpasakotų ar pavaizduotų 
įvykių yra taip pat istoriškai tikri. 
Šitaip manyti leidžia J. švaisto 
knygos vardų bei svarbiųjų faktų 
tapatybė su Lietuvių Enciklopedijos 
(VII, 34 psl.) straipsnelio daviniais 
apie Garšvių kaimą. Ką apie šį 
knygnešių centrą, veikusį 1885-96 
metais, suglaustai pasako L. Enci- 
klopedija, tai plačiau randame pa- 
pasakota ir pavaizduota J. švaisto 
knygoj. Straipsnely minimi knygne- 
šiai J. Bielinis, K. Udra, Kazanaus- 
kas, Sakalauskas, Neteckis, Bružas, 
Dilka yra taip pat J. švaisto knygos 
veikėjais. To spaudos centro stei- 
gėju yra buvęs Jurgis Bielinis, o jo 
svarbiausiu pavaduotoju Kazys Ud- 
Ta. Šitie du asmens yra taip pat 
svarbiausiais veikėjais “Knygnešių 
Pėdsakais“ romane. Tiesa, veikėjų 
čia yra Žymiai daugiau negu jų su- 
minėta L. Enciklopedijos straipsne- 
ly. Knygoj taip pat yra daugiau ir 
įvykių. Tačiau jie tikriausiai yra 
paimti iš “Knygnešio"' rinkinio (Kau- 
nas, 1926 m.). Paties rašytojo svar- 
biausias darbas bene bus buvęs tą 
medžiagą savarankiškai sugrupuoti, 
susieti, perpasakoti, šį tą pabrė- 
žiant, šį tą pailiustruojant dialo- 
gais, gal įvedant vieną antrą fiktyvų 
veikėją ir sukuriant kelias šeimyni- 
nio ir asmeninio pobūdžio scenas. 


Knygnešius ir jų veiklos faktus 
suliteratūrindamas arba romanizuo- 
damas, J. švaistas mažai tesistengė 
būti psichologu, o daugiau nuotykių 
pasakotoju. šitoks istorijos romani- 
zavimo metodas visai derinasi su 
tikrai rizikinga ir nuotykinga knyg- 
nešių veikla. Nors toks metodas 
“Knygnešių Pėdsakų" nepriartina 
prie dailiosios literatūros, tačiau 
knygai duoda dinamiškumo ir pa- 
traukia skaitytojo dėmesį. Ir iš tik- 
ro ši J. Švaisto knyga apie knygne- 
šių rezistencinę veiklą skaitytoją 
intryguoja beveik taip, kaip nuoty- 
kių romanas. Ji — įdomi pasiskai- 
tyti kiekvienam lietuviui, kuris bent 
šiek tiek yra girdėjęs apie carinės 
priespaudos laikus ir kuris kovai su 
šita priespauda dar nėra visai abe- 
jingas. Kad ji būtų įdomi ir nu- 
tautėjantiems ir nutautėjusiems lie- 
tuviams, kokių, deja vis dažniau pa- 


sitaiko, būtų buvę galima pageidau- 
ti, kad autorius knygnešių nuotykin- 
gą kovą su rusų administracija bū- 
tų labiau supynęs tampria intryga, 
tuo pačiu apleisdamas mažai rizi- 
kingus veiksmus arba mažai reikš- 
mingus faktus, kitaip tariant, kad 
iš romanizuotos knygnešių veiklos 
būtų padaręs knygnešių gyvenimo 
nuotykių romaną. (Šitokios rūšies 
kūrinio mes iš tikro juk dar neturi- 
me). Tačiau ne recenzento pareiga 
nurodinėti, ką rašytojas būtų turė- 
jęs padaryti, bet ką jis padarė. O 
J. Švaistas šį kartą davė knygnešių 
veiklos romanizuotą istorinį epizodą 
su gausiais veikėjais ir visa tai pa- 
pasakoja įdomiai. Tiesa, jo pasako- 
jimas nepasižymi temperamento pra- 
siveržimais, yra ramus, paprastas, 
beveik be stilistinių puošmenų, kaip 
populiaraus istorininko, tačiau leng- 
vas ir sklandus. 

Todėl norėtųsi pasiūlyti, kad 
“Knygnešių Pėdsakus" pasiskaitytų 
visi lietuviai moksleiviai. Nors jie 
čia neras daug medžiagos savo este- 


tinei kultūrai ugdyti, bet susidarys 
gerą istorinę nuovoką apie spaudos 
draudimo epochos lietuvių kovas dėl 
savo kultūros. Iš šitos knygos jie 
geriau galėtų įsigyventi į aną laiką 
negu iš istorijos ar literatūros va- 
dovėlio. Tai savaime turėtų paža- 


dinti ar sustiprinti jų patriotinius 
jausmus. Taigi šituo atžvilgiu 
“Knygnešių Pėdsakais“ yra tikrai 


naudinga knyga. Turbūt, šito pa- 
triotiškai naudingo (auklėjamo tiks- 
10) siekė ir pats jos autorius, mažai 
sielodamasis, ar iš jos išeis dailusis, 
ar pritaikomasis kūrinys. Galutinėj 
sąskaitoj aiškiai nusvėrė antrasis 
momentas, ir šitaip “Knygnešių Pėd- 
sakais" romanas pateko į tokią li- 
teratūros rūšį, kurią būtų galima 
pavadinti “nacionaliniu. realizmu". 
Tuo pačiu J. Švaistas patenkino tai, 
ką vienu laiku Lietuvoj buvo siū- 
liusi rašytojams tautininkų spauda 
ir dabar dar tebepageidauja B. Rai- 
la, nors “nacionalinio realizmo" ter- 
mino jis ir nevartoja. 
J. Grinius 


VYTAUTO AUGUSTINO "LIETUVOS" VAIZDŲ 
ALBUMAS 


Prieš penketą metų (1951) “Va- 
gos" leidykla Brooklyne, N. Y., iš- 
leido Vytauto Augustino Lietuvos 
vaizdų albumą, pavadintą “Our 
Country Lithuania“. Šiai laidai išsi- 
sėmus, praeitais metais “Ateities" 
žurnalas išleido naują laidą, pava- 
dintą “Lietuva — Lithuania". Iš pa- 
vadinimo atrodo, kad ši naujoji kny- 
ga neturi nieko bendro su senąja. 
Tačiau taip nėra, — ši “Ateities" 
laida yra faktiškai papildyta, pato- 
bulinta ir naujai suredaguota antroji 
laida. 

Papildyta ji daug kuo. Pirmoje 
laidoje buvo tik 110 vaizdų, šioje — 
120. Į daugelį skyrių įvesta pakeiti- 
mų, charakteringesnių vietovės nuo- 
traukų. Patobulinta tuo, kad pirmo- 
je laidoje ėjo įvadas pradžioje. Da- 
bar jis nukeltas į galą. Taip nūnai 
iš karto susiduriame su vaizdais, ku- 
rie vis dėlto svarbesni už patį teks- 
tą. Pirmosios laidos įvadas, rašytas 
bent kelių autorių, buvo kiek ištęs- 
tas. Dabar prof. J. Brazaitis parašė 
per naują, kondensuodamas ir duo- 
damas minimalias geografijos, isto- 
rijos žinias,  supažindindamas su 
gamtovaizdžiu, istorinės kultūros lie- 
kanomis ir moderniojo gyvenimo pla- 
čia skale. Senosios laidos pavadini- 
mas (Our Country Lithuania) nebu- 
vo taip vykęs; jei knyga patenka 
svetimtaučiui, tai pavadinimas jam 
disonuoja. Dabar  (Lietuva-Lithua- 


nia) kur kas geriau atitinka savo 
paskirčiai. 

Redaguojant jieškota naujų per- 
tvarkymų, išlyginimų. Taip vienos 
klišės nukeltos į kitą skyrių, kitos 
pakeistos naujom ryškesnėm. Pačia- 
me klišių išdėstyme puslapiuose jieš- 
kota įvairumo, leidžiant joms išbėg- 
ti į kraštus. Taip išvengta monotoni- 
jos, pasiekta gražių išsidėstymų ir 
net efektų (48-49 psl.). 

Turėdamas didelius archyvus (apie 
4000 negatyvų), V. Augustinas at- 
rinko pačias būdingiausias nuotrau- 
kas, kurios labiausiai pavaizduotų 
nepriklausomos Lietuvos pažangą, 
jos kultūrą ir gamtą. Atsižvelgdamas 
į reprezentacinius tikslus, autorius 
visą knygą yra kilsterėjęs į šven'iš- 
ką nuotaiką. Nerodo jis etnografinių 
senienų, kurios kitiems gali būti ne- 
suprantamos. Prie istorinių vietų 
irgi vos vos prisiliesta, nes ir šie 
vaizdai dažnai netinka reprezentaci- 
jai. Užtat visu pločiu praskleista se- 
noji klasikinė architektūra, krašto 
pažanga ir gamta. 

Pradeda jis mums Lietuvą rodyti 
nuo sostinės Vilniaus, jam skirdamas 
nemaža vietos. Tik pati pirmoji nuo- 
trauka neįspūdinga, ji pradžiai ne- 
tinka. Reikėjo pradėti kokiu stipriu 
architektūriniu vaizdu, kad žiūrovą 
staiga pagautų ir suintriguotų. 

Perėjęs Vilnių, nuveda į Kauną. 
Kaip Vilnius kalba savo klasikine 

architektūra ir liudija senąją Lietu- 
vą, taip Kaunas atstovauja pažangą 
— tą nepriklausomą Lietuvą. Čia 
be modernių pastatų rasime iškil- 
mes, sporto šventes, paradus ir t.t. 

Tolesniuose puslapiuose sutinkame 
pajūrį, Augštaitijos, Suvalkijos, Dzū- 
kijos vaizdus, mokyklas, pramonę. 
Knyga užskleidžiama simboliniais 
vaizdais — trimitais ir malda prie 
kryžiaus — Kauno bazilikos didžiuo- 
ju altorium. 

Bendras albumo įspūdis — paki- 
lus ir patrauklus. Vaizdai turi savo 
sentimentą, nes jie gyvi anos už- 
baigtos epochos liudininkai. 

Nors šioje laidoje padaryta nema- 
ža pažanga, tačiau ir čia matosi vie- 
nas kitas trūkumas. (Dažnai jis pa- 
sirodo tik tada, kai knyga jau at- 
spausdinta). Perskleidę pastebime, 
kad geriausiai atrodo tie puslapiai, 
kur nuotraukos didelės (34-35, 108, 
109 psl.). Tai rodo, kad reikėjo ne- 
sigailėti išlaidų ir visus vaizdus pa- 
daryti kiek galima didesnius, nes 
nuotraukos meniškumas ir pats vaiz- 
das prasiskleidžia tik dideliame for- 
mate. 

Ilgos panoraminės nuotraukos yra 
dažnai sudurtos. Tas sudūrimas ga- 
na ryškiai pastebimas. Galėjo V. 
Augustinas rūpestingiau ištušuoti, iš- 
lyginti. Atrenkant reikėjo praleisti 
tuos Augštaitijos ir Suvalkijos pre- 
kymečius (100 psl.). Jie savo nuo- 
taika kontrastuoja visai knygai. 

Pačioje spaudos technikoje irgi 
pasitaiko įvairių netobulumų. DPvz., 
vienas lapas yra gražiai išbalansuo- 
tas, juoda-balta eina pilnu spalviniu 
intensyvumu. Kitas šalia — visai 
papilkęs. Tai atsitinka todėl, kad 
į tą patį spaudos puslankį (formą) 
pateko įvairaus šviesumo klišės. 
Tamsiosios reikalauja daugiau da- 
žų, o šviesios— mažiau. Kartu spaus- 
dinant, sunku suderinti. Jei paleisi 
daugiau dažų, tuoj šviesioji išeis su- 
sitepus, nešvari. Jei prie šviesios de- 
rinsies, tamsioji bus pilka. Jei būtų 
atsižvelgta į šį klišių spalvinį in- 
tensyvumą, bendras įspūdis būtų ge- 
resnis, 

Neišvengiamai pasitaiko sutepimų, 
nuosėdų ant klišių. Tokius lankus su 
ryškesniais netobulumai reikčio iš- 
rinkti. Dabar prašalinti tik tie lan- 
kai, kurie turėjo tikrai didelius ir 
lengvai pastebimus defektus. 

Knyga turi parašus lietuviškai ir 
angliškai, taip pat ir pabaigos žodis 
išverstas į anglų kalbą. Vertė J. Bo- 
ley. ; 

Albumas įrištas į kietus viršelius. 
Aplanke, kurį tvarkė dail. Romas 
Viesulas, įspūdingas kryžius ir sau- 
lės spinduliai. r 

„Nežiūrint mažų techninių -trūku- 

mų, kurių pasitaiko kiekviename 
leidinyje, albumas tikrai vertas dė- 
mesio, nes jis sutelkė pačius gra- 
žiausius nepriklausomos Lietuvos 
vaizdus. Verta jį ir kitiems padova- 
noti kaip reprezentacinį leidinį. 
Lietuva, nuotraukos Vytauto Au- 
gustino. Išleido Ateitis 1956 m. 
Brooklyne, 120 psl, kaina 6 dol. 
A. Džiūgėnas 


LENKŲ ENCIKLOPEDIJA 


PODRĘCZNA ENCYKLOPEDIA 
POWSZECHNA, Paris 1954, 1070 p. 
šią naują trumpą, viename tome 
telpančią, lenkų enciklopediją reda- 
gavo Dr. Stanistaw Lam, o ją išlei- 
do Księgarnia Polska w Paryžu. Jo- 
je bendradarbiavo 47 įvairių sričių 
specialistai, jų tarpe ir prof. M. Bir- 
žiška. Jis paruošė lietuanistiką, dėl 
to mes čia ir randame aprašytus 
mūsų veikėjus, politikus, diplomatus, 
mokslininkus, istorikus, kalbininkus, 
folkloristus, filosofus, pedagogus, ra- 
šytojus, poetus ir kitus. Šioje enci- 
klopedijoje tokių aprašytų lietuvių 
priskaičiau netoli šimto. Aprašant 
asmenis nurodyta jų gimimo vieta 
ir metai, išeitas mokslas ir išvardin- 
ti jų parašytieji veikalai. Vienas tik 
dalykas nemaloniai krenta į akis, tai 
lietuviškų raidžių č ir š pakeitimas 
lenkiškomis cz ir sz, nes tuo būdu 
sudarkomos lietuviškos pavardės: 
pv. Biržiszka, Baltruszaitis, Kirsza. 
Lietuva šioje enciklopedijoje apra- 
šyta 27 eilutėse. Istorinės žinios tei- 
singos, nutylėtas tik Vilniaus užgro- 
bimas ir nedraugiški lenkų santykiai 
su lietuviais. Tačiau paminėta, kad 
Nepriklausomos Lietuvos sostinė iki 
1940 m. buvęs Kaunas, o paskui Vil- 
nius. Lietuvių kalbai skirta net 38 
eilutės, kur aprašoma ne tiek pati 
kalba, kiek jos vartojimas, tarmės, 
paminimas Mažvydo katekizmas ir 
“Aušra" ir pagaliau pabrėžiama, kad 
lenkų kilmės (polskiego pochodzenia 
—?! V. G.) Jablonskis iš visų tar- 
mių paruošęs naujosios bendrinės 
lietuvių kalbos taisykles. Vilniaus 
aprašyme jau aiškiai pasakoma, kad 
Vilnius yra buvęs Lietuvos sostinė 
ir kad jį generolas Želigovskis, Pil- 
sudskio įsakymų, užgrobęs, kuris 
paskui sų visu užgrobtuoju kraštu 
buvęs prijungtas prie Lenkijos. 
Skaitant šiuos ir kitus Lietuvą 
vienokiu ar kitokiu būdu liečiančius 
straipsnelius, aiškiai pastebime, kad 
prof. M. Biržiškos bendradarbiavi- 
mas šioje enciklopedijoje daugiario- 
pai buvo naudingas. Pirmiausiai jis 
lenkus supažindino su žymesniaisiais 
lietuvių asmenimis. Toliau pati en- 
ciklopedija buvo apsaugota nuo ga- 
limų lenkiškojo šovinizmo klaidų. 


Tiesa, 'joje nebuvo įmanoma pasaky- 


ti lietuviams padarytų skriaudų, bet 
užtat ten nebėra ir iškraipytų isto- 
rinių faktų, nors daugelis skaudžių 
Lietuvos praeitį liečiančių dalykų ir 
buvo praeita sub silentio. 

V. Gidžiūnas, O. F. M. 


ATSIŲSTA PAMINĖTI 


Stasys Yla: LAISVĖS PROBLE- 
MA. Išleido Immaculata, Putnam, 
Conn., 1956. 246 p. Kaina 2 dol. 

Vladas Ramojus:  LENKTYNĖS 
SU šĖTONU. Karo nuotykiai. Išlei- 
do Lietuviškos Knygos Klubas. Chi- 
cago, 1956. 292 p. Kaina 33.00. 

Lietuvių. Vasario 16 Gimnazijos 
metraštis (1954-1955 m.). Išleido 
PLB Vokietijos krašto valdyba. Re- 
dagavo dr. V. Literskis, A. Makars- 
kas, dr. A. Rukša. 126 p. Aprašoma 
darbas gimnazijoje ir jos ryšys su 
rėmėjais. Leidinys iliustruotas. 


* 


e Pasaulio Lietuvių Žinyno antro- 
ji laida jau pradėta ruošti. Pirmoji 
dalis yra išėjusi prieš ketvertą me- 
tų. Naujoje laidoje numatyta sura- 
šyti laisvajame pasaulyje esančiuo- 
sius visuomenininkus ir svarbesnių 
profesijų narius: advokatus, archi- 
tektus, dailininkus, dainininkus, gy- 
dytojus, inžinierius, kunigus, muzi- 
kus, profesorius, rašytojus ir žurna- 
listus, Žinynas bus paruoštas lietu- 
viškai ir angliškai, su specialiu ang- 
lišku skyriumi apie mūsų tautos 
praeitį, bolševikų okupaciją ir lais- 
vės aspiracijas. Bus įtrauktos žinios 
apie esančius už geležinės uždangos, 
apie 100 lietuviškų laikraščių, apie 


tūkstančius lietuvių  kultūrininkų, 
apie daugybę klubų, organizacijų, 
verslo įstaigų. 

Naujoje Žinyno laidos pradžioje 


bus angliškoji dalis su pagrindinė- 
mis žiniomis apie Lietuvą ir lietu- 


vius, toliau — svarbesnių lietuvių 
organizacijų laisvajame pasaulyje: 
sąrašais, Lietuvos užsienio tarnyba 


(pasiuntinybės ir konsulatai), lietu- 
vių spauda laisvajame pasaulyje, 
lietuviškųjų knygų leidyklos ir kny- 
gynai, lietuvių radijo valandos, lie- 
tuviai kultūrininkai ir laisvųjų pro- 
fesijų nariai, praktiškojo pobūdžio 
informacijos (palyginamoji pasaulio 
svorių, matų ir saikų lentelė, valiu- 
tų palyginimas, lietuvių. tautiniai 
vardai), Lietuvių Bendruomenės lais- 
vajame pasaulyje. Žinyno. kaina bus: 
$4. Medžiaga siunčiamą žinyno re- 
daktoriui: A. Simutis, .-41 W. 82nd 
St, New York 24, N. Y. 

e Dr. Onai Labanauskaitei persi< 
kėlus į Torontą, jos vietoje “Drau- 
go" redakcijoje. pradėjo dirbti Aloy- 
zas Baronas. 5 


EFA5TEKAO1S 


Popiežius Pijus XII išgarsėjo savo 
kalėdinėmis kalbomis, kuriose gi'iai 
liečia aktualius klausimus, juos gvil- 
dendamas religinėje šviesoje. Jo žo- 
džio paiso visas pasaulis. Laisvuose 
demokratiniuose kraštuose, net ne- 
katalikiškuose ir nekrikščioniškuo- 
se, popiežiaus mintys yra priimamos 
pagarbiai, komunistų pavergtuose — 
su aštria kritika ir išsigalvotais 
kaltinimais. 


Ne tik Kalėdų šventėje, bet ir 
kitomis progomis šv. Tėvas prabyla 
pasauliui. šiemet jisai ir Velykų die- 
ną pasakė reikšmingą kalbą, susi- 
laukusią visur palankaus dėmesio. 
Popiežius kalbėjo šv. Petro bazili- 
kos balkone susirinkusiai miniai, 
tarp kurios specialiai parengtoje 
vietoje jo žodžio klausėsi ir prie Va- 
tikano bei italų respublikos skirtie- 
ji diplomatai. 

Pijus XII savo velykinėje kalboje 
sustojo prie tų pačių aktualių klau- 
simų, kuriuos buvo palietęs per Ka- 
ledas. Tik čia jis labiau pažymėjo 
kai kuriuos svarbesnius jų atžvilgius. 
Jo minčių centre buvo taika, tem- 
doma šiandien atominių išradimų ir 
neramumų rytuose. 


Kas liečia Bažnyčią, popiežius pa- 
brėžė, kad ji “nebijo nieko pasauly- 
je ir nieko iš pasaulio, nes nuolat 
gyvena Velykų paslaptimi, gaivina- 
ma prisikėlusio Kristaus linkėjimo 
Pax vobis — Ramybė jums. Pasi- 
tikėdama Jo visagale pagalba, Baž- 
nyčia kaip praeityje nebijojo perse- 
kiotojų nei kliūčių, trukdžiusių jos 
ryžtingą veiklą net ir grynai Žžmo- 
nių gerovės srityje, taip ir dabar ji 
jaučiasi stipri ir drąsi, liesdama dy- 
gias problemas, kaip sugyvenimą 
tiesoje ir meilėje". 


B-AKLLS AS 


Čia popiežius perspėjo, kad kely- 
je į taiką kliūtis yra pesimizmas, 
kai tariama: jau nieko nepadės. Pe- 
simizmą skleidžia komunizmas, ku- 
rį Pijus XII pavadino “taikos prie- 
šu", Žvelgdamas į naujausią komu- 
nistų blaškymąsi Rusijoje, iškėlė jų 
apgaulingą nepastovumą, kai “šian- 


dien išgalvojama mitai, rytoj jie 
išjuokiami; šiandien grubiai pasi- 
traukiama, rytoj jieškoma suartėji- 


mo; šiandien paskelbiama nauja sis- 
tema, rytoj grįžtama prie senosios". 

Iš kitos pusės popiežius pažymėjo, 
kad tikroji taika nėra koks ramus 
poilsis, o labiau jėga ir gyvenimiš- 
kas veikimas. Kuo bus daugiau vie- 
ningai veikiama, tuo bus galima pa- 
siekti didesnių rezultatų. Prie jų šv. 
Tėvas priskiria ir technikos laimėji- 
mus, galinčius skinti kelią net į dva- 
sinę pažangą. 

Vienok šiuo metu techninių laimė- 
jimų linkmė, kaip pažymėjo popie- 
žius, kelia nerimą, sukdama į pa- 
vojų asmeninį ir socialinį žmogaus 
gyvenimą. Čia turima mintyje ato- 
minė jėga, kurios vis dar nepavyksta 
palenkti taikos tikslams. Pijus XII 
pakartojo savo kalėdinės kalbos 
mintį apie tos naujai aptiktos jėgos 
naudą. Dabar ji pakreipiama fan- 
tastiškiausiems ginklams, iš kurių 
labiausiai nustebina radijo spindu- 
liais valdomos raketos, galinčios 
įveikti nuotolį. šv. Tėvas aiškiai pa- 
sakė, kad, einant ginklavimosi keliu, 
artinamasi prie bedugnės. 

Savo velykinėje kalboje kokių 
nors praktiškų sugestijų Pijus XII 
nebepateikė, nes jas buvo suminėjęs 
per Kalėdas. Tuo tarpu gi visas žmo- 
nijos išsigelbėjimo viltis sudėjo į 
šviesą, kuri eina Velykų ir iš 
prisikėlusio Kristaus. A. 


PRANCIŠKONAI ATIDARO ŠV. ANTANO KOLEGIJĄ 


Lietuviai pranciškonai, norėdami 
labiau išplėsti savo veiklą už tėvy- 
nės ribų ir paruošti kunigų išlais- 
vintai Lietuvai, pasiryžo šiais metais 
atidaryti savo gimnaziją (High 
School) — šv. Antano Kolegiją. Mo- 
kyklai vietą parinko Kennebunkpor- 
tą, Maine, kur jau yra jų centrinis 
vienuolynas ir vasarvietė. 


2 
Šį rudenį atidaroma pirmoji kla- 
sė, į kurią priimami berniukai, bai- 
gę pradžios mokyklą ir norį būti 
kunigais pranciškonais. Ateinančiais 
metais bus atidaryta antroji klasė, 
ir taip po kelių metų jau veiks pil- 
na mokykla. 
Pranciškonai į savo provinciją 
kandidatais priima tik lietuvius arba 


tokius, kurių bent vienas iš tėvų yra 
lietuviškos kilmės. Ta taisyklė tai- 
koma ir stojantiems į šv, Antano 
Kolegiją. 

Gimnazijoje bus išeinama valdiš- 
koms  augštesniosioms mokykloms 
nustatyta programa; sustiprintas 
lietuvių kalbos kursas, Lietuvos is- 
torija, geografija ir kiti lituanisti- 
niai dalykai. Mokiniai gyvens pran- 
ciškonų vedamame bendrabutyje, o 
vasaros atostogas galės praleisti sa- 
vo namuose. Taip pat ir visi moky- 
tojai bus lietuviai pranciškonai. 


Už mokslą ir bendrabutį atlygini- 
mas — 300 dol. metams. Baigę 4 
metų kursą, kandidatai galės stoti 
į lietuvių pranciškonų šv. Kazimiero 
provinciją, ir visas tolimesnis išlai- 
kymas bus teikiamas vienuolyno 16- 
šomis. Čia reikia priminti, kad ne- 
turtingi, bet gabūs mokiniai šv. An- 
tano Kolegijoje nuo mokesčio dali- 
nai ir net visiškai galės būti atlei- 
džiami. Neturtas nė vienam jaunuo- 
liui nebus kliūtimi tapti kunigu pran- 
ciškonu. 

Lietuvos pranciškonai, žinodami 
savo geradarių nuoširdų dosnumą, 
parodytą steigiant šv. Antano Ko- 
legiją Kretingoje ir vienuolynus 
Amerikoje bei Kanadoje, drasiai pra- 
deda ir šį naują žygį. Jie pilnai pa- 
sitiki Viešpaties palaima ir savo 
dosniųjų rėmėjų pagalba. šios mo- 
kyklos išlaikymas tremtyje nebus 
lengvas, tačiau, Dievui padedant, ti- 
kimasi įveikti visas kliūtis, 

Pranciškonai, kurie šiuo metu 
Jungtinėse Amerikos Valstybėse ir 
Kanadoje turi 6 vienuolynus, didelę 
spaustuvę ir leidžia 3 laikraščius, 
labai daug vilčių deda į šią savo 
naują įstaigą. Jie nesigailės nei dar- 
bo, nei vargo, kad ta mokykla bū- 
tų panaši į Lietuvoje buvusią šv. 
Antano Kolegiją, kurioje tilptų visi. 

Belieka tiktai melsti Viešpatį, kad 
Jis siųstų darbininkų į savo vynuo- 
gyną. Reikia jaunų idealistų, kurie 
pripildytų šią lietuvišką gimnaziją. 
Tad pranciškonai labai prašo para- 
pijų klebonus ir lietuviškose para- 
pinėse mokyklose dirbančias seseris 
vienuoles nuoširdžios talkos, ypač 
kai lankomasi pašaukimų reikalais. 
Reikia daug ir maldų, kad Dievas 
jaunuolių širdyse sužadintų norą 
stoti į dvasinį luomą. 

Visais pranciškonų gimnazijos — 
šv. Antano Kolegijos — reikalais 
prašoma kreiptis šiuo adresu: Very 
Rev. Jurgis Gailiušis, OFM, Fran- 
ciscan Monastery, Kennebunkport, 
Maine. 


Tėv. Jurgis Gailiušis, 
Lietuvių Pranciškonų Provincijolas 

ROMO VIESULO PARODA 


Romas Viesulas, jauniausias savo 
meniniu išsimokslinimu mūsų grafi- 
kos šeimos narys, New Yorko sena- 
miestyje viešoje bibliotekoje (The 
New York Public Library, Hudson 
Park Branch) surengė Amerikoje 
antrąją savo grafikos kūrinių paro- 
dą. Joje išstatė 24 litografijas, su- 
kurtas 1952-1956 m. laikotarpyje, 6 
piešinius ir 12 knygos viršelių. 

Viesulo kūrybą būtų galima įrė- 
minti į trikampį. Du jos šonai pri- 
klauso impresionizmui ir ekspresio- 
nizmui, o trečiasis išmargintas šių 
dienų moderniosios grafikos atspin- 
džiais. Stipri konstruktyvinė kubiz- 
mo įtaka su archaiškais ekspresio- 
nistiniais pabraukimais ir nereti pri- 
mityvizmo bei suprastintos formos 
prasiveržimai yra pasaulis, kuriuo 
R. Viesulas santykiuoja su šių dienų 
menu ir kuriame deda pastangas sa- 
ve susirasti ir išsakyti, 

Baigęs grafikos studijas Freibur- 
ge, mokyklos pastangomis išrūpinta 
iš prancūzų stipendija kartu su gra- 
fiku Alg. Kurausku R. Viesulas iš- 
siunčiami žinių pagilinti į Paryžių. 

Po metų Viesulas su Kurausku 
grįžta vel į Freiburgą su eile naujų 
darbų ir lydimi naujo patyrimo bei 
žinių. Paryžiuje R. Viesulas pamėgo 
litografiją ir ligšiol joje reiškiasi. 

Tiesa, ano meto jo darbuose ryški 
prancūzų Antonio Clavė ir Andrė 
Marchand įtaka. Pastarojo įtaka vos 
atsekama New Yorko darbuose, ta- 
čiau Clavė faktūrinis pasaulis vėly- 
vesniuose darbuose dar sustiprėjęs. 
Dabartiniuose darbuose Marchando 
įtaką daugiau ir daugiau pakeičia 
stambi ir primityvi vitražinė Georges 
Rouault linija. šiuose grubiuose kon- 
tūruose R. Viesulas talpina visą lito- 
grafinėmis priemonėmis prieinamą 
išgauti spalvą— faktūrą. Esant rei- 
kalui, R. Viesulas šiuos kontūrus vie- 
tomis ištarpina fone, paversdamas 
visa paveikslą marguliuojančių tonų 
žaidimu. Tokiame raizginyje dažnai 
sunku atsekti —įskaityti pats vaizduo- 
jamas siužetas. O siužetą R. Viesu- 
lo paveikslai, nors ir nekomplikuotą, 
turi, šių R. Viesulo paveikslų pasau- 
lis yra . laisvesnis ir abstraktesnis. 
Juose Viesulas labiausiai išryškino 
savo individualumą. Pažymėtina 

“Nudavė dukrelę“ litografija, kuri, 
būdama didelio formato, yra gerai 
suvesta ir išlaikyta, todėl priskirti- 
na prie R. Viesulo nors ir santūrių, 
bet geriausių darbų. Čia autorius pa- 
rodė pilną meninį subrendimą ir 
meistrišką medžiagos apvaldymą. 

Be vienspalvės litografijos, kuri 
dominuoja parodoje, yra išstatyta 
keletas spalvotų litografijų. Pastaro- 
siose dailininkas spalvą pavartoja 
kaip pagelbinę priemonę, neleisdamas 
spalvotoms dalims sugroti solo. Iš 
tokių paminėtini “Šviesa danguje", 
“Senelis su T marškiniais" ir “Die- 
na po dienos". Pastaroji perdirbta iš 
kitos litografijos ir joje ryšku daili- 
ninko linkimas abstrakcijon. Pavar- 
tota juoda ir fone pilka bei raudona 
spalvos grynai estetiniam bei meni- 
niam būtinumui. Tokios abstrakcijos 
apstu jo paskutiniuose darbuose, bet 
ji kol kas nuslėpta faktūrinėje spal- 
voje. Pažymėtina, kad faktūrą R. 
Viesulas padaro atskiestu litografi- 
niu tušu, litografiniu pieštuku, taš- 
kymu su dantų šepetuku ir išilginių 
bei skersinių baltų linijų išdrasky- 
mu. Šios linijos kartais gelbsti pie- 
šiniui, kartais tik sudrumsčia nuo- 
bodžia plokštumą, būdamos pačios 
sau tikslu. 

Paskutinieji R. Viesulo darbai pa- 


sižymi didesne laisve, didesniu savi- | 


mi pasitikėjimu ir techniniu tikru- 
mu. Prasiveržia tos laisvės kai kur 
tarsi demonstravimas, ir čia sukelia 
abejones pačiam nuoširdumui. Tie 
darbai, kuriuose dailininkas vartoja 
kreidinę liniją ir jos raizginį papil- 
do teptuku (H. K. portretas, laiškas 
1956), mums atrodo mažiau nusise- 
kę. Juose dailininkas, saistomas rea- 
lybės, praranda pasitikėjimą ir lais- 
vę, 0 su pastaraisiais ir visą būdin- 
gąaja litografijos šilumą. 

Visi Viesulo paveikslų siužetai yra 
figūrinės kompozicijos, portretai ar- 
ba jų dalys. Toks pasaulis reikalau- 
ja nemažo piešininio sugebėjimo, ku- 
riam parodyti dailininkas išstatė 6 
skirtingomis technikomis darytus pie- 
šinius. Litografijose Viesulo piešinio 
trūkumus, kaip dideles rankas ir ko- 
jas (“Alone" litografija) arba “Se- 
nelis su T marškiniais", kur picši- 
nys iš viso deformuotas, mes priima- 


“jos paskirtos šitaip: 300 dol. 


me ir galime pateisinti, nes litografi- 
jos spalvinis-faktūrinis turtingumas 
tai nuslepia. Be to, litografijose R. 
Viesulo piešinys yra apvaldytas sa- 
vitos formos, ko mes pasigendame jo 
grynai piešininiuose darbuose. Blaš- 
kydamasis tarp realybės ir demon- 
stratyvios laisvės, dailininkas paro- 
dė savo silpnumą piešinyje. Šioje 
srityje jo laukia didelis darbas. Iš 
piešinių geriausiai nusisekusiu lai- 
kytinas “Siesta". 

Knygos viršeliai, nors ir nevisi vie- 
nodo meninio lygio, tačiau gražiai 
sukomponuoti ir skoningi. R. Viesu- 
lo asmenyje susilaukėme gero virše- 
lių dailininko, kurio mums taip trū- 
ko 

Baigiant, tenka pasidžiaugti ir 
pasveikinti Romą Viesulą, kuris kaip 
retas kitas lietuvis dailininkas en- 
tuziastingai ir atkakliai tebeina ne- | 
dėkingu kūrėjo keliu. Dailininkas 
aktyviai dalyvauja amerikiečių ren- 
giamose meno parodose ir jose yra 
susilaukęs gražaus įvertinimo. Iš ka- 
taloge pateiktų žinių randame, kad 
jo darbus turi įsigiję 4 grafikos me- 
no kolekcijos prie įvairių muziejų. 
Šis faktas tuo brangesnis, kad turtin- 
ga skaičiumi lietuvių grafikų šeima 
išeivijoje pasidarė ne taip kūrybin- 
ga, o save “gyvųjų" tarpe tebepa- 
laiko, kartodami lietuviškoje spaudo- 
je savo senųjų darbų reprodukcijas. 
Grafikų “veteranų"  pasigendame 
tarptautinėse ir Amerikos tautinėse 
grafikų parodose. Romas Viesulas šią 
spragą dengia visomis savo išgalė- 
mis. 

Paroda tęsėsi 
29 d. 


nuo 6 iki vasario 
V. K. Jonynas 


* * 


e Religinio meno parodos premi- 
(pir- 
moji) premija Vytautui Kasiuliui už 
litografiją “Bėgimas į Egiptą"; po 
100 dol. premijos paskirtos šiems 
dailininkams: P. Augiui už grafiką 
“Po. sumos", B. Jameikienei už vit- 
važą “Trys Karaliai", A. Mončiui už 
skulptūrą “Malda' ir V. Petravičiui 
už šv. Sebastijono bažnyčios fasados 
projektą nr. 2. Jury komisiją suda- 
rė: pirm. arch. V. Peldavičius, sek- 
retorius Jonas Pilipauskas, nariai 
Ann Grill (Chicagos Meno Instituto“ 
atstovė), kun. A. Schorsch (De Paul 
univ. atstovas), dail. P. Kaupas ir 
kun. K. Barauskas. š 


e Lietuviai dailininkai, Česlovas 
Janušas, Povilas Puzinas ir Wilia- 
mas J. Witkus suruošė bendrą paro- 
dą Long Island Meno Lygos Gale- 
rijoje, Douglaston,-N. Y. Paroda bu- 
vo atidaryta balandžio 8 d. ir tęsėsi 
iki balandžio 18 d. 


MENINIS 


TEN IAK A S 


DVIEJŲ TAUTŲ POKALBIS 


Lenkų emigrantų žurnale *Kultu- 
ra", kuris leidžiamas Paryžiuje, per- 
nai spalio mėnesį buvo atspausdin- 
tas dr. Juozo Girniaus straipsnis, lie- 
čiąs Lietuvos ir Lenkijos santykius. 
Jisai tuojau sukėlė atgarsį lenkiško- 
je visuomenėje. Būdingesni pasisaky- 
mai buvo paskelbti to paties žurna- 
lo gruodžio ir sausio mėnesių laido- 
se. Iš jų matyti, kokios nuotaikos 
vyrauja lenkų  emigrantuose šiuo 
metu Lietuvos atžvilgiu. Dr. Juozo 
Girniaus pokalbis su šiais mūsų kai- 
mynais yra įdomus ir tuo, kad ban- 
dyta pasilikti kultūrinėje plotmėje, 
vengiant įsivelti į politiką. 

Savo atsiribojimą nuo politikos 
autorius iškelia jau pačioje straips- 
nio pradžioje, kuris pavadintas “Lie- 
tuvių-lenkų dialogo bejieškant". Ten 
aiškiai pažymima, jog kalbantis tik 
politiškai, niekad nebus galima su- 
sitarti bei išsiaiškinti, kadangi tų 
dviejų tautų santykių problemos yra 
gilesnės už politinius įvykius. šioje 
srityje lengvai iškyla egoistinės aist- 
ros ir fizinės jėgos pagunda. šiuo 
laiku gi abi tautos politinių aplinky- 
bių dėka yra pakliuvusios Kkomuniz- 
mui. Autorius, nepaneigdamas poli- 
tinės pusės, aiškinantis ateity lietu- 
vių-lenkų santykius, pažymi, jog 
tam reikalingas iš anksto vieni kitų 
supratimas, paremtas pagarba teisei. 


Dr. Juozo Girniaus straipsnio pa- 
grindą sudaro du teigimai, kuriuose 
susikerta šių dviejų tautų pažiūros. 
Naudojant autoriaus žodžius, “iš vie- 
nos pusės būtų galima sakyti: per 
bendros istorinės praeities tarpsnį 
lietuviai daug davė lenkams, patys 
nieko negaudami; iš antros pusės 
būtų galima sakyti: lenkai turėjo lie- 
tuviams tokio poveikio, kad jis buvo 
virtęs pačiu mirtinu pavojumi lietu- 
vių tautinei gyvybei". Čia pirmiau- 
sia iškeliama, jog lenkai iš mūsų ga- 
vo Jogailos dinastiją, kurios atėji- 
mas tik jiems vieniems tebuvo nau- 
dingas. Garbingosios Lietuvos prae'- 
ties simboliu tapo ne Jogaila ar jo 
palikuonys, o Vytautas. Lenkai gavo 
iš mūsų žymiųjų didikų, Sapiehų, 
Radvilų. Tiškevičių šeimas, gavo 
Kosciušką, Mickevičių, šviesuomenę — 


bajoriją; jų 
pasvirusi ir 


pusėn savo laiku buvo 
didžioji mūsų dvasiški- 
jos dalis; net pirmas Lenkijos res- 
publikos prezidentas  Narutavičius 
buvo lietuvių kilmės, neminint jau 
Pilsudskio ir kit. Lenkiškos kultū- 
ros ekspansija grasė lietuvių tautai 
ne tik visą politinės sąjungos laiką, 
bet ir, atgimus tautinei sąmonei mū- 
sų liaudyje, kai po pirmojo pasauli- 
nio karo vėl bandyta įjungti Lietu- 
vą į bendrą valstybę. Tą žygį auto- 
rius vadina paradoksišku. 

Sustodamas prie antrojo teigimo, 
oūtent prie Lenkijos įnašo lietuvių 
tautai, dr. Juozas Girnius rašo: “Jei 
ir buvo lietuvių, įsijungusių į lenkus 
bendrosios istorinės praeities, tai 
priešingai, nebuvo lenkų, panašiai 
įsijungusių į lietuvių tautą ir kultū- 
rą. Ir tai galioja visose srityse — 
nuo politikos iki poezijos. Nėra lie- 
tuviuose tokių vyrų, į kuriuos lenkai 
reikštų tokią nuosavybės pretenziją, 
kaip lietuviai savaisiais laiko T. Kos- 
ciušką ar A. Mickevičių. Šita pras- 
me anksčiau ir buvo teigta: daug 
davę, lietuviai iš lenkų nieko nega- 
vo". Į lenkų įprastąjį užmetimą, kad 
jie lietuviams davę kultūrą, ypač 
krikšto metu, straipsnio autorius iš- 
kelia švieson, jog tuo laiku lietu- 
viai, turėdami galingą valstybę, ne- 
buvo ir be kultūros; krikščionybės 
zi priėmimas per lenkus tuo pačiu 
dar neįskiepijo kultūros. Blogiausia 
tai, kad lenkiškoji kultūra užslopino 
mūsiškę ir atskyrė nuo tautos švie- 
suomenę. Tuo atžvilgiu, kai kas ga- 
lėtų pasakyti, jog net “perdaug gau- 
ta" iš lenkų, Dr. Juozas Girnius ne- 
nutyli nė paskutinių dešimtmečių 
lenkų klastos, trukdant atstatyti ne- 
priklausomybę, sulaužant sutartį dėl 
Vilniaus, visą laiką persekiojant lie- 
tuvius tame krašte, įteikiant ultima- 
tumą.... 

Pagaliau aiškiai pasakoma, jog 
lietuvių-lenkų santykių išlyginimas 
priklauso nuo Vilniaus klausimo iš- 
sprendimo.  Teisingam sprendimui 
siūloma nustatyti, į kurias to krašto 
sritis “daugiau turi teisės vieni ir į 
kurias antri". Atsišaukiama į abiejų 
tautų gerą valią. Pagal autorių, iš- 


sišnekėjimą šiuo metu skatina la- 
biausiai ta aplinkybė, jog abi šalys 
yra pavergtos, o jų šviesuomenės di- 
delė dalis gyvena tremiyje. “Būda- 
mi atokiau, turime galimybės ramiau 
savo santykius apsvarstyti, mažiau 
aistrų veikiami". Straipsnis parašy- 
tas švelniu tonu, nors aiškiai iškelta 
visos pagrindinės aplinkybės, kurios 
ardė tų dviejų tautų santykius. 

Dabar įdomu, kokį aidą sukėlė šis 
straipsnis lenkų emigrantuose. Iš 
"Kultūros" žurnale paskelbtų atsilie- 
pimų susidaro įspūdis, kad kalba su 
lenkais dėl santykių išlyginimo ne- 
bus jau tokia lengva. Prabilusiųjų 
lenkų tonas yra taikus, tačiau pa- 
žiūros beveik į visus dr. Juozo Gir- 
niaus iškeltus klausimus yra skir- 
tingos. Ypatingai jaučiamas savas 
nusistatymas dėl Vilniaus, laikant 
jį net lenkų kultūros lopšiu. Įdo- 
miausi pasisakymai yra J. Iwanow- 
skio ir T. Katelbacho sausio mėn. 
“Kulturoje"'. 


J. Iwanowskis (prof. T. Ivanausko 
brolis), visą laiką domėjęsis lietuvių- 
lenkų santykių raida, džiaugiasi dr. 
Juozo Girniaus siūlymu šalinti nesu- 
sipratimus atsietai nuo politikos, ta- 
čiau jis yra ne tos pačios nuomonės 
«itais klausimais. Pirmiausia jis tei- 
gia, kad Lietuva savo galybę išplė- 
tė ir išlaikė tik susirišusi su Lenki- 
ja, ypač kai buvo bendrai kariauja- 
ma. Taip pat ir krikščionybės pri- 
ėmimą per lenkus jis laiko lemia- 
mu įvykiu, teigdamas, jog tuo buvo 
Lietuva apsaugota nuo pravoslavų 
įtakos ir pasukta Vakarų kultūros 
pusėn. Autorius nuoširdžiomis laiko 
ir Pilsudskio pastangas suartinti 
Lietuvą su Lenkija, aplenkiant Vil- 
niaus klastą. Jo nuomone, ir po gerų 
išsiaiškinimų ateityje Vilnius turi 
priklausyti trims etninėms grupėms 
— lenkams, lietuviams ir baltgu- 
džiams. 


Ir T. Katelbachas, anksčiau turė- 
jęs ryšių Lietuvoje bei tremtyje su 
mūsų politikais, yra patenkintas, 
kad dr. Juozas Girnius užvedė kal- 
ba apie lietuvių-lenkų santykius 
“Kulturos" žurnale. Beje, jis tame 
pokalbyje neįžiūri nieko naujo ir 
pasigenda konkrečių siūlymų, tačiau 
autoriaus idealizmą, einant prie šio 
klausimo, laiko vertu dėmesio. Ir jis 
pilnai sutinka, jog čia “grynoji poli- 
tika" yra bejėgė — reikia šauktis 
“moralinių kriterijų". T. Katelbachas 
primena savo pastangas suartinti lie- 
tuvius su lenkais nepriklausomybės 
laikais. Buvę jau daug padaryta pa- 
žangos tų dviejų tautų santykių by- 
loje, bet Pilsudskio mirtis sutruk- 
džiusi galutinai susitarti, kol paga- 
liau lenkai įteikę ultimatumą. šio 
lenkų tarpininko sumanymuose bei 

projektuose Vilniaus miestas turėjęs 
priklausyti abiem tautoms, Taip pat 
ir dabar jis pažymi, jog neaptiksi 


lenko, kuris nereikštų pretenzijų į 
Vilnių bei Lvovą, nors šiaip Katel- 
bachas vakarines Lenkijos sienas 
nelaiko galutinėmis. Jo sugestija yra 
padaryti Vilnių lenkų ir lietuvių 
bendru miestu, kuris šias tautas 
jungtų. 


Dr. Juozo Girniaus užmegstas pa- 
šnekesys “Kulturoje" dar nėra baig- 
tas. Tikimasi, jog lenkų-lietuvių san- 
tykių klausimu tame žurna'e pasi- 
sakys ir daugiau asmenų, tiek iš vie- 
nos, tiek iš kitos pusės, įnešdami 
šviesos į tą istorinių bei politinių 
įvykių aptemdytą sritį. šiame po- 
kalbyje, kaip jau minėta, nauja yra 
tai, kad stengiamasi pasilikti šiapus 
politikos, nors kalboje neišveng'a- 
mai tenka užkliudyti ir ją. Išeinant 
iš kultūrinio taško, reikalui esant, 
dar galima pajudinti eilę klausimų, 
kurie būtų reikšmingi, ypač tada, 
kai lenkai primena savo įnašą mū- 
sų tautai. Tokiu atveju vienas iš to- 
kių pajudintinų klausimų laikytinas 
šis: kas būtų atsitikę su lietuvių tau- 
ta, jeigu po Liublino unijos draugiš- 
kumo, nebūtų atėjusios priespaudos 
bei padalinimai, kurie trukdė lenkų 
ekspansiją? Ar tokiu atveju mūsų 
kalba bebūtų šiandien gyva ir ar 
bereikėtų šio pašnekesio? Kitas klau- 
simas liečia patį Vilnių. Lenkai gė- 


ba mus pakaltinti dėl santykių su 
jais nutraukimo, kai klastingai užė- 
mė šį miestą. Įdomu, ar taip savitai 
būtų galėjusi išbujoti mūsų tautinė 
kultūra, jei po pirmojo pasaulinio 
karo būtume gyvenę broliškoje drau- 
gystėje su lenkais, valdydami net 
“bendrus miestus" ir jausdami jų 
veržlią įtaką? Per tą trumpą nepri- 
klausomybės laikotarpį reikėjo juk 
sukaupti tiek dvasinių atsargų, kad 
jų užtektų ateinantiems vergijos bei 
tremties metams. šių istorinių gali- 
mybių palietimas gal labiau palenk- 
tų mūsų pusėn lenkų kultūrininkus, 
tebekalbančius apie Lenkijos įnašą 
lietuvių tautai. 


Pats pokalbis lietuvių-lenkų tema, 
laimingai pradėtas dr. Juozo Gir- 
niaus, yra didžiai sveikintinas. Kuo 
labiau bus šiandien išsiaiškinta spau- 
doje, tuo lengviau bus ateityje sėstis 
prie derybų stalo, Tik tuose poka!- 
biuose abiejų tautų kultūrininkai, 
nepasukdami perdaug į praeities is- 
torinius vingius, turėtų kelti švieson 
tai, kuo mūsų bendradarbiavimas 
bei šnekėjimasis labiausiai galėtų 
atsiremti šiuo metu. Be to, verta pa- 
sigilinti, ar mūsų samprotavimai 
tremtyje apie lietuvių-lenkų santy- 
kius pilnai sutinka su nuotaikomis 
tų dviejų tautų, kurios dabar įsigi- 
jo naujos patirties komunistų prie- 
spaudoje. 

L. Andriekus 


KELIOS PASTABOS DEL STRAIPSNIO APIE VLIKĄ 


š. m. sausio “Aiduose" paskelbtas 
gerb. K. Mockaus straipsnis “Vy- 
riausias Lietuvos Išlaisvinimo Ko- 
mitetas" neišvengė kaikurių netiks- 
lumų. 


1. Autorius teigia:“ Didžiavomės 
ilgai savo sugebėjimu susitarti, būti 
vieningais prieš pasaulį"... Faktiškai 
tas "vieningumas" taip buvo repre- 
zentuojamas: 1945. 4. 18, Vlikas pri- 
sistatė Vakarų aliantams “as the 
supreme political authority of. the 
Lithuanian people and as the only 
rightful interpreter of their political 
will", bet truputį po to, 1945. 9. 19., 
Lozoraitis prisistatė JV, D. Britani- 
jos. Prancūzijos vyriausybėms. mi- 
nisteriu pirmininku, einančiu -respub- 
likos prezidento pareigas. Tiesa, 
1946 m. Berno konferencijoje Vlikas 
su Lozoraičių priėjo susipratimo, bet 
jam nepritarė min. P. Žadeikis ir 
min. B. K. Balutis, ir jau 1947 m. 
pradžioje nuo jo atsimetė ir Lozorai- 
tis. Vlako ir BDPS Delegatūros reiš- 
kimasis vieningumo taip pat nerodė, 
Nerodė vieningumo ir Lozoraičio 

skirti Lietuvos atstovai Švedijai bei 
Šveicarijai. Vieningumo nerodė nei 
Bonnos, nei Madrido atvejai. 

2. Apie dabartinę padėtį autorius 
rašo: “Vlikas veikia globaliniu mas- 
tu... jo būstinė lieka Europoje... Vli- 
kas nenumato šiame krašte atidary- 
ti jokios įstaigos“. Iš tų žodžių ei- 
na, kad New Yorke esąs Vliko pre- 
zidiumas ne Vliko, o kažkieno įstai- 
ga, ir ELTA-PRESS pranešimas 
apie Vliko perkėlimą į JV yra klai- 
dinąs. 

3. Autorius teigia: “Iš gautųjų in- 
formacijų norisi manyti, kad Vliko 
pastarojo posėdžio dalyvių daugu- 
mas nuoširdžiai pageidavo iš tos in- 
stitucijos pasitraukusių grupių su- 


grąžinimo". Faktiškai Vlikui buvo 
pasiūlyta - nutarti, kad 
“ — Turėdamas galvoje  Vliko 


1944 m. vasario 16 d. deklaraci- 
„jos 7 p., apgailestaudamas 3 gru- 
"pių pasitraukimą iš Vliko ir lai- 

kydamas esamą padėtį žalingą 

Lietuvos laisvinimui, Vlikas įpa- 

reigoja Vliko pirmininką nedel- 


siant pradėti žygius santykiams 
tarp politinių grupių išlyginti ir 
vidinei konsolidacijai įvykdyti, 


Tačiau vietoj to “posėdžio dalyvių 
daugumas" tenutare, kad: 

— 1955 m. lapkričio 24-27 dd. 
savo sesijoj Vlikas, imdamas dė- 
mesin lietuvių visuomenės konso- 
lidacijos svarbą ir būdamas išti- 
kimas savo 1944 m. vasario 16 d. 
deklaracijos nuostatams, apgai- 
lestauja visuomenės tremtyje 
skaldymąsi ir kviečia visus vie- 
ningam Lietuvos laisvinimo dar- 
bui?'. 


Vietoj šalinimo  diskonsolidacijos 
laisvinimo organizacijoje, vietoj Vli- 
ko pirmininko iniciatyvos jieškot 
susipratimo tenkinamasi visuomenės 
apkaltinimu  diskonsolidacija, nors 
visuomenė kaip tik visada buvo ir 
tebėra už vieningumą laisvinimo or- 
ganizacijoje. 

4, Autorius, guosdamas katalikus 
dėl prarastų pozicijų Vliko vadovy- 
bėje, Vliką prilygina Altui ir klau- 
sia: “Juk ALT jokia grupė taip pat 
neturi daugumos, o ar kenkia tam 
organui?" Tuo prilyginimu tyčia ar 
netyčia klaidinamas skaitytojas, nes 
autorius nutyli, kad Alte, lygiai 
kaip JT Saugumo Taryboj, veikia 
“veto"" teisė ir, vienam nesutinkant, 
dauguma nenuspręs. Ogi Vlike viską 
lemia balsų skaičius. 

5. Norėdamas ne Lietuvos piliečių 
dalyvavimą Vlike pridengti, autorius 
teigia: “Atsiminkime... veikusį įsta- 
tymą, kuris „Amerikos lietuviams 
pripažino Lietuvos piliečių teises". 
Tai yra gryna autoriaus fantazija, 
jau nekalbant apie tai, kad ir JV 


įstatymai neleidžia dvigubos pilie- 
tybės. 
6. Autorius teigia: “Pirmaisiais 


pokario metais veikęs aktyvus po- 
grindis krašte davė įgaliojimus veik- 
ti mums užsienyje". Kas tie “mes" ? 
Įgaliotiniai yra žinomi asmens. 

7. Autorius teigia: “Lietuvoje ne- 
buvo patogu reikštis žinomais par- 
tijų vardais... todėl steigėsi įvairios 
organizacijos pogrindyje". Tie žo- 
džiai klaidingai aiškina rezistenci- 
nių organizacijų kilmę. Iš jų eina, 
kad Laisvės Kovotojų, Lietuvių Fron- 
to, Laisvės Armijos, Vienybės Sąjū- 
džio vardais reikštis jau buvo pato- 
gu ir iš to patogumo šios organiza- 
cijos gimė partijoms pavaduoti. O 
kadangi laisvajame pasaulyje parti- 
joms jau patogu reikštis, tai pava- 
duotojų galėtų ir nebūti... Gal ir dėl 
savo patogumo nei I-sios, nei II-sios 
bolševikų okupacijos metais partijos, 
teisybė, krašte nežinomos, bet nacių 
okupacijoje  Vyriausiame Lietuvių 
Komitete greta Laisvės Kovotojų ir 


Nacionalistų Partijos dalyvavo Tau- 
tininkų Sąjunga, Socialdemokratų 
Partija, Valstiečių Liaudininkų Są- 
junga ir Ūkininkų Partija. O 1943. 
10. 14. viešumai paskelbtą jungtinę 
deklaraciją pasirašė greta rezisten- 
cinių organizacijų — Lietuvių Fron- 
to, Laisvės Kovotojų, Nacionalistų 
Partijos — ir partijų vardais: Tau- 
tininkų Sąjungos, Valstiečių Liaudi- 
ninkų Sąjungos, Socialdemokratų 
Partijos, Krikščionių. Demokratų 
Partijos. 

8. Autorius teigia: “Patys tie są- 
jūdžiai tada nesirengė emigracijai". 
Lyg senosios partijos jau tada būtų 


emigracijai rengusios. 
9. Autorius teigia: “Dalis sąjū- 
džių... persiformavo ir stengiasi iš- 


augti į politines partijas", Toks pli- 
kas teigimas galima suprasti tik 
kaip bauginimas partijoms: va, žiū- 


rėkit, jums konkurencija rengiama... 
Faktiškai tų autoriaus vadinamų 
sąjūdžių pagrindinis ir pirmasis tiks- 
las — Lietuvos laisvinimas. Apie 
Lietuvos būsimas partijas spręsti jie 
palieka pačiai tautai, kai ji bus lais- 
va. O studijuot demokratinės san- 
tvarkos pagrindus, brandinti demo- 
kratines idėjas — nereiškia dar pa- 
stangų "išaugti į politines partijas". 

10. Autorius teigia: “O kalbant 
apie sugyvenimą... juk yra viešas da- 
lykas, kad ne senųjų politinių gru- 
pių tarpe vyksta nesusitarimai'". At- 
seit, jie vyksta rezistencinių orga- 
nizacijų tarpe. Atseit, savo metu K. 
Škirpos, dar anksčiau Br. Bieliuko 
su triukšmu pasitraukimas iš Vals- 
tiečių Liaudininkų Sąjungos Centro 
liudija sugyvenimą, 

V. Vaitiekūnas 

1956. 14. 4. 


PREMIJOS BEI KONKURSAI 


“Draugo'"' romano konkursas 


1. Dienraštis Draugas", talkinin- 
kaujant “Draugo'' Bendradarbių Klu- 
bui, skelbia naują lietuviško romano 
konkursą. Paskutinė data konkursui 
skiriamo romano rankraščiui įteikti 
— 1956 m. lapkričio 1 diena. 

“2. Geriausiam romanui skiriama 
premija — tūkstantis dolerių. 

3. Jury komisijos sąstatas bus 
paskelbtas netrukus. Ji pramatoma 
sudaryti Clevelande. 

4. Romano siužetą pasirenka pa- 
tys autoriai. Romanas turi būti pa- 
rašytas mašinėle, nemažesnis kaip 
apie 200 romano formato puslapių. 

5. Kūrinius siųsti adresu: Roma- 
no Konkurso Komisija, “Draugas", 
2334 So. Oakley Ave., Chicago 8, I'l. 

6. Sprendimo bešališkumui patik- 
rinti autoriai turi pasirašyti s'apy- 
vardžiu, o atskirame uždarame voke 
pažymėti savo tikrąją pavardę ir ad- 
resą, ten pat įrašant romano ant- 
raštę ir pasirinktą slapyvardį. 

7. Tūkstančio dolerių premiją ga- 
vęs autorius be papildomo honoraro 
pirmosios laidos teises perleidžia 
“Draugui", įskaitant teisę spausdin- 
ti dienraštyje ir išleisti atskiru lei- 
diniu. Jei knyga duotų pelno, jis yra 
skiriamas romano premijos fondui. 
Premijos nelaimėję autoriai spausdi- 
nimo sąlygas nuspręs abipusiu susi- 
tarimu. 

Kanados Lietuvių Bendruomenės 

Kultūros Fondo literatūros 
konkursas p 

„Mūsų. išeivijoję | viena labiausiai 

apleistų sričių yra jaunimui tinka- 


ma lektūra bei jaunimo teatras. Me- 
tai iš metų vis labiau sunkėja rasti 
dramos veikalų, tinkamų jaunimo 
scenai vaidinti. Be to, jaunimas alks- 
ta ir be tinkamos jo amžiui lektūros, 
kuri padėtų formuoti idealų lietuvį, 
gyvenantį išeivijoje įvairių kraštų, 
kultūros veikiamą. 

Todėl KLB Kultūros Fondas, no- 
rėdamas paskatinti mūsų rašytojus 
labiau susidomėti lietuviu mokslei- 
viu ir apskritai mūsų jaunimo lite- 
ratūriniu auklėjimu, skelbia jaunimo 
dramos ($500 premija), jaunimo apy- 
sakos - legendos ($300) ir vaikų (8- 
14 m.) literatūros ($300) konkur- 
sus. 

1. Rankraščius mašinėle rašytus 
ir slapyvardžiu pasirašytus, pridėjus 
voke autoriaus tikrą pavardę ir ad- 
resą, siųsti iki 1957 m. sausio 1 d. 
šiuo adresu: KLB Kultūros Fondo 
Konkursui, 315 Brock Ave., Toron- 
to, Ont., Canada, | 

2. Konkursui siunčiamieji veikalai 
savo turiniu turi būti lietuviškos 
dvasios, tinką tautiniam auklėjimui. 

3. Konkursuose gali dalyvauti lie- 
tuviai rašytojai gyveną įvairiuose 
pasaulio kraštuose. 

4. Jury komisijos 
bus paskelbta vėliau. 

5. Autoriai, laimėję premijas, dėl 
veikalų  išspausdinimo. tariasi. su 
KLB Kultūros Fondu. 

6. Premijų įteikimo iškilmes nusta- 
to ir jas organizuoja KLB Kultūros 
Fondas. 

7. Vaikų ir jaunimo "konkursui 
veikalai gali būti“ rašomi E poetine 
—-eiliuota forma. ; 

KLB Kultūros Fondas 


ir jų sudėtis 


DR. VYDŪNO PREMIJA 


Mažosios Lietuvos Bičulių Draugi- 
jos Kanados centro valdyba, norė- 
dama suaktualinti Mažosios Lietuvos 
idėją mūsuose ir sudominti Mažąja 
Lietuva mūsų rašto žmones skelb'a: 

1. Dr. Vydūno vardo 1000 dol. ver- 
tės premiją už geriausią 1956 m. pa- 
rašytą (neišspausdintą arba  iš- 
spausdintą, bet dar nepremijuotą) 
Mažąją Lietuvą liečiantį veikalą. 

2. Veikalas turi būti iš Mažosios 


Lietuvos gyvenimo, dabarties ar 
praeities, parašytas grožinės litera- 
tūros ar mokslo veikalo pobūdžio, 


netrumpesnis kaip 250 puslapių 
spausdintos knygos normalaus for- 
mato ir tinkamas versti į svetimas 
kalbas. 

3. Premijai galima siųsti ir maši- 
nėle parašytus veikalus (3 egz.). 

4. Premijuotini veikalai atsiunčia- 
mi iki 1956 m. gruodžio 15 dienos 
Mažosios Lietuvos Bičiulių Draugi- 
jos Kanados centro valdybos adre- 
su: V. Peteraitis, 5155 Bourbonniere, 
Apt. 6, Montreal, Gue., Canada. 

5. Neatsiųsti veikalai nebus švars- 
tomi. 

6. Skiriama premija nebus skaldo- 
ma tarp atskirų autorių. 

7. Pinigų premijai sutelkimu rū- 
pinasi MLBD Kanados centro val- 
dyba, talkinama visų MLBD skyrių. 

9. Premija bus įteikta 1957 m. 
sausio 15 dienos minėjimo metu 
Montrealy. 


MLBD Kanados Centro Valdyba 

e Sovietų generolo Michailovo 
Berlyne leidžiamas lapelis “Už grį- 
žimą į tėvynę" vis bando įtikinėti, 
kad Rusijoje esanti religijos laisvė. 
Paskutiniame numeryje. kalbama ir 
apie Lietuvą, pažymint, jog naujieji 
vyskupai P. Maželis ir J. Stepona- 
vičius laikę Vilniuje ir Telšiuose iš- 
kilmingas pamaldas, kuriose dalyva- 
vusios.-:minios žmonių. Michailovas 
tais lapeliais vilioja tremtinius į Lie- 
tuvą.. 


PATIKSLINIMAS 


 Kleofas Jurgelionis gimė Kupišky- 
je, ne Skapiškyje, kaip kad buvo 
“Aidų" Nr. 2 rašyta. Taip pat nepa- 
minėta ten poeto sesuo Bronė, gy- 
venusi Petrapilyje. Tatai patikslina 
Elena Jurgelionytė-J ankauskienė, £y- 
venanti Paryžiuje. Ta proga 53 psl. 
antrojoje pastraipoje pataisytina 
spaudos klaida: vietoje “kalbčtojas" 
ir autorius" tūri būti “kalbėtojas ir 
aktorius". 

«e Kovo 25 d. Čikagoje įteikta Ra- 
šytojų Draugijos premija (500 dol.) 
Henrikui Radauskui už eilių rinkinį 
“Žiemos daina". Apie laureatą kal- 
bėjo Benediktas Babrauskas. Jo kū- 
rybos skaitė teatro aktoriai. Apie po- 
ezijos esmę įdomų žodį tarė laurėi- 
tas. 

e Balandžio 8 d. kultūros žurnalo 
“Aidų" premija 500 dol. paskiria 
Kaziui Bradūnui už poezijos knygą 
“Devynios baladės". Premijos komi- 
sijoję buvo Leonardas Andriekus, 
Algirdas Landsbergis, Alfonsas Šeš- 
plaukis-Tyruolis, Antanas Vaičiulai- 
tis, Stepas Zobarskas. Premijos įtei- 
kimas įvyko balandžio 15 d. “Aidų" 
muzikos-literatūros vakare "Toronte. 
Apie laureatą ir premijos įteikimo 
iškilmes bus ateinančiame numeryje. 

e Kovo 9-18 d. Romoje lankėsi 
Vliko pirm. J. Matulionis ir Vykd. 
Tarybos pirm, E. Devenienė. Jie ten 
atvyko kalbėtis su diplomatijos šefu 
min. St. Lozoraičiu Vliką ir diplo- 
matus liečiančiais klausimais. Pasi- 
kalbėjimuose dalyvavo St. Girdvai- 
nis, Lietuvos ministeris prie šv. Sos- 
to, ir dr. A. Gerutis, pasiuntinybės 
patarėjas. Vliko pirm. J. Matulionis 
savo pranešime spaudai apie tuos 
pasikalbėjimus rašo: “Diplomatijos 
šefas pateikė 8 punktus, kurie turi 
būti Vliko sutvarkyti, norint bendra- 
darbiavimo siekti. Vliko atstovų bu- 
vo pasiūlyta deklaruoti bendradar- 
biavimo principą ir sudaryti komi- 
siją, kuri aiškintų konkretų bendra- 
darbiavimą ir padarytų abiem pu- 
sėm priimtinus pasiūlymus. Diplo- 
matijos šefui atmetus Vliko atstovų 
pasiūlymą, jo pateikti aštuoni punk- 
tai bus Vliko organų apsvarstyti ir 
priimtas nusistatymas  praneštas". 
Lankydamosi Romoje, Vliko vadovy- 
bė dalyvavo ir popiežiaus vainika- 
vimo 17 m. sukakties iškilmėje. Po 
to turėjo specialią audienciją. 

«e Kovo mėn. Caracase Venecuelo- 
je “Tėvų kelio" redakcijos patalpo- 
se katalikų veikėjų iniciatyva įsteig- 
tas “Venecuelos Liet. Katalikų Cent- 
ras". Jis jungs katalikus į religinę 
ir kultūrinę veiklą. Į valdybą įeina: 
V. Kazavinis, šulcas, J. Kukanau- 
za, J. Zavadskas ir dr. Zubin'enė. 


e Jau suėjo 15 metų, kai New 
Yorke skamba Jokūbo Stuko vedama 
radijo valanda. Ta sukaktis bus pa- 
minėta koncertu, rengiamu Webster 
salėje New Yorke balandžio 22 d. 
Jo programą išpildys Alice Stephens 
mergaičių dainininkių ansamblis iš 
Chicagos. Jokūbo Stuko radijo pro- 
gramos, girdimos New Yorko apy- 

linkėje, yra labai reikšmingos šios 
srities lietuvių kultūriniam gyveni- 
mui. Radijo vedėjas ir išlaikytojas 
yra čia gimęs lietuvis. Jo progra- 
mos labai sumaniai tvarkomos. Kitų 
radijo transliacijų lietuvių kalba čia 
nėra. 

e Gauta žinia, kad 1954 m. sau- 
sio 21 d. Sibire mirė prof. kan. F. 
Kemėšis, Jis yra gyvenęs bei vei- 
kęs ir tarp Amerikos lietuvių, dau- 
giausia spaudos dirvoje. Čia jis įstei- 
gė laikraštį “Darbininką', einantį 
dabar du kartu savaitėje. Lietuvoje 
velionis buvo Žemės Ūkio Akademi- 
jos profesoriūs ir aktyviai dalyvavo 
kultūrinėje bei visuomeninėje veik- 
loje. 

e Dainų šventės konkursui jau 
atsiųsta 13 dainų. Jury komisiją su- 
daro šie muzikai: Aleksandras Ku- 
čiūnas, Alfonsas Mikulskis, Vytautas 
Marijošius, Izidorius Vasiliūnas ir 
Kazys Steponavičius. Premija — 100 
dol. Dainų šventė įvyks Čikagoje 
birželio 30—liepos 1 d. Su šia iški!- 
me jungiamas ir Kultūros kongresas. 

e "Aidų" meninės dalies prižiūrė- 
tojas Telesforas Valius balandžio 24 
d. grįžo iš Prancūzijos. Dailininkas 
beveik 4 mėnesius išgyveno Europo- 
je, daugiausia sustodamas Paryžiu- 
je. Visą tą laiką skyrė menui — kū- 
rybai ir studijoms. Parsivežė naujų 
darbų. . 

e Mažosios Lietuvos  Bičiulių 
Draugijos centro valdyba Kanadoje 
kreipiasi į lietuvišką visuomenę, 
prašydama paramos literatūros pre- 
mijos fondui už geriausią veikalą 
apie Mažąją Lietuvą. Vydūno vardo 
premija yra 1000 dol. Mažosios Lie- 
tuvos Bičiulių centro valdyba pasi- 
ryžo pirmiausia premijai duoti savo 
įnašą, tačiau jis nėra pakankamas. 
Iniciatoriai, norėdami išleisti premi- 
jos keliu atėjusį veikalą, siekia duo- 
ti teisingą informaciją, nes apie Ma- 
žosios Lietuvos sritis vėl pradedama 
skleisti klaidos. Vokiečių ir anglų 
spaudoje tas kraštas laikomas gry- 
nai vokišku. Premijos fondui auko- 
jusiųjų. pavardės bus skelbiamos 
spaudoje. Didesnieji rėmėjai, aukoję 
daugiau kaip 25 dol., bus ypatingai 
atžymimi. Aukos siunčiamos šiuo 
adresu: V. Peteraitis, 5155 Bourbon- 
niere, Apt. 6, Montreal, Gue, Ca- 
nada. 


e čikagoje pasiryžta pastatyti 
prof. Vaclovui Biržiškai paminklą. 
Tam tikslu prašoma ir visuomenės 
aukų. Prof. V. Biržiškos laidojimo 
komitetas atsišaukime pažymi, kad 


jis savo įsipareigojimus laikys baig- 
tus tik tada, “kai iš surinktų aukų 
atlygins su liga ir laidotuvėmis vi- 
sas susietas išlaidas ir šiam lietu- 
vių tautos nusipelniusiam mokslinin- 
kui pastatydins nors kuklų antkapį. 
Toliau rašoma: “Komitetas drįsta 
kreiptis į gausų prof. Vaclovo Bir- 
žiškos buvusių mokinių, studentų, 
gerbėjų, kolegų bei pažįstamų būrį, 
į jautrios širdies tautiečius ir pra- 
šyti prisidėti auka šiam reikalui ne 
tik Chicagiečius, bet ir kitų koloni- 
jų lietuvius. Visos gautos aukos bus 
paskelbtos spaudoje, o vėliau visa 
išlaidų apyskaita bus specialios re- 
vizijos komisijos patikrinta ir viešai 
paskelbta". Aukos siunčiamos šiuo 
adresu: Prof, Vac. Biržiškai Laidoti 
Komitetas, 1739 So. Halsted Street, 
Chicago 8, III, 


e Prof. Zenonas Ivinskis, baigęs 
pirmininkauti Baltų Institutui Bon- 
noje, balandžio mėnesį grįžo į Romą. 


e Min. St. Lozoraitis birželio mėn. 
atvyksta į Washingtoną. 

e Gauta tikrų žinių, kad Kaišia- 
dorių vyskupas Teofilius Matulionis 
tebėra gyvas invalidų namuose Ru- 
sijoje, Zubova Poliana vietovėje, prie 
Potmos. Ta vietovė yra tarp Mask- 
vos ir Penzos. Rusų revoliucijos lai- 
ku jis gyveno Leningrade. 1922 m. 
buvo suimtas ir nuteistas 10 metų 
kalėti. Komunistai jį kalino Mask- 
voj, Leningrade ir Solovkų saloje. 
1933 m. grįžęs įkaitu Lietuvon, ne- 
trukus buvo paskirtas Kaišiadorių 
vyskupu. Jis lankėsi ir Amerikoje. 
Dabar yra 83 m. amžiaus. Žymią 
savo gyvenimo dalį praleido kalėji- 
muose. 


e Pabaltiečių kultūros dienos buvo 
pradėtos Stuttgarte, Vokietijoje, ko- 
vo 17 d. ir truko visą savaitę. Ati- 
daryta paroda su meno, tautodailės, 
spaudos, nuotraukų, žemėlapių sky- 
riais. Atidarymo iškilmėje buvo prof. 
Juozo Ereto paskaita apie pabal- 
tiečių tremtinių literatūrą. Tą pačią 
dieną įvyko ir koncertas, skirtas pa- 
baltiečių liaudies muzikai. Atliko 
Stuttgarto radiofonas. Kovo 18 die- 
na skirta pabaltiečių kamerinei mu- 
Zikai bei lyrikai. Buvo išpildyti V. 
K. Banaičio ir Tallat-Kelpšos kūri- 
niai, Bern. Brazdžionio ir F. Kiršos 
eilėraščius, verstus į vokiečių kalbą, 
skaitė Mannheimo dramos teatro ak- 
torė Aldona Eretaitė. Paskaitos ir 
paroda buvo vokiečių Instituto san- 
tykiams su užsieniu palaikyti patal- 
pose. Tuo pasirodymu bandyta vo- 
kiečius supažindinti su Pabaltijo 
tautomis ir jų kultūra. 


«e Mokytojų dienos įvyko Toronte 
kovo 24-25 d. Viešojoje akademijoje 
buvo prof. Juozo Brazaičio paskaita. 


KNYGOS, GAUNAMOS “AIDŲ" ADMINISTRACIJOJE 


Antanas Vaičiulaitis — PASAKOJIMAI. 
prof. J. Brazaičio, iliustracijos T. Valiaus. 
įrišta. Kaina 4 dol. 


Rinktinės novelės. 
Išleido “Venta". 


Įžanga 
1955 m. 244 p. Knyga 


Jonas Mekas — SEMENIšKIŲ IDILĖS. Poezija. “Aidų" leidinys. 


m., 64 p. Kaina 1 dol. Knygoje poetiškai iškeliama lietuviško kaimo buitis. 


1955 


Leonardas Andriekus— ATVIROS MARIOS. Lyrika. Iliustravo 
Telesforas Valius. Išleido Tėvai Pranciškonai. 1955 m. 136 psl. Kaina 2 dol. 


Jonas Grinius—ž2IURKIŲ KAMERA. Trijų veiksmų drama. Veikale 
vaizduojama komunistų teroras Lietuvoje, savo žiaurumu viršijąs žmogaus vaizduotę. 


120 psl. “Aidų" leidinys. 1954 m. Kaina 2 dol. 


Antanas 
Juras. 


Maceina— SAULĖS GIESMĖ. 458 psi. Išleido prel. Pr. M. 
Knygoje originaliai gvildoma šv. Prnaciškaus Asyžiečio pasaulėžvalga, su- 
jungiant ją su visuotinėmis buities problemomis ir su mūsų gyvenamuoju amžiumi. 
Veikalas laimėjo 1953 m. “Aidų" mokslo premiją. Kaina 5 dol. 


Dr. P; Gaidamavičius —MILZINAS, DIDVYRIS, šVENTASIS. 
žmogiškosios pilnaties vizija. 246 psl. Viršelis dail. V. K. Jonyno. Išleido Tėvai Pran- 
ciškonai. 1955 m Kaina 2 dol. Tai gilių apmąstymų eilė apie žmogų trijose gyvenimo 
plotmėse: vitalistinšje, dvasinėje ir religinėje. 

Juozas Girnius— Laisvė ir būtis. 150 psl. “Aidų" leidinys. 1954 m. Kai- 


na 2 dol. šiame veikale moksliškai nagrinėjamos pagrindinės Jasperso filosofijos te- 
zės, krikščioniškoje šviesoje vertinant jų teigiamas ir neigiamas puses. 


Nello Vian— šV. ANTANAS PADUVIETIS. Išvertė Antanas Vaičiulaitis. 
Išleido Tėvai Pranciškonai. 1951 m. 144 psl. Kaina 2 dol. Veikale vaizduojamas šv. 
Antano gyvenimas. Geriausia šiuo klausimu knyga lietuvių kalboje. Pažymėtina ir jos 
augšta literatūrinė vertė. 


“AIDŲ" GARBĖS PRENUMERATORIAI 


Zenonas Kolba, Paulius Leonas, Antanas Žvirblis — Chicago, III.; 
Dr. Jurgis Balčiūnas, Strasburg, Ohio; Dr. V. Jasaitis, Lewiston, 
Idaho; kun. E. Paukštis, Chcstsr, Pa.; J. Labenskas, Regina, Sask., 
Canada. 

“AIDŲ" RĖMĖJAI 

Gražina Budrytė, Br. Taujenis, Chicago, Ili.; kun. Vyt. Pikturna, 


Brooklyn, N. Y.; L. Ozebergaitė, Toronto, Ont., Canada, 

LIETUVIŲ ENCIKLOPEDIJA 


didžiausias lituanistikos žinynas, lietuvių kultūros paminklas 


Iš suprojektuotų 20—21 tomo septyni jau išspausdinti, kiti 


rengiami. 


Redaktoriai visą Lietuvių Enciklopedijos ruošimo darbą pa- 
gal atskiras raides yra pasiskirstę iki galo. 


Laikas įsigyti, nes nuo VIII tomo Lietuvių Enciklopedija bus 
spausdinama tik prenumeratoriams. 


Lengvos sąlygos: įmokėjusiems bent už vieną tomą, visi iš- 
ejusieji tomai siunčiami iš karto. Likusios sumos mokėjimas iš- 
dėstomas užsakiusiam priimtinomis dalimis. Vieno tomo kaina 
JAV $7.75, visur kitur $8.00. 


+ 
1,0 


Užsisakymai siunčiami šiuo adresu: 


J. KAPOČIUS, LIETUVIŲ ENCIKLOPEDIJA 
265 C STREET, SOUTH BOSTON 27, MASS. 


Paskubėkite — atsargos ribotos! 


